
Cap.  I.    De  epistalarnm  heroidam  codicibas. 

Carmina  illa  Ovidii,  quae  nunc  fere  'heroides'  nominari 
solent,  a  poeta  ipso  simpliciter  ^^istulas'  inscriptas  esse  homines 
docti^)  saepius  ex  ariiis  amandi  loco  (III,  345  sq.),  ubi  opera 
sua  enumerans  poeta  de  illo  genere  poetico  dicit: 

Vel  tibi  composita  cantetur  epistula  voce: 
Ignotum  hoc  aliis  Ule  novavit  opus, 

coUigi  voluerunt.^)  Sedtamen  dubium  videtur  esse,  utrum  poeta 
illo  loco  plenam  carminum  iUorum  inscriptionem  repetere  an 
potius  significatione  breviore  uti  maluerit.  Nam  cum  aUae  eius 
epistulae  nondum  extarent,  facile  quae  significarentur,  intellege- 
bant  lectores,  praesertim  cum  ipso  iUo  disticho  satis  indicaretur, 
quodnam  esset  epistularum  genus.  Atque  hoc  potissimum  nomen 
epistulae  videtur  usurpasse  Ovidius,  quod  has  elegias  opposuit 
brevioribus  iUis  suos  ipsius  celebrantibus  amores,  quas  ad  epi- 
stularum  formam  componere  noluit.  —  Cum  vero  Uber  ipse 
soUemniter  erat  inscribendus,  sine  dubio  ei  additus  est  titulus, 
quo  accuratius  singulare  iUud  et  novum  carminum  genus  indi- 
caretur.  Neque  enim  omnino  epistularum  versibus  conceptarum 
genus   invenisse   se   dicit  Naso,   quod  non   recte  dixisset^),    sed 


1)  Cf.  L.  Miiller  in  Mus.  Rhen.  n.  s.  XVIII  p.  86  sq. 

2)*Libri  enim  manu  scripti  recentiores  nimium  qnantnm  variant 
titulnm,  cnm  praebeant  has  inscriptiones:  liber  heroidum,  1.  epistula- 
rum,  1.  heroidum  sive  epistularum,  1,  heroidnm  epistnlarum.  Anti- 
quiores  quid  habuerint  codices  a  prima  manu,  nescimus.  Itaque  inde 
nihil  concludi  licet.  —  [Cf.  quae  in  fine  commentationis  addita  sunt.] 

3)  Cf.  Teuffel,  R{Jm.  Lit.-Gesch. "  p.  507.  3  et  p.  37. 

illud,  quod  heroicae  aetatis  feminas- ab  amatis  coniugibusque 
desertas  scribentes  inducit. 

Praeterea  non  est  omittendus  Prisciani  locus  (Institutionum 
grammat.  1.  X  c.  9  p.  544  K.),  ubi  citatur  ^Ovidius  in  heroidibus'^), 
^Epistulae'  igitur  tum  non  fuit  integer  titulus;  neque  tamen 
'heroides'  inscriptas  fuisse  elegias  ut  putet,  facile  quisquam  ani- 
mum  inducet.  Priscianimi  vero,  cum  accurate  lectoribus  indi- 
candum  esset  opus  Ovidianum,  usum  esse  titulo  non  a  se  no- 
vato  sed  pervulgato  ratio  ipsa  suadet  ut  credamus.  Itaque  ille 
quoque,  quod  quidem  in  operis  alicuius  commemoratione  fieri 
solet,  inscriptionem  decurtatam  communi  fere  usu  receptam  ad- 
hibuit.  Quodsi  utriusque  et  Nasonis  et  illius  coniungimus  auc- 
toritatem,  genuinam  inscriptionem  fuisse  aut  'epistulae  heroidum' 
aut  ^epistulae  heroides'  credendum  est,  sive  eam  poeta  ipse  sive 
carminum  editores  non  multo  post  illum  composuerunt.  Atque 
Prisciani  quidem  testimonium  ei  paulo  magis  favet  opinioni,  ut 
'epistulae  heroides'  inscriptionem  genuinam  fuisse  statuamus. 

Neque  magis  a  codicibus  adiuvamur  diiudicaturi,  utrum 
uno  libro  an  compluribus  olim  coniunctae  fuerint  epistulae.  Cum 
enim  melioris  notae  codices  in  complures  libros  eos  dividere  non 
videantur,  deteriores  quidam^)  vel  duos  vel  tres  vel  quattuor 
vel  quinque  distinguunt  libros.  Atque  Birtio  de  hac  re  dispu- 
tanti^)  concedendum  est  in  complures  partes  olim  distributas 
fuisse  epistulas  e  satis  probabilibus  colligi  argumentis.  At  illae 
recentiorum  librorum  partitiones,  etsi  fortasse  in  antiquioribus 
cuiuslibet  divisionis  vestigiis  positae  sunt,  recte  grammaticorum 
studiis  et  arbitrio  attribuuntur.  Cuius  rei  aliud  exemplum  satis 
memorabile  comiter  mecum  communicavit  Diltheyus  praeceptor 
plurimum  colendus,  quod  Studemundi  debetur  enotatis.  In  co- 
dieis  enim  Laurentiani  (XXXVI  27)  glossematis  —  velut  in 
ep.  XIX  et  XX  argumentis  —  scriptum  est:  'Haec  missiva  epi- 
stula,   quam   mittit  Acontius  Cydippae,  est    prima   par8*tertiae 


1)  Quod  in  Manogaldi  Metamorphoseon  explicationibus  (cf.  Hanpt. 
opasc.  III.  p.  588)  saepius  de   'heroidum'   libro  dicitur,    non  urgeo. 

2)  Cf.  Sedlmayer,  proleg.  crit.  ad  heroid.  Ovid.    Wien  1878  p.  104. 

3)  Mus.  Rhen.  n.  s.  XXXII  p.  394. 


partis  secundi  libri'  .  , .  atque  similiter:  'Haec  est  responsiva 
epistula  ...  est  sectinda  pars  tertiae  partis  secundi  libri'  .  .  . 
Duo  igitur  ibi  constituuntur  libri,  quorum  altero  comprehen- 
duntur  litterae  mutuae;  cumque  sint  tria  epistularum  paria,  in 
tres  ille  dividitur  partes,  quarum  quaeque  duas  amplectitur  epi- 
stulas,  duas  partes. 

Sed  graviora  aggrediamur. 

§2. 

Traditae  sunt  hae  epistulae  heroides  Ovidianae  codicibus 
saeculo  XIU  antiquioribus  perpaucis,  recentioribus  permultis. 
Quaenam  sit  horum  omnium  ratio,  quique  libri  praeter  ceteros 
sint  respiciendi,  nondum  satis  apparere  puto;  neque  enim  quae 
hucusque  vigebat  de  illis  sententia  nunc  omnibus  probatur, 
nee  St.  Sedlmayero,  qui  nuper  accurata,  ut  censores  nonnulli 
liberaliter  adseverant,  plurimorum  codicum  cognitione  adiutus 
de  ea  re  disputavit  ^),  plane  assentiendum  esse  videtur.  Itaque 
hanc  quaestionem  attingere  liceat,  quamquam  eam,  quoniam 
omnium  codicum  accuratae  nondum  suppeditant  notitiae,  absolvere 
nos  non  posse  libere  fatemur^). 

Omnium  antiquissimos  codices  esse  constat  Puteaneum  (P. — 
Parisinum  n.  8242)  et  Etonensem  (^E. — Longobardicum  bl.  6.  5.) 
utrumque^)  s.  XI  perscriptum.  Illum  nonnuUorum  foliorum 
iactura  mutilum  esse  passimque  aliis  casibus  laesum,  hunc  nunc 
quidem   septem  tantum  epistulas   amplecti  notum  est.     Tertius 


1)  Sedlmayerus  proleg.  critica  ad  heroides  Ovidianas ,  Vindobonae 
1878.  Atque  de  eius  libro  dispatant:  Itiesius  in  'Literar.  Centralbl.' 
1879  p.  776.  H.  Magnus  in  'Jahresberiehte  d.  philol.  Vereins  zu 
Berlin',  V.  Jahrg.  p.  602.    E.  Baehrens  'Jenaer  Lit.-Zeit.'  1878.  p.  704. 

2)  Codicis  Puteanei  satis  plenam  et  accuratam  coUationem  ad- 
huc  desiderari  notum  est;  Etonensis  coUatio  extat  in  editione  angla 
Shuckburghii  nuper  edita;  Guelferbytani  libri  varias  lectiones  cogno- 
scere  mihi  licuit  ex  enotatis,  quae  olim  sibi  fecerat  Diltbeyus,  qnae- 
que,  qua  est  humanitate  et  benevolentia,  mihi  inspicere  permisit. 

3)  Puteaneum  non  esse  s.  IX,  ut  statuerunt  Merkelus  (praef.  ed. 
p.  III),  Sedlmayerus ,  alii,  sed  XI  testatur  Uolderus  (cf.  Dilthey,  de 
Callimachi  Cydippa  p.  134). 

vetustate  liber  est  Guelferbytams  (G. — mst.  extrav.  260)  paullo 
recentior  illis,  cum  Merkelo  teste  s.  XIl  scriptus  esse  videatur. 
Praeterea  extant  fragmenta  Vindobonensia,  quae  saec.  XII,  et 
Anglimontana,  quae  saeculo  XI — XII  assignantur. 

Atque  ut  primum  de  his  vetustioribus  libris  dicamus,  omnes 
ad  eundem  redeunt  codicem  archetypum  (cf.  Sedlmayer  1.  c.  p.  38), 
quod  omnino  de  omnibus,  qui  quidem  nobis  innotuenmt,  codici- 
bus  statuendum  esse  infra  patebit.  Tres  illi  codices,  quos  primo 
loco  nominavi  (P.  E.  G.),  has  praeterea  communes  habent  cor- 
ruptelas:  omittunt  v.  II,  18,  19;  habent  III,  30  blandas;  III,  68 
lintea  vela  (nisi  quod  E.  praebet  liwea)  pro  'velle']  VII,  97 
poenas  violate  (P.  scrib.  vitio  'violente'  fortasse  olim  habuit); 
VII,  113  i»  terras  pro  intemas. 

Puteaneum  autem  codicem,  etsi  vitiosum  et  rasuris  potissi- 
mum  permultis  correcturisque  depravatum,  tamen  multo  purio' 
rem,  quam  Etonensem  constat  esse,  qui  ex  recensito  exemplari 
foedeque  a  grammaticis  tractato  manavit*).  Continentur  igitur 
in  his  libris  duae  recensiones,  altera  aliquanto  purior,  altera 
interpolationibus  inquinata,  utraque  sine  dubio  ante  s.  XI  facta. 

Ad  illum  librum  propius  accedere  Vindobonenses  schedas, 
huius  recensionis  esse  Anglimontanas,  quoniam  multo  pluribus 
scatent  interpolationibus  quam  Guelferbytanus  codex,  recte  con- 
cludit  Sedbnayerus  (1.  c.  p.  53  et  91). 

Singularis  est  codicis  Guelferbytani  ratio.  Nam  si  eius' 
lectiones  conferimus  cum  iUorum,  his  eum  cum  Etonensis  corrup- 
telis  aut  coniecturis  praeter  Puteanei  fidem  consentire  videmus: 

II,  63  qutd  (quo)*);  103  iam  te  tenet.  (in  E.  'te'  semel  scriptum 
est;  leg.  te  iam  tenet.);  III,  4  hae  (et);  8  hoc  quoque  (hacc  quoque); 
21  sMm  (stm);  29  Laertcque  (Laertaqne);  39  Atrida  (Atride);  65  re- 
pellar  (repellas);  57  hora  {Eos);  96  bello  (bellM»n);  132  sIiim  (sinMm); 
IV,  1  salutm  (salute);  108  carior  {gratior);   111  nist  nos  (P.  nisi;  e 


1)  NonnuUa  de  hac  re  notavit  Sedlmayerus  (I.  c.  p.  87  sq.);  alia  ex 
meis  tabellis  apparebunt;  ceterum  luculenter  illam  eius  rationem  co- 
gnosces,  si  Shuckburghii  editionem  inspexeris. 

2)  Uncis  inclusas  adscripsi  genuinas  lectiones,  quae  maximam 
partem  etiam  Puteanei  sunt.  Merkeli  usus  sum  per  totam  commen- 
tationem  et  epistularum  et  versuum  numei-is. 

F&lmeri  coniectnra  leg.  nisisi);  V,  4  ipse(ip8a);  8  indigne  (indigno);  33 
duxit  (dtxit);  11  tecum  veninnt  {tibi  cowveninnt);  86  possunt  (possmt); 
VI,  50  Oete  (in  G.  prima  littera  evanuit,  sed  eam  faisse  0  inde  con- 
claditnr,  quod  semperidem  praebet  mendam;  leg.  .4eete);  77  per- 
dam  (perdi));  78  concidet  (concidat);  81  argolicas  (argolidas) ;  101  per 
te  {Peliae);  131  hanc  tamen  o  demens  (P.  howc  o  d.;  Palmeras  pro- 
babilem  in  modym  coniecit  'faanc,  hanco  d.');  140  quotJIibet  ad  fa- 
cinns  (P.  quamlibet  iratis;  genuina  lectio  dubia  est);  VII,  17  tibi  ct 
extat  habenda  et  (P.  tibi  (vel  ubi?)  csfhabendus  et.  Birtii  arridet 
coniectnra:  tibi  restat?  habenda  est  altera  Dido?);  26  Eneamque  (Ae- 
neam);  53  possint  (possunt);  71  totum  merni...  dices  (P.  ^utum 
merni...  dicas;  nondum  sanatus  est  locus);  103  de&ita  (decJita) ;  104 
amisso — mco  (P.  omisst— mei  leg.  a<2missi — mei);  118  emi  (emo);  125 
victam  (vmctam);  162  tnque  loco  regis  (P.:  nowique;  leg.  Aoncque). 

Itemque  ubi  P.  deest,  eadem  nonnuUa  aperta  vitia  depre- 
hendimus  in  G.  et  E. 

Velut:  I,  103  hec  (hmc);  105  awwis  (armis);  IV,  72.  cin- 
xerat  (finxerat);  VI,  7.  signetur  (signatur);  31.  utque  animus 
rediit  (legendum  esse  censeo  'ut  rediit  animus',  et  quod  aliis 
quoque  locis  talis  est  verborum  ordo  (cf.  her.  XIII,  29;  a.  a.  III, 
707.  F.  III,  333.  V,  515)  et  quod  her.  XIII,  29  quoque  praeter 
Puteanei  fidem,  qui  habet  'ut  rediit  animus',  interpolatam  illam 
scripturam  praebet),  32.  aeripedes  (aenipedes);  49.  auro  (aureo). 

Videmus  igitur  earum  codicis  Guelferbytani  lectionum,  quae 
discrepant  a  codice  optimo,  foirtem  esse  magna  ex  parte  illam 
recensionem,  ad  quam  pertinet  liber  Etonensis.  Neque  enim 
dissimile  est  veri  earum  quoque,  quibus  G.  in  relicuis  epistulis 
dissentit  a  P.,  multas  olim  in  E.  fuisse. 

Quamquam  minime  in  omnibus  illum  sequitur  corruptelis 
et  interpolationibus;  immo  discrepante  E.  cum  P.  consentit  atque 
etiam  eadem  atque  hic  liber  non  pauca  praebet  menda'). 

Velut  II,  29  P.  et  G.  habent:  unum  in  me  (E.  in  me  unum);  *  47 
me  fugiturus  haberes  (tu  fag.  abires),  [leg.  me  fug.  abires];  49  copia 
■^rbis,  (copia  est  verbis);  65  sum,  (dum);  66  faciant,  (fiiciunt);  72 
caeca  dei,  (celsa  Ditis);  75  factisque,  (tantisque);  80  capistratis  sedet, 


1)  Hac  cansa  vel  eo  adductus  est  Palmerus  (edit.  praef.  p.  VI), 
ut  hunc  librum  ex  ipso  Puteaneo  transcriptum  esse  censeat. 

Asterisco  (*)  posito  in  hac  tabula  corruptelas  indicavi  cod.  P.  et  G. 
Qsas  in  ea  nncis  inclnsas  inyenies  lectiones ,  codicis  Etonensis  sunt. 

(capat  stratis  sedit);  *82  ferar,  (feror,  quod  scribendam  est);  110  malta 
datara,  (plura  datura);  *134  quoniam,  (qoando),  [e  L.  Miilleri  coniec- 
tura  leg.  quum  iam];  135  me  fluctus.  .  .portent,  (me  ut  flnctas  . . . 
potens);  *142  iuvat,  (in  E.  deest  hic  versus), -[leg.  libet];  III,  16  ite- 
rum,  (iam  tam);  37  cumque  tot  bis— sed  non  opus  est  tibi  coniuge — 
coniunx,  (cumque  tot  his,  opns  est  tibi  coniuge,  addita  coniunx);  114 
hora,  (aura);  69  captiva  sequar,  (sequar  captiva);  80  leviter,  (leniter); 
89  desinat,  (finiat);  107  quae,  (quod);  115  si  (G.  et)  quisquam  quaerit, 
(et  quisquis  quaerit);  128  feram,  (dabo);  139  aut,  (at);  IV,  23  primos  . . . 
amores ,  (primo  . . .  amores) ;  120  tanto  mater,  (mater  tanto) ;  124  ille, 
(ipse) ;  *  127  i  nunc  si  meriti,  (i  nunc  immitis),  [leg.  i  nunc  sic  meriti] ;  129 
coitura,  (peritura);  135  coit;  (cogit);  171  Panes  (Fauni);  V,  20  longa, 
(summa);  *60  et  mihi,  (et  tibi),  [leg.  ei  mihi];  VI,  51  mala  fata, 
(mea  fata);  71  cupidaeque  faventia  menti,  (cupidae  faventia  amanti); 
73  timori,  (timoris);  74  persolvenda,  (agitanda);  75  ego,  (ergo);  89 
passis,  (sparsis);  98  quaeque,  (quamque);  *100  se  favet,  (se  facit), 
[Madvig.  seseavet];  106  axe,  (orbe);  109  vernaque,  (unaque);  135  clade, 
(caede);  VII,  11  nova  . . .  crescentia  tangnnt,  (mea  . . .  surgentia  tan- 
gant);  20  tuos,  (tua);  42  eversas,  (adversos);  48  fugias,  (careas);  *^1 
quid  tanti  est,  (quid  id  est),  [genuina  lectio  dubia  est];  82  plector 
(G.  plectar),  (fallar);  93  nos,  (me);  95  vocem,  (voces);  101  quater  ore, 
(quater  atqueter);  123  coiere,  (cupiere);  126praebuerim,_(praetulerim); 
139  sed  (si);  147  utque  latet  vitatque  tuas  abstrusa  carines,  (utque 
iuvent  ventasque  tnas  remusque  carinas). 

Deinde  has  communes  praebent  corruptelas  codices  Pute- 
aneus  et  Guelferbytanus: 

VIII,  34  posset  (possit);  69  des'tinat  (distinet);  IX,  9  venis  (velit); 
69  pudet  (putes);  129  sublime  sub  (sublimis  ut);  X,  10  semisopita 
(semisupina) ;  XI,  53  continuo  (contineo);  XII,  25  fuit  (fui);  149  e  pueris 
iussus;  185  nam  (tam);  XIII,  13  mandatis  (mandantis);  43  dux  pari 
(Dyspari);  XIV,  5  dimittere  (demittere);  18  ossa  (orsa):  XV,  291  se- 
mine  amorum  (semine  morum);  301  esset  et  idaei  (G.  ut  idei)  (restat 
ut  Idaei);  mando  (mandem);  364  non  potes  (num  potes);  XVI,  54 
genus  (decus);  194  utraque  iusta  (lasa);  XVIII,  81  leta  (lenta?);  62 
nunc  iuncta  (P.-o)  nostra  (nunc  nostro  iuncta);  118.  peccas  (peeca); 
133  ceuceque  et  aucone  (G.  celiceque  et  aueone),  (Calyceque  Hecataeone) ; 
209  nandi  (nanti);  XIX,  5  pndor  ante  (p.  ora);  15  nec  tempore  (nudc 
tempore) ;  37  placidas  (placitas) ;  62  quin  toa  pars  sit  (q.  tibi  par  sit). 

Nec  dubito,  quin  futuiHim  sit,  ut  augeantur  tales  loci,  si 
codex  Puteaneus  accuratius  nobis  cognitus  fuerit. 

Deinde  ea  re  similis  est  Guelferbytanus  liber  Puteaneo, 
quod  in  utroque  complura  disticha  spuria,  quae  in  relicuis  libris 

emergunt,  desunt,  cum  quattuor  (ep.  V,  VI,  VII  initia  et  V, 
23,  24)  in  ipso  Etonensi  appareant. 

Denique  nova  menda  librariorumque  coniectui-as  in  eo  in- 
veniri  demonstravit  Sedlmayerus  (1.  C'  p.  44  sq.  81  sq.);  sed- 
tamen  illorum  quae  coUegit  vitiorum  partem  Etonensis  recen- 
sioni  tribuendam  esse  vidimus. 

Quae  hucusque  de  trium  Ulorum  librorum  affinitate  et 
dissimilitudine  disputavimus,  non  possunt  ullo  modo  inter  se  con- 
ciliari,  nisi  ita  ut  statuamus  transcriptum  esse  codicem  Guel- 
ferbytanum  ex  libro  aliquo  codici  Puteaneo  affini^)  at  secundum 
Etonensis  recensionem  pertractato  ab  aliquo  correctore,  qui  suas 
quoque  coniecturas  quasdam  inseruit. 

Itaque  tertiam  G.  repraesentat  recensionem,  quae  medinm 
inter  P.  et  E.  libros  tenet  locum. 

§3. 

Nimc  quid  de  relicuis  recentioribus  libris  statuendum  sit, 
videamus. 

Cum  antea  duas  statueretur  esse  codicum  familias,  quarum 
altera  cum  G.  omnes  libros  excepto  P,  complecteretur,  nunc 
Sedlmayerus  (1.  c.  51  sq.)  demonstrare  studet  'extare  libros,  qui 
a  codicis  G.  famUia  plane  separandi  sint,  quique  redeant  ad 
exemplaria,  qualis  sit  P.  inde  a  saec.  XII  .  . .'  'Fuenmt  igitur, 
pergit  ille,  horum  librorum  archetypi  puriores  quam  G.  pro- 
piusque  ad  P.  accedebant.'  Imprimis  codicis  Gissensis  arche- 
typum  vetustiorem  fuisse  censet  quam  exemplar,  'ex  quo  cum 
P.  fluxerint  omnes,  aliquot  locis  puriorem  quam  P.  plerisque 
puriorem  quam  G.  ceterum  P.  similem.'  'Eandemque  rationem 
esse  aliorum  quorundam,  ut  Francf urtensis ,  Gothani  prioris.' 
Complures  igitur  libros  praeter  vetustos  illos  adhibendos  esse 
atque  eos  non  paucis  illis  locis,  ubi  in  P.  extant  lacunae,  ipsis 
libris  G.  et  E.  aliqua  ex  parte  esse  praeferendos  censet. 


1)  Urgere  nolui,  qnod  in  G.  etiam  meliores  lectiones  apparent, 
quam  in  P.,  qaoniam  omnes  facili  coniectura  inveniri  potuisse  vi- 
dentur. 

Neque  unquam  iu  animo  habui  neque  perficere  potuissem, 
ut  omnium  codicum,  qui  aliquanto  etiam  plures  sunt,  quam 
enumeravit  Sedlmayerus  ^),  rationibus  accurate  disquisitis  novum 
statuerem  codicum  stemma,  sed  de  illo  tantifm  libro  accuratius 
quaesivisse  satis  habeo,  quem  'insignem  locum'  inter  ceteros 
recentiores  libros  obtinere  affirmat.  Itaque  codicem  Gissensem, 
cum  ipsis  Sedlmayeri  tabulis  coUatis  non  possem  assentiri  eius 
de  lUo  libro  sententiae,  denuo  inspicere  statui.  Cumque  inter- 
cedente  comiter  bibliothecae  nostrae  academicae  administratore 
huc  transmissus  esset  liber,  plane  falso  de  eo  hucusque  fere 
iudicatum  esse  brevi  intellexi^). 


1)  lam  ab  aliis  (cf.  Jen.  Lit.  Zeit.  1878  p.'704,  Philol.  Rund- 
schau  I,  412)  Sedlmayerus  vituperatus  est,  quod  nonnullos  neglexisset 
codices:  sed  potius  quos  casus  quidam  obtulit  codices  eos  percen- 
suisso,  quam  consilio  et  indnstria  apparatum  plenum  coUegisse  vide- 
tur.  Omisit  enim  bibliothecae  Amplonianae  Erfurtensis  fragmenta 
s.  XIII  (cf.  Kritz,  de  codicibus  bibliothecae  Amplonianae  Erfurtensis 
potioribus.  Erfurt.  1860,  4".  p.  10  g).  Nullum  antem  librum  biblio- 
thecae  alicuius  Italicae  commemorat,  nisi  qnos  vidit  citari  in  Diltheyi 
de  Call.  Cyd.  libvo.  Enumero  hoc  loco  nonnuUos,  quorum  cogni- 
tionem  debeo  Diltheyo,  quorumque  partim  ipse  partim  in  eins  usnm 
Studemundius  enotavit:  cod.  Atnbrosianus  0.  138  Sup.  8°  membran. 
saec.  XIV,  cnm  glossematis  interlinearibus  et  scholiis  verbosis  in- 
structus.  cod.  Ambros.  E.  84  Snp.  8"  saec.  XIII— XIV  olim  Bobien- 
sis,  membran.  notis  adspersns.  cod.  Ambros.  P.  73  Sup.  8*  membr. 
saec.  XIV.  cod.  Ambros.  F.  53  Snp.  8"  chartac.  saec.  XV.  cod. 
Ambros.  J.  8  inf.  olim  Aveniensis,  saec.  XIV.  cod.  Mutinensis  VI.  B.  22, 
saec.  XV  commentariis  instructus  vilibus.  cod.  Partnensis,  biblio- 
thecae  regiae,  H.  H.  IV.  11.  membran.  saec.  XV.  cod.  Vaticamts 
2792  saec.  XIV.  cod.  Basileensis  F.  IV.  17.  membran.  saec,  XIII 
— XIV.  Omnes  hi  libri  desinunt  in  ep.  XX.  v.  12,  Accedunt  quos 
Kunzius  (P,  Ovidii  Nasonis  libellus  de  medicamine  faciei.  Vindob.  1881) 
enumerat:  cod.  Eiccardianus  {M.  III.  num.  I.  489)  s.  XIII.,  duo  Bero- 
linenses  (Ms.  Diez.  B.  Sant.  1.  ms.  fol.  n.  123)  s.  XIII  (?)  et  (ms.  Diez. 
b.  Sant.  4)  s.  XV,  Laurentianus  (pl.  XXXVI.  2)  s.  XV,  Urbinas  (n. 
347)  s.  XV. 

2)  Miratus  sum  incredibilem  neglegentiam  coUationis  Wigandianae 
qnam  Loersius  edidit,  quaque  Sedlmayerus  animo  £denti  usus  est. 
Haud  paucae  scripturae  false  enotantur,  multo  plures  corruptelae  aut 

''S^  Et  quod  quidem  attinet  ad  eas  libri  illius  scripturas,  quas 
Sedlmayerus  P.  lectionibus  praestare  et  e  quibus  colligi  putabat 
vetustiorem  codicis  Gissensis  quam  ceteronim  fuisse  archetypum: 
hae  si  re  vera  extarent,  non  probarent  id  quod  Sedlmayerus 
eis  probari  opinabatur,  quoniam  pertinerent  ad  correctiones 
tales,  quales  a  librariis  lectoribusve  facili  negotio  absque  codi- 
cum  antiquiorum  auctoritate  inveniri  poterant.  At  ne  sunt 
quidem  in  illo  libro  Gissensi  bonae  illae  scripturae,  quas  Wi- 
gandiana  lisus  collatione  enumerat  Sedlmayerus  (1.  c.  p.  62  sq.). 
Re  vera  in  codice  Gissensi  v.  II,  142  legitur  ^iuvat'  et  supra 
scriptum  est  fortasse  ab  eadem  manu  7i&ef';  VI,  83  mentisgwe,- 
109  aesonides;  IX,  87  in  cupressifero  Erymantho;  X,  129  solat» 
tellure;  XII,  118  iamque  nocens;  185  nam  tibi;  XIV,  5  suponere 
(ubi  legi  ferebatur:  'demittere') ;  XVI,  245  ^ersequar;  XIX,  37 
placidas.  Quod  IX,  129  extat  'sublimis  fl&'  certe  nemo  aliud  nisi 
coniecturam  esse  iudicabit,  cum  Puteaneus  et  alii  libri  corruptelam 
habeant  'sublime  sub'  pro  'sublimis  uf.  —  Neque  uUus  illorum 


T 


interpolationes  ne  adnotantur  qaidem,  ut  paene  dubitatio  mihi  ore- 
retur,  nnm  eodem  et  ille  et  ego  usi  essemus  libro  Gissensi.    Sed  cnm^  ^ 

intellezissem  totum  librum  nuUius  esse  momenti,  quae  peccETit  ille 
singillatim  omnia  afferre  operae  pretium  non  esse  putavi.  Uno  liceat 
uti  exemplo,  ut  appareat,  quam  neglegenter  coUatus  sit  liber.-  Ep.  II. 
23,  ubi  legendum  est  'reducunt',  codicis  Gissensis  mendum  adnotatur 
'recednnt';  sed  re  vera  est  in  libro  'reducunt'  usitato  compendio 
scriptnm  atque  prima  syllaba  're'  errore  bis  posita,  quarom  priorem 
eadem  manus,  quae  omnia  scripsit,  infra  dncta  lineola  (re),  ut  saepins 
fit  in  illo  libro,  tolli  voluit.  Sed  eodem  atramento  nigro,  quo  nostra 
sine  dubio  aetate  manns  aliqua  interdum  versuum  nnmeros  adscripsit 
aliaque  addidit  indicia,  altera  littera  'r'  mutata  est  in  c,  ut  omisso 
compendio  legi  possit  'recedunt'.  —  Alia  et  haud  parva  false  adno- 
tata  esse  apud  Loersium  et  Sedlmayerum  e  nostris  intelleges  tabulis. 
Codicis  descriptio  apud  Sedlmayerum  (1.  c.  p.  21)  recte  se  habet; 
addi  potest  olim  bibliothecae  Mentelianae  fuisse  librum  et  quamquam 
est  integer,  deesse  cum  totius  libri  tum  singularum  epistularum  et 
inscriptiones  et  subscriptiones. 

Ceterum  iam  recte  de  libri  pretio  iudicatum  erat  a  Diltheyo 
(1.  c.  p.  60  n.  1),  qui  ipse  eum  examinaverat,  id  qnod  a  Sedlmayero 
non  erat  neglegendum. 

locus  correctus  est  ab  altera  manu:  ompia  a  prima  manu  ita 
scripta  esse  ut  indicavi,  et  oculiB  vidi  et  pro  certo  adsevero^). 
Itaque  unum  ^blandae'  (III,  30)  restat,  quae  num  recta  sit 
lectio,  nonnihil  dubitationis  relinquitur.  Dubito  an  vetustiorum 
librorum  scriptura  'blandas'  indicet  hoc,  versus  31 — 38,  quorum 
ad  constructionem  non  quadrat,  olim  non  fuisse  in  libris. 

Haec  ergo  Sedlmayeriano  invento  subtraximus  adminicula. 

Deinde  his  cum  Puteaneo  consentit  corruptelis:  IV,  155 
reliwquit;  VII,  4  wovimus;  153  quod  super  est  (sed  idem  men- 
dum  praebet  E.);  IX,  20  cumulws;  XII,  126  Tenacriae  (P.  Tina- 
criae);  XVII,  190  mittit;  quibus  addo:  VII,  104  omissi;  138 
adferat.  XI,  67  autem  praebet  'fnmdibus'  non  YrM^ibus',  ut  ad- 
notat  Sedlmayerus. 

Atque  extant  sane  loci,  ubi  Gissensis,  cum  alii  libri,  in 
quibus  etiam  G.  vel  E,  vitia  praebeant  aut  grammaticorum 
coniecturas,  veram  codicis  P.  scripturam  servavit^).  Sed  minime 
tantus  eorum  est  numerus,  ut  Gissensis  codex  Puteanei  simUis 
vocari  possit.  Immo  multo  pluribus  locis  cum  codicis  G.  scrip- 
turis  mendosis  aut  interpolatis  consentit,  atque  cum  illis  haud 
paucis,  quae  illatae  non  sunt  in  Puteaneum  librum  ab  altera 
manu.  Sunt  autem  hi  loci,  quorum  Sedlmayerum  secutus  aste- 
risco  posito  eos  rndicavi,  qui  a  manu  altera  in  P.  extant: 

II,  45  ha  (lectio  genuina  est:  at.);  66  hoc  (haec);  95  efiFiindere 
(confnndere) ;  111  latissima  (laetissima) ;  *142  praebuerant  (praebu- 
erunt);  III,  61  relinques  (relinquis);  81  non  contempta  (ne  cont.); 
154  more  (iure);  IV,  54  "petit  (quod  in  G.  a  manu  altera  est;  leg. 
petat);  75  sin  (sint);  85  duritiem  (duritiam);  V,  16  deprensa  (defensa). 
119  demergite  (di  mergite);  VI,  9  cur  mihi  fama  prior  de  te  quam 
litera  venit  (cur  mihi  fama  prior  qnam  litera  nuntia  venit) ;  65  Argon 
(Argo);  82  exspectato  (exspectata);  83  carmine  movit  (carmina  movet); 


1)  Ceterum  SedlmayeriJs  quae  fnerit  lectio  VI,  109;  XII,  185; 
XIV,  5;  XIX,  37  ex  Loersii  silentio  concludit. 

2)  Ex  illis  quoque,  quos  Sedlmayerus  (1.  c.  p.  81  sq.)  ut  consen- 
tientes  cum  P.  cod.  affert,  locis  nonnuUi  false  enotantur:  III,  115 
est:  at  si  quis,  VI,  68  perspiciuntur,  V,  96  consule  quis  eroLS,  VIII,  61 
has  semper  lacrimas  habeo,  semperque  profundo,  X,  31  aut  certe 
dum  me,  XII,  202  quam  tibi  si  dicam  dos  meam  redde  neges,  XV, 
353  vestrae  copia  terrac. 

87  refectit  (quod  mendose  pro  'refrenit'  positum  est)  et  sistit  (illnd 
in  G.  a  prima  mann  (refremt),  hoc  ab  altera  extat);  *137  referam 
(refert);  146  perfide  qno  pretio  (perfidiae  pretio);  VII,  2  Menandri 
(Maeandri);  5  meriti  famam  (merita  et  famam);  21  omnia  si  veniant 
(manus  eadem  prius:  omnia  'snbyeniant,  quod  correxit  lineola  infra 
scripta;  leg.  ut  veniant);  36  ipsa  (ista);  43  quod  tibi  debueram  (q.  t. 
inalueram);  45  quod  non  censeris  (lectio  genuina  latet,  fortasse  leg.: 
quod  non  merearis);  68  Tiria  (Phrygia);  124  imposuisse  meis  (suis); 
YIII,  23  parabis  (insuper  mendose  scriptum  est;  leg.  pararis);  *24  nu- 
merum  (numeros);  33  eacide  (fortasse:  Aeacio);  *50  patrem  (pater); 
*72  et  73  Tindaris  (Taenaris);  77  flebantque  (Phoebeque);  IX,  *18 
alas  (mendose  pro  Atlas;  leg.  Atlans);  47  parum  est  (parum);  *49 
anguem  (Augen);  94  Cerberus  (Cerberos);  96  ditior  ipsa  (dives  ab 
ipsa);  114  fere  (=  ferae;  feri);  120  en  venit  (et  venit);  153  acrior 
(Agrios);  X,  10  Thesea  pressuras  semisopita  (Th.  prensuras  semisupi- 
na);  30  tensa  notho  (tenta  noto);  *71  victus  (victor);  85  alit  (alat); 
99  Androchews  (Androgeos);  112  at  (aut);  122  unget  (quod  utrum 
corruptum  sit  ex  'iunget'  (P.)  an  ex  'unguef  (G.)  incertum  est);  139 
horent  (horrct);  XI,  27  oftduxerat  (G.  a&duxerat;  leg.  acJduxerat);  52 
sed  pudor  et  nutrix  et  timor  ipse  vetat  (sed  timor  et  nutrix  et  pudor 
ipse  vetant);  *91  planxi  (plangi);  125  in  foedere  vulnere  (G.  in  funere; 
leg.  in  vulnera  funde);  XII,  9  argon  (Argo);  17  semina  iecisset  toti- 
dem  quot  seminat  hostes  (in  P.  rasnra  est;  probanda  esse  videtnr 
Madvigii  coniectura:  'semina  sevisset  totidem  quot  semina  et  hosies'); 
*29  pater  Oetha  Pelasgos  (p.  Aeeta  P.);  39  dixerat  interea  tibi  rex 
(dicitur  interea  tibi  lex);  51  dixerat  Oetes  (d.  Aeetes);  72  ausus  es 
(orsus  es);  *75  iuvat  ipsa  (iuvet  ipsa);  84  unde  deosque  putem  (unde 
meoeque  deos);  99  miserabile  (mirabile);  139  efiiidit  (effundit);  186 
nam — quod  (tam  —  quam);  201  auro  (aureo);  XIII,  *83quipugnatamore 
(quam  p.  amare);  110  cur  venit  a  verbis  multa  querela  tuis  (lectio 
genuina  nondum  patet;  P.  tens.);  119  referas  (referes);  137  Troadas 
(Troasin);  144  arma  fac  ista  (ista  fac  arma);  147  exuet  et  (exuet  haec); 
XIV,  45  loquor  (loquar);  64  piam  (piae);  65  quid  (quo);  *72  expu- 
lerant  (expulerunt);  91  et  cognata  loqui  (et  conata  1.);  *93  in  unda 
(in  umbra);  XV,  13  recepta  est  (recepta);  167  eligisse  (legisse);  203 
armis  (annis);  229  saepe  meam  (s.  mero);  291  si  sint  (si  sunt);  amo- 
rum  (morum);  304  tui  (!'  mei,  supra  scriptum  est,  G.  mei;  leg.  tui); 
320  in  tua  iussa  meis  (iu  sacra  iura  tuis);  363  et  364  non  potes  (num 
potes);  XVI,  21  mtulit  heros  (attulit);  36  simulatur  (simalator);  44 
putas  (quod  in  G.  a  m.  2  scriptum  est;  leg.  putes);  51  et  genus  (ea 
genus);  54  Tyndareique  genus  (decus);  98  placidis  (placitis);  108  lenta 
venit  (1.  fiiit);  157  at  (aut);  186  ut  (?)  -foret  (vi  — fnit);  252  illa  tuis 
(illa  suis);  *260  coniunctas  (cunctatas);  XVII,  41  cum  sis  (quod  sis); 

69  a  facie  Yeneris  (a  YeiieriB  facie);  95  tunc  (nanc);  102  dis  magnis 
(di  magni);  135  iterare  (iter  ante);  145  naTisque  (navisve);  177  est 
(es);  203  desine  parte  qneri  sed  et  ut  mare  desinat  (desino  parce 
qneri.  Sed  nt  et  mare  finiat);  218  perseqnar  (proseqnar);  XVill,  16 
quid  faciam  (quod  f.);  *35  in  summa  .  .  .  turre  (in  snmmo  .  .  .  tecto)]; 
62  nunc  iuncto  nostra  fovere  sinu  (nunc  nostro  iuncta  f.  s.);  *102 
agas  (agis);  125  aut  (an);  138  conseruisse  (composuisse) ;  *162  ster- 
tuit  (sternuit;  v.  151  fortasse  in  Giss.  est:  stemuit);  165  metuis  (me- 
tuas)  ;  171  tam  (clam);  XIX,  13  et  15  nec  (nunc);  16  expe  (et  spe); 
30  consulto,  sed  supra  additur:  \\  consumpto  (consulto);  27  egimus 
arte  (eg.  a  me);  72  sinit  (sinet);  108  movere  (monere);  124  non  (nec); 
135  removi  (remoto);  230  vigilans  (vigilem). 

Atque  etiam  eae  scripturae,  quae  e  codicis  Etonensis  recen- 
sione  in  Guelferbytanum  illatae  videntur,  omnes  fere  in  Gissensi 
inveniuntur: 

II,  103  iam  te  tenet;  III,  4  hac;  21  data  sum;  29  Laerteque; 
55  repellar;  57  hora;  95  bello  erat;  IV,  1  salutem;  168  carior;  V,  8 
indigne;  33  duxit;  86  possunt;  153  quod  neque;  VI,  32  aeripedes; 
49  auro;  50  Oete;  77  perdam;  103  sed  filia;  81  argolicas;  131  hanc 
tamen  o  demens;  VII,  718  emi;  152  inque  loco  regis. 

Deinde  e  codicis  Etonensis  recensione  haec  recepta  sunt 
menda,  quae  in  Guelferbytano  libro  non  apparent. 

I,  48  ante  (leg.  esse  cf.  Pbilol.  Bundschau  I  p.  410);  62  notata 
(novata);  68  en  (heu);  75  meditor  (metuo);  II,  7  bene  quae  (quae  nos); 
10  invita  nimc  es  amante  noces  (invito  nunc  es  amore  nocens);  11 
putavi  (notavi);  35  in  undis  (et  auris);  45  puppes  etiam  (etiam  puppes) ;_ 
1-14  amissas  (admissas);  123  et  124  'sidera^  et  'frigora'  locum  snum 
mutaverunt;  III,  37  deest  'Mon';  44  aura  (hora);  58  linea  (sic!)  vela 
(lintea  velle);  IV,  23  primo  .  .  .  amores  (primos  .  .  .  am.);  55  Euro- 
pam  (Europen);  67  Eleusis  (Eleusin);  84  iuvat  —  agis  (illud  'iuvat' 
fortasse  recipiendum  est,  pro  'agis'  leg.  'agas'.);  111  nisi  nos  —  ne- 
gamus  (nisi  si  —  negemus);  V,  20  per  iuga  summa  (p.  i.  longa); 
post  V.  22,  ubi  in  E.  quoque  extant,  duo  illi  versus  spurii  inserti 
sunt;  73  Ydam  (Iden);  93  ut  Hectora  (vel  H.);  124  illa  iuvencus  (Graia 
iuv.);  135  tuta  manebam  (tecta  latebam);  150  deficio  (deficior);  VI, 
28  trahnnt  (vocant);  36  facta  (fata);  51  mea  facta  (mala  fata);  73 
timoris  (timori);  89  sparsis  (passis);  100  se  facit  (sese  avet);  106  for- 
tasse  'orbe'  in  rasura  fuit  (axe);  110  pollicito  (polliciti);  118  res  tales 
(P.  q  ....les,  G.:  quod  tales;  Palmer.  coniecit  'dotdles'');  135  cede 
(clade);  144  foret  (fuit);  VII,  8  verba  fidemque  fernnt  (vela  f.  q.  fer.) 
8^  hec  ....  novere  mcrentem  (at  —  movere  mer.);    86  illa  minor 

(nre  m.);  96  vocfis  (Tocem);  123  cupiere  (coiere);  139  si  (sed);  147 
ntque  iuvat  remusque  tuas  veutusqne  cariuas  (E.  utque  iuvent  ventus- 
que  tuas  remusque  carinas;  leg.  utque  latet  vitatque  tuas  abstrosa 
carines). 

His  satis  effici  puto  fluxisse-  codicem.  Gissensem  ex  arche- 
typo,  qui  non  minus  secundum  Etonensis '  quam  secundum  Guel- 
ferbytani  recensione»  opera  levi  et  inconstanti  tractatus  erat. 
Atque  haec  sententia  etiam  confirmatur  ea  re,  quod  locis  non- 
nullis  alterius  libri  scriptura  inter  verba  poetae  recepta,  alterius 
aut  supra  scripta  aut  in  margine  ab  eadem  fortaese  manu  ad- 
notata  legitur.  —  Velut  I,  36  scripsit  quidem  librarius  ^alacer 
missos',  attamen  in  margine  interpretatur:  ^lacer  admissos'.  IV, 
161  legitur  'meorum',  et  supra  scriptum  est  ab  eadem,  ut  videtur, 
manu  T  piorum'  quae  est  codicis  G.  corruptela.  Itemque  V,  6 
supra  'quod',  scriptum  est  'quid',  codicis  G.  lectio.  VI,  41  prae- 
bet  'heu  mihi',  codicis  E.  et  G.  lectio  'ubi'  supra  scripta  est. 
V,  69  codicis  E.  scriptura  'morabor'  apparet  in  marginis  glosse- 
mate*)  in  textu  'morabar.'  V,  110  extat  Volant',  ut  in  G.,  et 
supra  scriptum  est  'cadunt',  quod  in  E.  est.  Itemque  VI,  20  'fu- 
tura'  et  'recepta'  apparent;  VI,  40  'facta',  quod  in  E.,  sed  'suo', 
quod  in  G.  est.  Atque  similiter  VII,  87  *mea'  (E.)  et  'numina' 
(G.)  legitur. 

Itaque  cum  Gissensis  •codex  deductus  sit  e  recensionibus, 
quae  satis  vetustis  exemplaribus  nobis  repraesentantur,  atque 
praeterea  culusvis  generis  mendis  atque  coniecturis  vilibus  re- 
fertus  sit  plurimis,  quae  non  omnia  codicis  Etonensis  recensioni 
tribui  possunt:  eum  nullius  pretii  esse  censeo.  Hac  ima  re 
vel  optimis  praestat  libris,  quod  servavit  v.  II,  18/19  sine  du- 
bio  genuinos.  Neque  vero  solus  illos  exhibet,  ut  statui  videtur 
a  Sedlmayero  (1.  c.  p.  52).  Burmannus  quidem  et  Jahnius  in 
editionibus  plurium  librorum  varias  adnotant  lectiones  eorundem 
versuum.      Atque   iam  in  cod.   Gissensis    archetypo    duos    illos 

1)   Haec    marginis   glossemata,    quae  per  totum   librum   modo 
saepins    modo    rarius   adnotantur   admodum    vilia   sunt;    maximam 
partem  in  eis  librarius  voces  quasdam  interpretatnr,  vel  fabnlas  nar-    •} 
rat,  vel  summaria  dat  epistularum:  omnia  puerilem  in  modum  con-    '^" 
fecta  sunt.     cf.  Dilthey  1.  c.  p.  60  n.  1. 

versuB  fuisse  inde  concludi  posse  puto,  quod  «t  in  Gissensi 
inter  poetae  verba  recepti  sunt  neque  in  margine,  unde  sumpti 
sint,  adnotatur.  Liceat  hoc  exemplo  illustrare.  In  quarta 
quidem  epistola  post  v.  132  Gissensis^)  spurium  praebet  di- 
stichon,  quod  in  aliis  quoque  est  recentioribus  libris,  et  cum  in 
margine  eadem  manus  adnotet:  'illi  duo  versus  non  sunt  de 
textu',  concludendum  est  eos  in  margine  adscriptos  fuisse  archetypi. 

Sedtamen  inde  quod  adsunt  duo  illi  versus  in  aliis  libris 
plerumque  omissi,  haudquaquam  praestantiam  aliquam  codicis 
Gissensis  eiusve  archetypi  colligere  licet.  Immo  cum  codicis 
Gissensis  fontem  secundum  alios  libros  esse  correctum  viderimus, 
maximam  habet  veri  speciem  duos  illos  versus  (II  18/19)  in 
libro  aliquo  vetustiore  forte  inventos  et  inde  esse  adscriptos. 

In  ceterorum  librorum,  quos  Sedlmayerus  propius  ad  Pu- 
teaneum  codicem  accedere  vel  e  vetustiore  illo  fonte  fluxisse 
censet,  rationes  inquirere  non  possum. 

Sedtamen  cum  quas  ex  illis  affert  meliores  quam  Puteanei 
ipsius  lectiones,  eis  non  maiorem  auctoritatem  esse  quam  edi- 
torum  coniecturis  pateat,  de  sententia  eius  multum  dubitationis 
relinquitur. 

Atque  adeo,  cum  semel  valde  falsi  simus  Loersiana  Giss. 
coUatione,   causam   esse  puto,    cur  dubitemus,    num  hae   ipsae 

1)  Praeterea  haec  habet  recentiora  distieha  spuria:  illnd  post 
Y,  22,  quod  ex  Etonenai  fluxit,  quamquam  tria  illius  initia  spnria 
V,  VI,  VII  non  praebet;  VII,  24,  25;  post  VII,  97  in  margine  adscrip- 
tam  est  notam  illud  distichon;  aliaque  quae  exhibet  Sedlmayerus 
(1.  c.  p.  69  sq.).  Deinde,  quod  extare  ia  illo  nondum  innotuit,  post 
IX,  82  hoc: 

Dumque  paras  veniam,  pudor  a!  celanda  recenses; 
Ante  pedes  dominae  percubuisse  tuae. 
atque  unum  quod,  cum  apud  Loersinm  adnotetur,  omissnm  est  a  Sedl- 
mayero;  post  XVII,  2: 

Quam  cuperem  solitas,  Hero,  tibi  ferre  per  undas, 
Accipe  Leandri,  dum  venit  ipse,  manum. 
En  novum  illo  disticho  ep.  XVII  additnr  initium!    Quod  qnidem  sine 
dubio  illi  vel  privat^e  vel  scholasticae  exercitationi   debetar  poetae 
verba  aliter  effingendi.     cf.  Hofman  Peerlkamp  Horat.  edit.  II.  p.  XI; 
Heyne  TibuU.  edit.  II.  p.  XXL 

lectiones  a  Loersio  eiusve  adiutoribus  vere  et  sincere  enotatae 
sint.  Sed  licet  hae  quidem  recte  se  habeant,  vel  pauca  illa, 
quae  de  horum  librorum  scripturis  nota  sunt,  eos  et  Guelferby- 
tano  et  Etonensi  affines  esse  arguunt  (cf.  Sedlmayeri  tabellas 
L  c.  p.  49  sq.).  Omnis  igitur  recentiorum  librorum  turbae, 
etsi  alii  aliis  plus  minusve  inquinati  sunt,  eandem  fere  esse 
rationem  censeo  atque  Gissensis*). 

Itaque  ut,  quae  hucusque  disputavimus,  breviter  colligamus, 
genuina  versuum  forma  continetur,  ut  nunquam  non  statui  sole- 
bat,  imprimis  codice  Puteaneo,  deinde  cautius  adhibendus  est 
Guelferbytanus,  postremo  loco  Etonensis;  relicuorum  turbam  in 
eis  versibus  quos  habet  Puteaneus  plane  neglegendam  esse  censeo ; 
quos  vero  Puteaneus  non  habet,  praecipue  constituendi  sunt  ex 
Guelferiytano,  quippe  qui  omnium  proxirae  ad  Puteaneura  ac- 
cedat;  neque  nisi  perpaucis  locis  causa  erit,  cur  ab  eius  scrip- 
turis  recedamus;  relicuorum  scripturae,  veluti  editorum  coniec- 
turae,  nisi  certissimis  rationibus  probatae,  recipiendae  non  sunt. 

Neque  tamen  illi  libri,  quos  omnium  optimos  esse  intelle- 
ximift,  ac  ne  Puteaneus  quidem,  epistularum  incorruptam  tradi- 
derunt  formara:  mitto  menda  perraulta,  quibus  referti  sunt,  non 
dico  de  grammaticorum  coniecturis,  quae  ne  in  Puteaneo  quidem, 
etsi  rarius  appareant,  deesse  videntur;  praetereo  etiam  illos  locos, 
ubi  lacunas,  quas  in  ipso  Puteanei  archetypo  fuisse  statuendum 
est,  compleverunt  graramatici:  primura  in  hac  comraentatiun- 
cula  dicara  de,  versibus  insiticiis  eis,  qui  quoniara  in  omnibus 
libris  comparent,  inde  iam  antiquitus  heroides  invasisse  cogno- 
scuntur. 

Alterum  autem  neque  minus  grave  omnium  codicum,  qui 
quidem  nunc  cogniti  habentur,  vitiura  hoc  est,  quod  omittunt 
coraplures  locos  genuinoe  atque  in  eis  duas  epistularum  partes 
maiores,  quae  alias  casu  aliquo  servatae  esse  videntur.  De  his 
quoque  nobis  infra  dicendum  erit. 


1)  DuoB  libros,  Guelferb.  (Gud.  161)  et  Vaticanum  (cf.  p.  8  n.  1), 
ita  ut  dixi  esse  comparatos  vidi,  cnm  ad  nonnuUas  epiatulas  varias 
illorum  lectiones  benigne  mihi  tradidisset  Diltheyus. 


^•-  :----»^, 

Cap.  II.    De  yersibns  insiticiis. 

§1. 

Epistulas  Ovidii  heroides  sectatorumque  eius  in  codicibus 
s.  XII  recentioribus  augeri  videmus  versibus  aperte  spuriis^). 
Qui  non  omnes  eodem  tempore  inserti  esse  videntur:  alii  cum 
iam  in  Etonensi  appareant,  ante  s.  XI,  alii  s.  XII — XIII,  alii 
etiam  posteriore  tempore  invaserunt,  atque  ea  quoque  res,  quod 
magis  minusve  aliis  alii  sunt  viles  exilesque,  eos  variorum  esse 
auctorum  docet.  Sed  cum  et  cetera  Nasonis  opera  et  epistu- 
lae  heroides  certe  studiose  excepta  essent  diligenterque  lectita- 
rentur  et  tractarentur  primis  post  eum  saeculis:  cogitandum 
est  tum  ipsum  eas,  quoad  fieri  poterat,  versibus  adscriptis  am- 
plificatas  esse.  Atque  re  vera  ubertas  ac  facilitas  illa  Ovidiana 
neque  minus  ea  res,  quod  Ovidius  cogitationum  affluentium 
tractui  indulgens  in  singulis  epistulis  haudquaquam  ad  materiae 
dispositionem  severam  atque  artificiosam  se  accommodat  et  magis 
etiam  quam  in  ceteris  carminibus  suis  modum  excedit:  haec  igi- 
tur,  quae  Senecam  quoque  in  eo  vituperasse  videmus  (cf.  Controv. 
II.  2.  (10)  9  sq.)  homines  literatos  tamquam  pellexisse  videntur 
ad  imitandum  Ovidium  atque  impulisse,  ut  quid  possent  in  au- 
gendo  poeta  periclitarentur.  Haec  ipsa,  quae  tum  orta  est, 
interpolationum  copia  quaeque  absoluta  inest  in  vetustissimis, 
qui  nobis  simt  noti,  codicibus,  sine  dubio  non  omnis  eodem  tem- 
pore,  sed  inde  a  prima  post  edita  haec  carmina  aetate  paula- 
tim  succrevit. 

Neque  vero  primus  hoc  excogitasse  mihi  videor;  iam  Nic. 
Heinsius,  'sospitator  ille  Ovidii',  aliquanto  etiam  magis  quam 
cetera  Nasonis  opera  epistulas  her.  versibus  insiticiis  recte  vidit 
scatere,  quaque  erat  sagacitate  subtilique  iudicio,  haud  pauca 
disticha  optimo  iure  in  suspicionem  vocavit.  Quam  viam  in- 
gi'essus  erat,  alii  posterioris  aetatis  philologi  secuti  sunt,  ut 
nimc  fere  in  omnibus  editionibus  velut  Merteli,  Riesii,  Palmeri, 


1)  CoUegit  eos  Sedlmayerus  1.  c.  p.  66  sq. 

Shuckburghi,  passimque  in  eruditorum  actis  iDYeoias  circum- 
scribi  versus  quosdam,  qui  editoribus  spurii  videantur. 

Longius  processit  Lehrsius^),  qui  omnium  fere  epistularum 
vix  plus  dimidiam  partem  genuinam  esse,  relicua  quaecunque 
minus  apte  dicta  esse  aut  abesse  posse  putabat,  a  mediocris  in- 
genii  hominibus  addita  esse  censuit.  Etsi  minime  in  eius*) 
partes  succedere  possum,  qui  illius  commentationis  hanc  unam 
sententiam  statuit  probari  posse,  qua  concluditur:  *Ihre  Ver- 
offentlichung  mSge  man  verzeihen',  tameu  Lehrsium  calidius 
quam  prudentius  rem  gessisse  atque  argutiis  argumentandi  ni- 
mium  indulsisse  cum.  multis  consentio.  In  universum  dicendum 
est  eum  false  resecuisse,  quaecunque  rhetorum  more  longius  ex- 
posita  esse  aut  omnino  colores  oratorios,  ut  ita  dicam,  exhibere 
viderentur,  atque  in  .his  talia  saepius  argumenta,  quibus  in  om' 
nibus  epistulis  constanter  uti  solet  poeta.  Huc  pertinet  praeter- 
itae  felicitatis,  cum  viri  amati  praesentia  heroina  quae  scribit 
epistulam  gauderet,  memoria,  huc  malorum  dolorumque,  quae  con- 
iuge  absente  vel  irruerent  vel  imminerent,  enarratio,  huc  timor 
amantis,  ne  nova  vaor  viri  desiderati  animum  ab  ipsa  abalie- 
naverit,  eodem  denique,  quod  in  plurimorum  carminum  ftne 
sese  mortem  oppetere  malle  quam  a  coniuge  diutius  abesse 
dicunt  heroinae  (cf.,  quas  damnavit  III,  67 — 82,  91  usque  ad 
finem;  VII,  183—196, 169—182;  IX,  136  usque  ad  finem;  X,  76 
— 150;  XII,  182  —  208  aliaeque  maiores  epist.  partes). 

Sententiam  illi  plane  repugnantem  Riesius  proposuit  (praef. 
edit.  p.  IX),  quippe  qui  nec  causas  certissimas  plerumque  esse 
putet,  cur  plura  deleantur,  nec  si  quis  obelo  uti  velit,  modum 
servari  posse,  quin  plurima  inepta  habeantur.  Sedtamen  opinor 
non  esse  prorsus  desperandum  J&eri  posse,  ut  Ovidii  epistulae 
ab  additamentis  spuriis  fere  liberentur;  quamquam  libenter  con- 


1)  In  Jabni  annal.  phil.  et  paed.  vol.  87  (a.  1863)  p.  49  sq.,  qnae 
iterata  est  dispntatio  in  edit.  Horat.  carm.  p.  CCXXII  sq.  —  Nos 
prioris  libri  citamus  paginas.  —  Qnod  idem  vir  doctus  vel  hoc  dispu- 
tatione  sua  effici  vult,  ut  omnes  epist.  her.  Ovidio  abrogentur,  comme- 
morasse  satis  habeo. 

2)  Sedlmayerus  in  prol.  crit.  p.  78  n.  59. 

cedo  nonnunquam  interpolationes  adeo  cum  genuinis  poetae  verbis 
coagmentatas  esse,  ut  secemi  iam  nequeant  *).  Itaque  certe  summa 
cum  cautione  haec  res  est  suscipienda. 

Primum  haudquaquam  satis  habendum  est  demonstrasse 
hoc  vel  illud  distichon  si  sublatum  fuerit,  nihil  quidquam  desi- 
derari,  neque  haec  suspicionis  iusta  causa  est,  si  qui  versus  sunt 
explicatu  difficiles,  nedum  si  deformati:  tales  quidem  versus  ut 
recte  eiici  pateat,  alias  causas  accedere  necesse  est.  —  Cer- 
tissime  deprehenditur  distichon  aliquod  spurium,  si  eo  contraria 
proximis  sententiis  afferri  patet;  itemque  si  abhorret  a  tota  sive 
carminis  sive  loci  sententia,  vel  verborum  continuationem  pro- 
hibet  disicitque,  vel  omnino  cogitationis,  cui  additur,  vim  atque 
effidacitatem  attenuat.  Quamquam  quoniam  sine  dubio  eruditi 
homines  et  versati  in  litteris  fuerunt,  qui  Ovidianas  epistulas 
tractare  susceperant,  tales  versus  rarius  inveniri  persuasum  habeo. 

Deinde  plerumque  illi  quoque  versus  subditicii  habendi 
sunt,  qui  repetunt  cogitationem ,  quae  satis  clare  et  absolute 
expressa  est  proximis  verbis,  itemque  ei  qui  diutius  in  sententia 
aliqua  amplificanda  et  augenda  commorantur,  ubi  iustam  huius 
rei  causam  abesse  patet.  Neque  enim  languide  et  distracte  ar- 
gumenta  sua  exponere  l^asonem  cogitandum  est.  Atque  cogno- 
scuntur  tales  versus  adulterini  ea  re,  quod  verba  quae  sequuntur 
non  ad  proxima  adnectuntur,  sed  ad  priora.  —  Verum  haec  argu- 
menta,  si  fieri  potest,  augenda  sunt  grammaticis  et  metricis  ratio- 
nibus.  Sed  cum  et  accurate  imitati  sint  grammatici  Ovidianum 
sermonfim  et  in  illa  potissimum  quaestione,  num  quid  apte  dictum 
esse  videatur,  diligenter  cavendum  sit  nobis,  ne  nostro  iudicio 
nimium  tribuamus,   non  omnibus  locis  illa  indicia  praesto  sunt. 

His  igitur  legibus,  quas  partim  duce  Heynemanno  (de  inter- 
pol.  in  carm.  Horat.  certa  ratione  diiudicandis,  diss.  Bonn  1870) 
statui,  ducti  eos  colligemus  versus,  qui  vel  aliis  et  mihi  vel 
soli  mihi  adulterini  videntur,    sepositis  tamen  quibusdam,   quos 


1)  Velut  IV,  VII,  XIV,  XVI  epistulas  accuratias  perlegens,  quam- 
quam  in  complnribus  locis,  cnm  iustnm  desideres  ordinem  vel  nimiam 
deprehendas  abundantiam,  haerebis,  tamen  interpolationes  ut  certa 
ratione  discemantur,  non  continget. 

etsi  saspectos  habeo ,  tamen  condemnare  nnnc  non  ausim. 
Quamqaam  ego  non  tantum  mihi  assomo,  ut  aut  omnes  versus 
spurios  me  invenisse  aut  non  nisi  vere  certoque  subditicios  obelo 
significasse  affirmem. 

§2. 

Atque,  ne  omnis  nostrae  commentationi  desit  ordo,  primum 
illa  colligemus  disticha  ficticia,  quae  sententias  vel  proxime  vel 
pluribus  interpositis  sive  praecedentes  repetant,  sive  sequentes 
praeripiant  paulisper  mutatis  verbis. 

Verum  tales  indagantibus  nobis  versus  summa  opus  est 
cautione.  Nam,  ut  saepius  observatimi  est,  hoc  poetae  qui  di- 
stichi  forma  utuntur  maximeque  Ovidius  habent  proprium,  ut 
cogitationem  aliquam  fortius  producturi  eam  repetant  altero 
disticho  diffictam  atque  denuo  gravius  distinctiusque  expressam. 
Itaque  nonnuUa  disticha,  quae  hic  aut  ille  homo  doctus  ut  otiosa 
suspectaverunt ,  nos  cautiores  retineamus. 

Atque  Lenzius  falso  in  suspicionem  vocavit  v.  II,  29,  30, 
quos  genuinos  esse  nunc  omnes  recte  consentiunt  homines  docti. 
Minus  etiam  concedendum  est  Sedlmayero  (1.  c.  p.  80  n.  60 
sub  finem)  spurios  esse  versus  XVII,  121  sq.,  quoniam  'nihil 
nisi  repetatur  illis  sententia  quae  insit  in  v.  119,  120'.  Nam 
tantum  abest,  ut  in  hoc  disticho  eadem  exponatur  sententia  at' 
que  in  proximo  disticho,  ut  intendatur  novaque  imagine  minime 
vulgari  augeatur  oratio;  neque  uUa  alia  causa  confirmatur  Sedl- 
mayeri  sententia.  Quod  enim  secutus  Eschenburgium  ^)  pro- 
ductam  vocis  'credis'  syUabam  *is'  apud  Ovidium  nusquam  in- 
veniri  dicit,  inde  hoc  ummi  concludere  debuit  locum  coniectura 
esse  tentandum.  Fortasse  igitur  coUato  versu  XV,  143  scriben- 
dum  est  'credis  et  hoc  nobis?';  nihil  vero  affirmo. 

Atque  simiUter  alii  erraverunt  alios  condemnantes  locos, 
quos  cum  eorum  coniecturae  non  sint  probatae,  singUlatim  re- 
feUere  supersedeo.  Unum  locum  accuratius  tractare  Uceat,  quippe 
in  quo  sit,  quod  offensionem  praebeat,  versus  ep.  I,  111,  112, 


1)  Metrische  nntersuchungen  iiber  die  Echtheit  der  Heroides  des 
Ovid  in  progr.  Lubeccensi  a.  1874  p.  18. 

quos  Schenkelius  (in  Philologi  t.  XXXVI  p.'  175)  deleri  vult, 
cum  alii  alias  de  toto  loco  coniecturas  exhibeant.  Ut  omittam 
Matthiae  et  Heinsii  et  Lindemanni  coniecturas ,  qui  a  falsa 
codicum  lectione  *hoc'')  (103)  profecti  sunt,  Wiedebui^us , 
V.  107,  108  post  V.  98  posuit  nihil,  opinor,  proficiens.  Lehrsius 
nuUum  inde  a  versu  87  usque  ad  extremum  interpolationibus 
liberum  putat.  —  Omnes,  praeterquam  quod  Schenkelius  cogi- 
tationem  contra  Ovidii  morem  repeti  false  statuit,  ea  maxime 
re  nisi  coniecturas  proponunt,  quod  in  v.  99  usque  ad  finem 
cogitationum  ordo  plane  sit  turbatus.  Sedtamen  huic  rei  aliam 
medelam  praesto  esse  puto. 

Sine  dubio  magnae  procorum  turbae  (88 — 96),  ut  appa- 
reat,  quam  cito  opus  sit  auxilio,  opponuntur  tres  imbielles,  qui 
illis  resistere  non  possint  (97 — 98).  Versibus  105  — 109  apparet 
hoc,  illos  nihil  contra  procos  valere,  accuratius  exponi.  lUnd 
igitur  enuntiatnm  'tres  sumus  imbeUes  .  .  .'  (97  sq.)  et  quod 
sequitur  'sed  neque  Laertes  .  .  .'  (105  —  109)  inter  se  artissime 
coniungenda  sunt,  et  alterum  excipi  necesse  est  ab  altero  ut 
ab  apodosi.  Quod  fieri  non  potest,  si  sex  versibus  (99—104), 
quorum  quattuor  plane  alienam  praebent  cogitationem  (99  — 102), 
intermissis  interrumpitur  nexus  sententiarum.  Sed  aUo  loco,  ut 
iUa  de  Telemacho  (99  — 102)  commemorentur,  desideramus. 
Postquam  demonstravit  Penelope  se  tres  esse  infirmos  ad  de- 
fendendum,  iterum  sequuntur  preces,  quibus  orat,  ut  fiUus  vivat 
sicut  101,  102,  et  graviores  afiferuntur  causae,  cur  UUxis  reditus 
vehementer  desideretur  (lll  sq.).  Ibi  primo  dicitur  de  Tele- 
macho.  Nonne  igitur  his  verbis  'est  tibi  sitque,  px'ecor,  natus  .  .  .' 
(111)  praecedere  opus  est,  qua  de  causa  ita  loquatur  Penelope? 
lam  vero  distichon  107/8,  quod  circumscribi  vult  SchenkeUus, 
orationem  interrumpit.    Nam  primo  obtutu  apparet  in  hoc  aUam 


1)  Coniectaranim  qnae  propositae  sunt  Lennepi  'huc',  qnod  cnm 
verbis  enndi  simiUbasque  fere  coninngatur,  non  est  probandani.  Utrnm 
autem  MerkeU  'hinc'  an  Palmeri  'hac'  (sc.  parte)  potias  recipiendum 
sit,  dabium  esse  potest.  Utraqae  faciUs  est  coniectara  convenitqae 
sententiae;  'faciunt'  aatem  eodem  usarpatnr  sensa,  atque  praebet 
a.  a.  Iir,  762. 

esse  eonstructionem  atque  in  proximis.  Neque  vero  ob  eam 
causam  delendi  sunt  versus  107/8;  necesse  enim  est,  cum  tres 
antea  nominatrm  enumerati  sint  imbelles,  de  tribus  quoque 
accuratius  exponi.  Optime  igitur  cimi  Biesio  collocantur  post 
V.  110.  Atque  cum  etiam  priora  de  Telemacho  verba  hoc  loco 
inserenda  esse  demonstraverim,  ita  versuum  seriem  mutari  velim, 
ut  hoc  ordine  versus,  de  quibus  dixi,  sese  excipiant:  87 — 98, 103 
—106,  109,  110,  107,  108,  99—102,  111  —  116. 

Ita  de  Telemacho  ut  de  omnium  carissimo  in  media  ora- 
tione  dicitur  tribus  distichis,  de  ceteris  et  duobus,  quae  prae- 
cedunt,  et  duobus  quae  sequuntur.  Inserta  autem  sunt  post 
V.  98  verba  'Hinc  faciunt .  .  .  harae',  quae  quominus  parenthesis 
habeantur,  cum  sententiam  addant  proximis  verbis  finitimam, 
nihil  obesse  puto. 

§3. 

Sed,  ut  redeamus  ad  propositam  rem,  iUius  generis  haec 
fere  additamenta  esse  censeo.  —  Primum  quidem  aflfero  locum 
III,  17 — 20,  quos  versus  primus  Aron  quidam  Battaleus,  nunc 
Lehrsius  quoque  (1.  c.  p.  53)  eiecit.  In  eis  duplicem  deprehendi 
interpolationem  persuasum  habeo,  alteram  recentiorem,  quae  re- 
petat  antiquioris  sententiam.  An  v.  19/20  aliud  fit,  nisi  repe- 
tuntur  ac  pauUo  fusius  explicantur  verba  Volui  reverti,  sed  me 
qui  prenderet  hostis  erat'?  Accedit  quod  illa  vox  'caperer  ne 
nocte  timebam,'  quocunque  modo  tentata  est,  nequaquam  sanam 
praebet  sententiam.  Neque  coniectura  'forte'  medelam  affert. 
Atque  omnino  sermo  inelegantior  atque  durior  est,  quam  ut 
vel  ei,  qui  composuit  v.  17/18,  assignari  possit.  Sed  hi  ipsi 
versus  varios  movent  scrupulos.  Vox  enim  'hostis'  nullo  pacto 
aliter  nisi  de  Troianis  intellegi  potest,  quo  quidem  facto  quam 
absurda  evadat  sententia  vides.  Neque  minus  offensionis  habent 
versus  illi  ideo,  quod  digressionem  a  toto  loco  alienam  eis  con- 
tineri  omnis  rerum  verborumque  continuatio  docet.  Nam  v.  21 
adnectendus  est  ad  v.  7 — 16. 

Eiusdem  epistulae  versus  87/88  non  modo  molestam  prae- 
bent  proximae  cogitationis  repetitionem,  sed  aliis  quoque  de 
causis  optimo  iure  a  Lehrsio  (1.  c.  p.  53)  delentur. 

Cuius  hoc  unum  liceat  repetere  argumentuin ,  quod  impe- 
rativus,  qui  duobus  conficiatur  sjllabis  brevibus,  non  fere  pona- 
tur  a  Nasone  ita,  ut  altera  syllaba  elidatur.  Nam,  quos  solos 
huic  legi  contrarios  affert  locos  (a.  a.  II,  489;  Met.  XII,  309; 
490;  XIII,  381),  ima  quamvis  pusilla  non  tamen  neglegenda  re 
differunt  a  nostro   loco,   quod  syllaba  elisa  non  cadit  in  arsin. 

Versus  V,  44,  45  Heinsio  auctore  nonnulli  suspectos  esse, 
alii,  ut  uuper  editores  Angli,  retineri  voluenmt. 

Versum  45  in  priore  parte  nihil  praebere-  novi,  in  altera 
idem  continere,  quod  melius  et  aptius  in  proximo  versu  dicatur, 
prim.0  obtutu  apparet.  Praeterea  suspiciosus  est  prior  versus. 
Commemoratur  Paridis  magnus  erga  Oenonen  amor,  qui  in  ipso 
discessu  luculentissime  apparuerit,  versibus: 

43  Flesti  discedens  .  .  . 

45  Et  flesti  et  nostros  vidisti  flentes  ocellos: 

Miscuimus  lacrimas  maestus  uterque  suas. 
Non  sic  adpositis  vincitur  vitibus  ulmus, 
Ut  tua  sunt  coUo  brachia  nexa  meo. 
Quae  inserta  sunt  verba 

43  .  .  .  hoc  saltem  parce  negare: 
Praeterito  magis  est  iste  pudendus  amor, 

illa  non  aliud  nisi  duplex  parenthesis  haberi  possunt,  quae  ora- 
tioni  cogitationem  minime  aptam  ac  plane  alienam  addit.  Nam 
neque  .antea  dictum  est  Paridem  Oenones  amoris  puduisse,  ne- 
que  ulla  extat  causa,  cur  hoc  loco  repente  Oenones  amor  cum 
Helenae  comparetur.  Qui  vero  nobis  persuadere  possumus  poe- 
tam,  ut  in  illis  fit  verbis,  Oenonen  inducere  voluisse  claris  verbis 
concedentem,  Paridem  ipsius  posse  pudere?  cum  postea  haec  illi 
verba  assignaret  (v.  83  sq.): 

Non  tamen  ut  Priamus  nymphae  socer  esse  recuset, 

Aut  Hecubae  fuerim  dissimulanda  nurus. 

Dignaque  sum  et  cupio  fieri  matrona  potentis, 

Simt  mihi  quas  possint  sceptra  decere  manus. 

■  •  -** 

Deletis   igitur  v.  44/45   haec   restat   parenthesis  aptissima 

*hoc  saltem  parce  negare'  (scil.  te  flevisse),  quae  sine  dubio  fuit 

causa,  cur  aliquid  addi  posse  putaret  grammaticus  quidam  sive 
lector  quicunque. 

Ep.  VI,  V.  31 — 38  a  Merkelo,  Palmero  aliis  circumscri- 
buntur,  cum  Riesius  eos  delere  dubitet.  —  Si  versuum,  qui  in 
Puteaneo  libro  desunt,  nomerum  computaverimus,  ibi  eos  versus 
olim  lectos  esse  intellegemus.  —  Qui  cum  retractent  ea,  quae 
iam  V.  9 — 14  dicta  sunt,  postea  interpositi  esse  videntur  propter 
verba  'singula  dum  narrat'  (39),  quae  -fortasse  longiorem 
poBcere  videbantur  expositionem.  Praeterea  haeremus  in  enun- 
tiato  'ut  rediit  animus',  cum  antea  non  sit  dictum  Hypsipylen 
animo  esse  relictam.  Ubicumque  enim  Naso  de  femina  aliqua 
simile  aliquid  habet  (velut  ep.  XIII,  29  et  23;  a.  a.  III,  707; 
F.  III,  333;  V,  516),  nunquam  omisit  antea  narrare  eam  pal- 
luisse  et  intermortuam  esse. 

Atque  etiam  iterata  de  Jasonis  vita  quaestio  scnipulum 
movet,  et  quod  poeta  antea  illum  vivere  teste  deo  affirmantem 
induxerat  hospitem  et  quod  in  proximis  versibus  hanc  plane 
omittit  interrogationem.  Sermonem  vero,  etsi  non  abhorret  ab 
Ovidiano  dicendi  usu,  attamen  certe  multo  exiiiorem  et  aliquanto 
minus  omatum  esse,  apparet  quam  priora  illa  verba  (velut 
cf.  V.  10  et  32,  11  et  33,  13  sq.  et  37).  Atque  illud  'devictus 
serpens'  atotius  loci  constructione  alienum  est  neque  tamen  emen- 
dationi  ulli  sese  ofifert.  Coniecturis  non  est  tentandus  locus.  Nam 
.si  legeremus  'devictum  serpentem',  languida  esset  oratio  et  de- 
sideraretur  copula,  sin  'devicto  serpente',  temporis  ordo  non 
servaretur.  Nonne  paene  putandum  est  ideo  tam  abrupte  po- 
situm  illud  esse,  quod  taeduit  interpolatorem  onmia  iterum  lon- 
gius  exponere?  Denique  quin  perbene  sequi  possint  versus  39  sq. 
versum  30,  non  dubito.   Itaque  deleantur  v.  31 — 38  necesse  est. 

Idem  statuendum  esse  censet  Lehrsius  (L  c.  p.  66)  de  ver- 
sibus  IX,  83  —  102.  Certe  non  solum  omnia,  quae  hoc  loco  ab 
Hercule  narrari  finguntur,  iam  commemorata  erant  a  Deia- 
nira  (cf.  67  et  90,  37  et  92,  22  et  86  etc.),  sed  etiam  prae- 
clara  Herculis  facta  indignaque  illa  eius  condicio  ut  cum 
ludibrio  sibi  opponantur,  neque  languida  opus  est  repetitione, 
et    satis    superque   efficiunt   ceteri   versus    (57    sq.).      Accedit 

quod   hoc  consilio  in  umyersum   factorum   fortima   mentio   fit 
V.  105:  i  - 

'I  nunc  tolle  animos  et  fortia  gesta  recense.' 
Denique  Lehrsius  servilem  quandam  imitationem  Ovidiani  loci 
Met.  IX,  176  sq.  adesse  statuit.  —  Sed  haec  omnia  non  sunt  argu- 
menta  satis  firma,  et  cum  in  fonte  quoque  huius  epistulae  similis  sit 
labonuu  Herculeorum  index  q,b  Hercule  ipso  datus  (Soph.  Trach. 
1094—1102;  cf.  Birt  in  Mus.  Rhen.  XXXII,  p.  407),  maxime 
dubium  videtur,  num  versus  illos  in  suspicionem  vocare  liceat. 
Minus  remoti  esse  a  suspicione  videntur  versus,  qui  prae- 
cedunt,  quos  statim  addere  liceat.  Lehrsius  v.  65—82  delet 
offenditque,  et  quod  tanta  cum  loquacitate  haec  de  Hercule 
apud  Omphalen  morante  narrantur  et  quod,  praesertim  si  con- 
feruntur  55  —  64  atque  111  sq.,  veri  dissimillima  esse  iu- 
stumque  modum  excedere  videntur.  Mirum  praeterea  est,  quod 
inde  a  versu  60  usque  ad  82  septem  ex  undecim  pentametris 
ita  claudimtur,  ut  duo  tantum  verba  expleant  versum  dimidium, 
quorum  alterum,  infinitivus  perfecti,  in  easdem  desinit  syllabas. 
Talis  aequabilitas  ut  est  tenuis  versificatoris,  ita  sine  dubio  ab- 
horret  ab  omni  elegantia  atque  eloquenMa  Ovidii,  qui  summa 
arte  variare  novit  versuum  structuram^).  —  Neque  tamen 
versus  65 — 72  ullum  movent  scrupulum,  atque  etiam  quae  se- 
quitur  sententiam  defendi  a.  a.  v.  219  notum  est.  De  relicuis 
versibus  hoc  monendum  est.  Versus  81  et  83  desunt  in  optimo 
codice,  in  ceteris  libris  mirum  quantum  scriptura  fluctuat,  ut 
recte  Sedlmayerus  (1.  c.  p.  75)  concludere  videatur  eos,  nt 
nunc  extant,  non  fuisse  in  archetypo.  Deinde  neque  intelle- 
gitur,  cur  poeta  in  describenda  nendi  ratione  diligentia  paene 
fastidiosa  versatus  sit,  et  ridiculum  in  modum  Omphales  in 
Herculem  effertur  unperium.  Sed  quod  maius  est,  nondum  le- 
gitur  haec  fabula  apud  Ovidianae  aetatis  scriptores  (cf.  quae 
citavit  0.  Jahn,  Sitzungsberichte  der  SSchs.  Ges.  d.  W.  1855 
p.  224  sq.),  sed  debetur  posteriori  tempori,  quo  in  picturis  qui- 


1)  Barissime    hanc   versuum    formam    invemri  apud  eom  docet 
EBchenburg  (1.  c.  p.  29). 

dem   eam    delineatam   et  a  poetis   (velut  a  Luciano)   narrari 
videmus.    Praeterea  offendimus  in  conslanictione  v.  77  subito  et 
durius  mutata.     Itaque  t.  74 — 88   interpolatoris   alicuius    esse 
videntur,  et^fortasse  ita  cum  v.  73  nexus  est  efficiendus: 
73  Inter  loniacas  calathum  temusti  pueUas, 
84       Factaque  narrabas  dissimulanda  tibL 

Videtur  hac  re  coniectura  mea  fulciri,  quod  saepius  ita  a  poetis 
.    feminae  dum  fila  deducunt  et  onmino  inter  operas  muliebres  nar- 
rantes  inducuntur  fabellas.    cf.  Tib.  I,  3,  85;  Verg.  Georg.  IV, 
334;  Ov.  Met.  IV,  init.^). 

§4. 

Et  ille  quidem  locus  exemplo  nobis  est,  quod  doceat,  quem- 
admodum  genuinae  poetae  sententiae  amplificatae  et  auctae  sint. 

Adiungo  hoc  exemplum:  IV,  v.  137  sq.  Sedtamen  si  de 
hia-  disputaturi  sumus,  longius  recedendum  est,  ut  primum 
statuatur,  ubi  morantem  velit  poeta  Phaedram  cogitari.  Nunc 
enim  ex  epistulae  verbis  concludi  fere  solet  eam  et  ipsam  Troe- 
zene,  ubi  Hippolytus  privignus  apud  cognatos  educatur,  habitan- 
tem  fingi.     Neque  vero  recte  hoc  fieri  puto. 

Notum  est  in  Metamorphoseon  1.  XV,  v.  500  sq.^)  Athenis 
versantem  eam  a  poeta  induci:  idemque  in  hac  epistula  fieri 
mihi  videtur.  Certe  non  repugnant  huic  sententiae  versus  7 — 9, 
ubi  se  cum  amato  loqui  conatam  non  esse  dicit;  nam  quando 
aut  quo  loco  illud  fiat,  non  additur;   neque  e  v.  39  sqq.  tale 


1)  Addere  liceat  primum  aliam  viam  banc  tractandi  epistulam 
me  ingresaum  fnisse.  Cum  enim  in  fine  epistulae  inde  a  t.  143, 
ubi  alteram  partem  incipere  patet,  per  strophas  deduci  orationem 
non  sit  neglegendnm,  atque  in  relicua  quoque  epistnla  non  pancis 
locis  simillimae  structurae  indicia  appareant,  ut  seni  versus  arctius 
cohaereant,  eam  quidem  omnino  a  Nasone  in  bac  epistala  adhibitam 
ease  pntaTeram.  Sedtamen  cnm  in  nuUa  alia  epistula  non  dnbia  talis 
conformationis  strophicae  indicia  deprehendere  possem,  atque  in  hac 
ipsa  epistula,  si  eam  restitnere  Toluissem,  Tersus  ceteroquin  non  su- 
specti  eiiciendi  fuissent,  non  satiB  certa  ratione  me  processuram  esse 
intellezi. 

2)  Ex  F.  VI,  737  sq.  nihil  colligi  potest  de  hac  re. 

aliquid  conclndi  potest.  Vertitur  autem  quaestio  in  v.  105  sq. 
recte  intellegendis.  Hunc  locum  Birtius,  ut  doceat  Fhaedram 
Troezene  habitantem  fingi,  ita  interpretatur  (1.  c.  p.  403  n.  2): 
'Tu,  Hippolyte,  in  silvis  degis,  sed  ego  comes  tilii  veniam  ne- 
que  feras  timebo.  Ubi  Isthmon  (inter  oppida  Celenderin  et 
Methanam)  maria  duo  plangunt,  ibi  (inter  saxa)  teciun  Troe- 
zena  colam,  hoc  est:  rure  Pitthefo  ipsam  urbem  Fittheliam  mu- 
tabo;  iam  nunc,  hoc  est,  iam  antequam  in  agris  Troezeniis 
tecum  mihi  consuetudo  est,  Troezen  mihi  gratior  est  ipsa  pa- 
tria.'  Sed  haec  nimis  contorta  et  coacta  interpretatio  esse 
mihi  videtur. 

Quid  enim?  si  ipsa  iam  Troezene  versaretur,  num,  ut  ex- 
primat  se  rure  ipsam  urbem  mutare  in  animo  habere,  eam  uti 
posse  putas  voce  'Troezena  colere'  atque  insuper  addita  accu- 
rata  significatione  'Fittheia  regna'?  Atque  v.  108  omni  vi 
careret,  si  eum  ita,  ut  voluit  Birtius,  interpretaremur.  Flane 
aliter  se  res  habet,  si  Athenis  epistulam  mittens  cogitatur. 
Tum  optimo  iure  totam  illam  accuratiorem  addit  descriptionem, 
tum  perbene  'iam  nunc'  Troezena  ipsa  patria  sibi  gratiorem 
esse  affirmat,  quippe  quia  amatus  ipse  ibi  versetur.  —  Atque 
cogimur,  ut  ita  locum  intellegamus ,  versibus,  qui  proxime  se- 
quuntur.  Narratur  Thesea  abesse  atque  versari  apud  Firi- 
thoum,  ut  —  aliter  versum  110  interpretari  non  possumus  — 
amici  intersit  nuptiis.  Non  igitur  illa  Euripidis  fabula  sumitur, 
Thesea  cum  Fhaedra  Troezena  profugisse,  neque  ullus  alius 
epistulae  locus  hoc  demonstrat,  sed  ibi  remansisse  fingitur 
Phaedra,  ubi  antea  cum  Theseo  habitaverat,  Athenis*). 

Nunc  versus  ipsos  aggrediamur  variis  modis  vel  explicatos 
vel  emendatos:  IV,  137  sqq. 


1)  Haec  admodnm  gravis  discrepantia  est  Ovidianae  epistulae  et 
Eurip.  Hippolyti,  quem  illius  fontem  esse  censet  Birtins  (1.  c.  402  sq.). 
Neque  quas  affert  similes  ntriusque  poetae  cogitationes ,  cum  paene 
tralaticiae  sint,  eam  habent  vim,  ut  hominis  docti  fulciant  sententiam. 
Extema  fabulae  species  propius  accedere  videtur  ad  Sophoclis  Phae- 
dram  deperditam ,  ut  inde  aliquo  modo  pendere  Nasonem  rectius 
statui  videatur  a  Welckero,  griech.  Trag.  p.  402. 

:5j-r."  Vergum  137,  ut  iH' libris  est,  varie  defendere  voluerunt 
homines  docti,  sed  omnes  interpretationes  eum  plane  corruptum 
esse  testabantur.  Nunc,  ut  ceteras  omittam  coniectnras,  inge- 
niose  Palmerus^)  medelam  adhibuisse  aut  certe  iustam  aptam- 
que  sententiam  versui  intulisse  videtur  ita: 

'Nec  labor  est  celare  —  licet  peccemus  —  amorem'. 
Expositura  igitur  est  Phaedra  sibi  et  Hippoljto  licere  co- 
ram  omnibus  inter  se  amare,  quoniam  cognati  sint,  atque  haec 
explicat  v.  137 — 140  et  146,  146.  Versus  141,  142  circum- 
scripsit  Shuckburghius;  neque  dubito,  quin,  quod  praebent  sen- 
tentiam  tritam  ac  vulgarem  et  a  toto  loco  plane  alienam,  de- 
lendi  sint.  Non  sane  Ulustrare  vult  poeta,  quae  difilcultates 
subeundae  non  sint  amato.  —  Neque  vero  v.  143,  144  liberi 
sunt  a  suspicione:  ille,  quod  non  una  in  domo  tum  vivit  uter- 
que,  hic,  quod  minime  ex  Hippolyti  natura  dictus  est  (cf. 
73  sq.  165  sq.  173).  Atque  etiam  magis  forma,  qua  vestiun- 
tur  cogitationes,  est  exUis  ingenii.  Nam  etsi  apud  Ovidium 
appareant  yersus,  qui  in  altera  parte  prioris  verba  vix  mutata 
repetant,  tales  versus  duos  sese  excipientes  nunquam  posuit. 

VI,  86 — 92.  Hi  quoque  versus  suspicionem  movent,  quam- 
quam  sermo  vix  differt  ab  Ovidiano. 

Enumerantur  enim  malae  Medeae  artes  atque  eae,  ut  e 
V.  83  et  93  sq.  concluditur,  quibus  emeruerit  coniugem.  Arc- 
tius  enim  definiuntur  in  versu  93: 

'Male  quaeritur  herbis  ....  amor*. 
Eae  vero  indicantur  v.  83,  84,  cum  ceterae  eius  artes  potius 
praetermitti  videantur  et  significari  voce,  'et  quae  nescierim 
melius'.  Nam  ubi  concluditur,  quantum  periculum  immineat 
ab  illa  Jasoni  (96 — 98),  illae  de  quibus  loquuntur  v.  83,  84 
monstrantur  v.  97,  98:  at  quae  adduntur  85  —  92,  earum 
ibi  nulla  fit  mentio.  —  Si  vero  accuratius  in  versus  illos 
85— -92  inquirimus,  monstra  quasi  quaedam  artium  sine  ordine 
ovrrepta  in  eis  contineri  videmus,    quae    quin   ex  maiore   illa 


1)  Edidit  eam  coniecturam  Sedlmayerus  in  commentario  critico 
ad  locum  illum. 

de   Medeae  ariibus  narratione  Met.  VII,  192  sq.  sio,t  conflata, 
vix  dubito.  ^     '' 

Atque  pronomen  *illa'  ter  ieiune  in  versuum  sese  excipien- 
tium  initio  positum  haud  scio  an  inscitiam  sectatoris  alicuius 
Ovidii  et  insulsitatem  redoleat,  quoniam  haec  iteratio  ex  arti- 
ficiis  esse  videtur  conglutinandi  cogitationes,  quae  haudqua- 
quam  inter  se  cohaereant.  An  ipsum  pronomen  adeo  erat  pre- 
mendum^)?  Apparet  igitur  additos  esse  versus  eos  a  grammatico 
aliquo,  qui  plura  de  Medeae  artibus  desiderabat. 

Similiter  aucti  sunt  X  epistulae  v.  83  sq.  Sunt  hi  versus 
vario  modo  tractati,  quos  ab  intei-polatore  depravatos  esse  com- 
plures  censuerunt  homines  docti.  Quae  in  illis  exponitur  cogi- 
tatio,  haec  est:  Ariadne  deserta  vasta  in  insula  (60)  sexcentis 
cirumdatur  periculis.  Talis  autem,  ut  nunc  versus  se  habent, 
illa  est  explicatio,  ut  ab  Ovidio  non  videatur  esse  profecta. 
Incipit  ab  illis  periculis,  quae  sibi  a  feris  immineant  (83 — 86); 
addit  maris  monstra  (87)  et  quae  ab  hominibus  timere  debeat 
(88);  orat  denique,  ne  in  servitutem  abducatur  tam  nobili  e 
genere  orta  (89—  92).  Tum  vero,  quae  singillatim  enumerata 
erant  (83 — 87),  ea  complectuntur  versus  93,  94,  96  et  in 
mediis  his  adiungitur  95: 

Caelum  restabat.     timeo  simulacra  deorum. 
Denique  cum  v.  88: 

Quid  vetat  et  gladios  per  latus  ire  meos? 
iam  hominum  mentionem  fecerit,  ne  hominibus  quidem,  si  qui- 
dem  in  insula  sint,  se  fidem  habituram  esse  asseverat. 

Talem  sententiarum  confusionem  non  esse  boni  poetae  satis 
apparet. 

Primum  si  genuinus  esset  versus  88,  sequi  non  posset 
versus  97,  non  certe  illa  expressus  forma.  Hanc  autem  formam 
(97)  unam  usurpari  potuisse  dooent  versus  60  sq.,  quippe  in 
quibus   se   nescire,  num   habitarent  in  insula  homines,   dixerit. 


».  j. 


1)  Non  Ovidium  nisi  iusta  de  causa  hac  anaphorae  figura  uti 
docet  H.  Schutze:  Quaestion.  Ovidian.  p.  I.  Progr.  progymn.  Span- 
dau  1861  p.  11  sq. 


'■?-'■■ 


.H-''  _     29    — 

Aique  tam  snspensa  et  obscura  sunt  illa  verba  (88),  ut  ab 
Ovidio  profecta  non  esse  videantur.  Itaque  recte  Riesius  ver- 
snm  delet.  Versus  autem  83 — 87,  quos  cum  v,  88  circum- 
scribi  vult  Sedlmaye):us  (comment.  crit.)  ut  abiudicemus  Ovidio, 
idoneis  rationibus  non  adducimur. 

■  Deinde  a  Lennepio  versus  94,  95  eiiciuntur,  cui  non  esse 
assentiendum  Loersii  est  sententia.  Sed  quae  bic  attulit  contra 
illius  sententiam,  probari  posse  non  videntur.  Nam  etsi  conce- 
dendum  est  ab  beroinis  (non  solum  XIII,  93,  94)  saepius  si- 
gnificari  res,  quae  postea  evenerint,  tamen  cam  v.  95  ad  Bacchum 
referret  Loersius,  erravit.  Significari  bene  interpretatur  Pal- 
merus  'vanas  umbras'  vel  'somni  visa'  (cf.  her.  IX,  39;  am. 
I,  6,  9).  Quam  vero  exiguus  esset  hic  timor  prae  vitae  peri- 
culis!  Adde  quod  sententiae  95,  96  pessime  connezae  sunt, 
quod  enuntiatum*'caelum  restabat'  omnino  non  quadrat  ad  sen- 
tentiam.  Hoc  quidem  addidisse  videtur  lector,  qui  memor  fuit 
Met.  VIII,  177  sq.,  Fast.  III,  510  et,  quod  ad  orationis  formam 
pertinet,  a.  a.  II,  37.  Porro  cum  vividis  coloribus  malam  suam 
condicionem  descripserit,  quam  ineleganter  et  exiliter  comprehen- 
ditur  periculorum  enumeratio  verbis: 

Si  mare,  si  terras  porrectaque  litora  vidi, 
,  .    Multa  mihi  terrae,  multa  minantur  aquae, 

praesertim  cum  denuo  conclusio  fiat  hoc  pentametro: 
Destituor  rapidis  praeda  cibusque  feris. 

Atqne  ipsa  illius  distichi  (93,  94)  forma  (*si  —  si'  'multa 
—  multa')  haud  scio  a^  operam  ineptam  versificatoris  alicuius 
indicet. 

Itaque  illos  quoque  versus  93,  94,  95  adulterinam  ampli- 
ficationem  genuinae  cogitationis  esse  puto. 

Eestant  versus  89 — 92,  in  quibus  haesit  Lehrsius  (1.  c. 
p.  63  'der  sehr  unzeitig  erwachende  Ahnenstolz').  Sed  dubium 
est,  an  non  ob  eam  causam  versus  condemnari  possint  cetero- 
quin  mhil  vituperandi  (cf.  Koch,  'Zusfitze  zu  den  Adversarien' 
in  Jahni  annal.  pbil.  et  paed.  vol.  87,  p.  148). 

Delendos  igitur  esse  censeo  v.  88,  93  —  95;  atque  ut  prior 

cogitatio  (83  —  87)  suam  habeat  clanstdam,  adnectendus  est 
V.  96  ad  87.  Optime  autem  v.  89  —  92  post  v.  98,  quippe  in 
quo  primum  sermo  sit  de  periculis,  quae  ab  hominibus  immi- 
neant,  ponuntur,  ut  hunc  habeamus  v.  ordinem:  83 — 87,  96 
—  98,  89  —  92,  99  sq. 

Versus  XII,  169—171,  in  quibus  Medea  se  ab  artibus  suis 
plane  desertam  ne  dormire  quidem  posse  queritur,  compluribus. 
eisque  satis  gravibus  de  causis  suspiciosi  videbantur  Lehrsio 
(1.  c.  p.  67).  Pacere  non  possumus,  quin  ei  assentiamur,  atque 
quoniam  nullo  pacto  v.  169  — 171  cohaerent  cum  piroximis,  eos 
delere  non  dubitamus.  Medea  enim  usque  ad  v.  166  se  sibi 
ipsi  non  posse  mederi  exposuerat  atque  versus  167: 

Ipsi  me  cantus  herbaeque  artesque  relinquunt, 
aperte  concludit  hanc  sententiam,  ut  certe  parum  elegans  esset, 
si  priore  orationis  parte  finita  novum  aliquia  atque  id  multo 
infirmius  prioribus  adderetur.  —  Versum  autem  172  non  esse 
coninngendum  cum  proximis,  quae  antecedunt,  sed  cum  eis 
quae  sequuntur,  hoc  quidem  facile  intellegitur. 

Atque  cum  non  exprimat  v.  168  id  quod  dicendum  esse 
apparet  —  neque  enim  omnino  nihil  agunt  Medeae  artes,  sed 
in  ipsam  Medeam  nihil  valent  —  hunc  potius  versum  cum 
tribus  illis  169  — 171*)  deleamus,  retineamus  v.  172. 

Fortius  ut  eflferret  poetae  cogitationes,  ille  voluisse  vide- 
tur,  qui  composait  v.  VIII,  77  sq.  Helenam  quoque  matrem 
raptam  esse  ibi  narrat  Hermione,  cum  omnes  sui  genens  feminas 
'aptam  rapinam'  fuisse  doceat.  Atque  cum  antea  de  unaqua- 
que  rapina  uno  tantum  disticho  dixisset,  de  matris  per  quattuor 
agit,  quorum  duo  77 — 80  spuria  esse  existimo. 


1)  Versum   170  in    codicibus   corruptum   extare   minime   urgeo, 
qaoniam  Palmeri  coniectara: 

'Et  tener  a  misero  pectore  somnus  abit', 
illum  sanatiun  esse  puto.    Merkeli  enim  inventum  non  convenit  Ovi- 
diano  sermoni  (cf.  Met.  VII,  329,  667);  illud  autem  ipsa  codicis  Pu- 
teanei  vestigia  seqaitur:  'habere'  pro  'abire'  ille  etiam  ep.  II,  47  prae- 
bet,  et  hoc  verbo  corrupto  orta  esse  videtur  cetera  corruptela. 

Nam  primum  quidem  miram'  est,  quod  omnes  Helenae  co- 
gnatos  tum,  cum  ipsa  rapta  sit  a  Paride,  in  Menelai  aedibus 
adfuisse  fingitur;  etiam  maiorem  habet  suspicionem,  quod,  cum 
ceterorum  nomina  reticeantur,  ipsa  Phoebe  soror  ibi  commemo- 
ratur^);  quid  vero  puerilius  excogitari  potest,  quam  semideos 
dioscuros  fleyisse?  plane  intolerabilis  autem  tota  fit  sententia 
addito  disticho  79,  80.  Quid  enim?  his  ipsis  verbis  'sine  me, 
mater,  abis',  quodcunque  de  luctu  illo  narratur,  nonne  in  illud 
ipsum  temporis  momentum  diflFertur,  cum  Helena  esset  profec- 
tura?  quae  quidem  absurdissima  esset  cogitatio.  —  Accedit  quod 
haec  tota  de  Hermionae  luctu  narratio  non  concinit  cum  v.  91  sq., 
ubi  se  ne  cognovisse  quidem  matrem  dicit  illa. 

His  quidem  satis  effici  puto  delendos  esse  quattuor  illos 
versus.  Atque  vix  urgeri  necesse  est  eam  rem,  quod  ne  sermo- 
nem  quidem  Ovidio   dignum   esse   appareat.     Nam   et   in   versu 

Ipsa  ego  non  longos  etiam  tum  scissa  capillos 
'parum  eleganter'  (ita  Loers.)  dictum  est  ^non  longos  capillos',  et 
particula  ^etiam  tum'  vel,  quam  praeponit  Heiusius,  'etiam- 
num',  tam  inepte  additur,  ut  de  comiptela  cogitandum  esset,  nisi 
aliis  gravibus  de  causis  versus  subditicius  cognosceretur.  Ovidio 
igitur  tribuenda  non  esse  videntur  duo  illa  disticha,  sed  inter- 
polatori  alicui,  qui  proximos  versus  75,  76  paulum  amplificare 
voluit.  —  Palmerus  hoc  quoque  distichon  75,  76  circumscripsit 
maxime  nisus  loco  simillimo  IV,  ep.  v.  63 — 62.  Atque  certe 
sermonem  parum  acoedere  ad  Ovidianam  elegantiam  dicendum 
est,  praesertim  cum  exile  illud  connectendi  cogitationes  artifi- 
cium  hoc  ipso  loco  appareat  ('memini'  —  'memini';  'omnia'  — 
'omnia'),  quod  quidem  saepius  in  locis  omnino  suspicioni  obnoxiis 
deprehendimus.  Sedtamen  filiam  matris  memorem  rapinae  diutius 
in  describenda  illa  re  immorari  non  ita  inepte  fingitur  a  poeta. 
(cf.  ep.  I,  105  sq.  ubi  de  filio  longius  item  loquitur  Penelope.) 

niud  vero  enuntiatum  'nam  coniunx  aberat',  etsi  aliquo 
modo  oflfendere  potest,  quod  insolentius  ita  de  patre  «dicitur  a 


1)  Ovidius  uno  tatatam  loco  de  sorore  aliqua  Helenae  loquitur, 
a.  a.  III,  11. 

filia,  ea  de  causa  in  suspicionem  vocari  nolim,  quod  intellegi 
viz  potest,  qui  factum  sit,  ut  grammaticus  quidam  illa  poneret 
pro  eis,  quae  Palmerus  censet  versum  explevisse.  Itaque  dubito 
num  Palmero  sit  assentiendum,  atque,  siquidem  interpolatio  est 
in  V.  75,  76  et  81,  eam  iam  non  plane  secemi  posse  et  prius- 
quam  quattuor  illi  versns  iiTepserunt,  adfuisse  puto. 

§6. 

lam  vero  plane  novas  cogitationes  inseruerunt,  ut  exple- 
retur  lacuna,  quam  in  poetae  narratione  dignoscere  sibi  vide- 
bantur. 

Atque  I,  37  sq.  narrationis  fontem  ezplicatins  addere  volue- 
runt.  Qui  versus  37,  38,  cum  praeterea  dictiotiem  nimis  ieiunam 
ac  molestam  Ovidio  certe  indignam  esse  appareat,  optimo  iure 
a  Riesio  delentur.  Penelopen  enim  totum  beUum  Troianum 
accuratius  cognovisse  initium  epistulae  docet.  Cumque  ibi  in 
universum  dicat,  'sive  quis  narrabat'  h.  e.  se  modo  ab  hoc 
modo  ab  illo  de  bello  Troiano  nuntios  accepisse  (cf.  v.  25  sq.), 
hoc  loco  eam  omnia  a  Nestore  per  filium,  hoc  est  decem  post 
bellum  annis  tandem  comperisse,  absnrde  sine  dubio  additur. 
Quodque  ad  versuum  dictionem  attinet,  satis  displicet  admodum 
implicata  et  inficeta  verborum  collocatio. 

Sed  hoc  disticho  remoto  nondum  sanus  est  locus.  Nam 
quod  sequitur  distichon  tam  arcte  cum  huius  constructione  et 
sententia  coniunctum  est,  ut,  si  illud  deleatur,  hoc  quoque  aut 
omnino  circumscribi  aut  totum  refingi  necesse  sit.  Ne  enim 
V.  37,  38  parenthesis  instar  interpositos  esse  dicatur  et  versi- 
bus  39,  40  continuari  ea  quae  v.  31 — 36  narrantur,  ea  res  im- 
pedit,  quod  antea  praesente,  hoc  loco  perfecto  tempore  utitur 
poeta  (monairat,  pingi^  et  retulit);  neque  ad  vividum  colorem 
poeticumque  haec  humUia  et  languida  verba  quadrare  videntur. 
Praeterea  neglegentior  est  in  v.  40  illa  oppositio,  quae  sine 
dubio  coBsnlto  quaesita  est;  neque  pro  'dolo'  ulla  poni  potest 
vox,  quae  cum  voce  'proditur'  coniuncta  vocabulo  'somno'  sit 
opposita.  Atque  illud  ipsum  enuntiatum  'dolo  prodi'  vereor,  ut 
iuste  apteque  ponatur.    Itaque  hoc  quoque  distichon  abesse  malim. 

Denique  scrupulus  iniectus  est  de  versuum  collocatione. 
Incipit  Penelope  exponere,  quaecunque  de  coniuge  timuerit, 
atqua  usque  ad  v.  22  nondum  commemoratur  periculum,  in  quo 
re  vera  coniunx  versatus  sit.  Atqui  concludunt  hanc  partem 
verba 

22.  Sed  bene  consuluit  casto  deus  aequus  amori, 
Versa  est  in  cineres  sospite  Troia  viro, 

unde  haud  scio  an  putandum  sit  in  versibus  proxime  antece- 
dentibus  de  Ulixis  ipsius  periculis  dictum  esse.  Tum  pergit 
exponere  ceteris  uxoribus  maritos  suos  rediisse,  atque  quod 
huic  oppositum  expectatur,  sibi  non  rediisse  suum,  hoc  quidem 
decem  versibus  intermissis,  quorum  quattuor  delendos  esse  cen- 
semus,  demum  sequitur  v.  47  sq.  His  causis  commoveor,  ut 
versus  hoc  ordine  collocandos  esse  censeam:  22,  41  —  46,  23 
—36,  47  sq. 

Fabulas  quasdam  supplendas  esse  duobus  locis,  qua  erant 
mythologica  doctrina,  opinati  esse  videntur  grammatici. 

Ep.  V,  V.  151,  152  iam  dudum  homines  docti  spurios 
cognoverunt.  Tam  enim  supervacanei  sunt,  quam  orationem 
moleste  interrumpunt.  Postquam  Oenone  ab  Apolline  sese  om- 
nes  herbas,  quibus  morbi  sanari  possent,  cognovisse  narravit, 
in  extrema  epistula  elegantissime  ad  amorem  redit  suum,  quem 
herbis  non  esse  'medicabilem'  quam  acerbissime  luget.  Et  in 
mediam  hanc  cogitationem  inseruntur  haec  verba: 
Ipse  repertor  opis  vaccas  pavisse  Pheraeas 
Fertur  et  e  nostro  saucius  igne  fuit. 

lam  vero  non  poetae  elegantissimi  sed  balbutientis  hominis  in 
modum  fabula  narratur,  quoniam  et  id,  quod  summa  est  ora- 
tionis,  ApoUinem  se  ipsum  contra  amoris  ignem  tueri  non  po- 
tuisse  ita  exponitur,  quasi  sit  minoris  momenti,  et  amoris  illius 
occasio  ut  caput  rerum  in  lucem  ponitur. 

Idem  statuendum  esf  de  versibus  VIII,  71,  72,  quos  ab 
interpolatore  hebetis  ingenii  additos  esse  appai*et.  Nam  prae- 
terquam  quod  totum  paene  distichon  solis  nominibus  propriis 
efficitur  atque  metrica  ratio  non  unam  ob  causam  Ovidiana  non 

videtui-^),    illud   quoque    offendit,    quod    non    exprimitur,    quod 
quidem  expectatur,  Helenam  raptam  esse  a  Theseo. 

Desiderasse  videtur  Lemniadum  facinoris,  quod  passim  com- 
memoratur  ab  Hypsipyle  (VI),  excusationem ,  qui  composuit  v. 
VI,  139,  140: 

Lemniadum  facinus  culpo,  non  miror,  Jason, 

Quamlibet  iratis  ipse  dat  arma  dolor.  —   (ita  Merkel.) 

Sedtamen  Lemniadum  illud  facinus  ut  excusatione  defenda- 
tur,  neque  illa  verba  eo  satis  valent,  neque  omnino  postulatur.  De 
se  ipsa  enim  Hypsipyle  agit  et  quod  ad  iUarum  attinet  scelus,  satis 
premit,  se  illi  non  interfuisse.  Atque  cum  in  prioribus  versibus 
Hypsipyle  Medeae  semet  ipsam  opponens  demonstraverit,  quam 
sceleratam  ipsi  bonae  piaeque  Jason  praeposuerit,  atque  concludat 
hanc  sententiam  aperte  disticho  137, 138,  in  proximis  autem  141  sq. 
ad  plane  novam  cogitationem  transeat,  illi  versus  interrupti  sunt 
omnique  carent  nexu.  —  Deinde  ut  non  urgeam  quod  tam  inele- 
ganter  quam  consulto  in  v.  139  inter  se  opponuntur  verba  'culpo' 
et  'miror',  quae  non  praebent  notiones  inter  se  contrarias:  in  v. 
1 40,  quod  in  Puteaneo  extat,  'quamlibet  iratis'  plane  inepte  dicitur. 
Coniecturis  igitur  temptatus  est  locus,  atque  proposuit  Fr.  Heu- 
singerus  'quamlibet  infirmis'  vel  "^invalidis',  quorum  illud  novavit 
Madvigius,  et  Conr.  Heusingerus  'quamlibet  invitis'.  lam  multo 
ante  aliud  quoque  vocabulum  desideraverat  is  qui  Etonensis  re- 
censionem  fecit,  cum  correxerit  'quodlibet  ad  facinus',  itemque 
medii  aevi  corrector  quidam,  qui  scripsit,  'quaelibet  iratis',  quod 
in  nonnullis  Heinsii  libris  est.  Neque  vero  omnino  uUa  conse- 
quemur  coniectura  hoc,  ut  satisfiat  sententiae,  quae,  ut  ad  pro- 
xima  verba  quadret,  sine  dubio  haec  esse  debet:  quodlibet  ad 
facinus  vel  mitissimas  feminas  furor  (sive  ira,  dolor)  incitat. 
Atque  cum  ex  am.  I,  7,  66  orta  esse  videantur  verba,  sunt 
reUnquenda  et  attribuenda  interpolatorum  imitandi  studio. 

lam  vero  uno  loco  hoc  consiUum  fuit  grammaticis,  ut  duobus 
versibus  insertis,  quam  rem  nimis  aiixisse  videretur  poeta,  eam 
attenuarent.     Sunt  v.  I,  85,  86  subditicu.     Postquam  Penelope 


1)  cf.  Lehrs  Horat.  p.  CCXXIV.  Eschenburg  1.  c.  p.  9,  13,  16  sq. 

enumeravit,  quae  de  coniuge  absente  timuisset  et  qua  ratione 
eum  anquisivisset,  inde  a  versu  81  pergit  narrare,  quanta  sibi 
mala  instent,  praesertim  cum  a  patre  'viduo  discedere  lecto'  co- 
gatur.  Sed,  inquit,  increpare  illum  licere,  se  semper  Ulixi 
fidem  servaturam  esse.     Tum  sequuntur  versus  85,  86: 

Ipse  tamen  pietate  mea  precibusque  pudicis 
Frangitur  et  vires  temperat  ipse  suas. 
Quae  vox  primo  obtutu  suspiciosa  videtur,  'frangitur',  quippe 
quae  nusquam  tali  sensu  absolute  usurpetur  ab  Ovidio  (cf.  Tr. 
III,  14,  32;  Fast;  I,  301;  Met.  XII,  349;  XI,  730;  VIII,  508), 
sine  dubio  corrupta  est  ex  'tangitur'^)  (cf.  am.  II,  4,  45;  Met. 
II,  584).  Defendi  autem  non  potest  enuntiatum  'vires  tempe- 
rat  ipse  suas'.  Ut  omittam  voci  'vires'  vix  inesse  illam  no- 
tionem,  quae  hoc  loco  significanda  est,  nunquam  a  scriptore 
uUo  latino  usurpatur  vox,  Vires  temperare'  vel  srmile  aliquid, 
nisi  addito  ablativo,  quo  significetur,  qua  re  vel  qua  ratione 
temperetur  rei  alicui.  —  Cogitet  forsitan  quispiam  de  corrup- 
tela,  ut  Heinsius  'et  vires  temperat  ira  suas'  atque  Riesius 
'atque  iras  temperat  ipse  suas'  proposuerunt  coniecturas.  Sed 
illius  inventum  mirifice  a  cogitatione  abhorret,  de  hac  scriptura 
idem  restat  scrupulus  atque  de  codicum  lectione.  Neque  vero 
mutandum  esse  quidquam  puto;  fluxisse  enim  videntur  verba 
ex  epist.  e  P.  III,  6,  24  memoria: 

lustitia  vires  temperat  ille  suas. 

Atque  ut  illa  removeri  posset  ofi"ensio,  totius  loci  sententia  co- 
gitationumque  nexus  parum  probabilis  est.  Apparet  enim  plane 
contraria  addi  aut  certe  totius  sententiae  vim  prorsus  deleri 
his  insertis  versibus,  si  conferas  81  sq.: 

Me  pater  .  . 

Cogit  et  immensas  increpaf  usque  moras, 

Increpet  usque  licet.     Tua  sum  .  . . 


1)  Fulcitnr  haec  comectura  ea  re,  quod  et  facile  commntari  po- 
tnerunt  't'  et  'fr'  a  librariis  et  revera  commntantur  interdum  velut 
a  quattuor  codicibus  ep.  I,  42  (cf.  Palmeri  edit.  ad  1.).  Itemque  ep. 
VII,  169  pro  'frangentia  litus'  legendum  esse  videtur  'tangentia  litus.' 


I 


:■■■    ■?( 


-    36    - 

Haec  satis  esse  puto,  ut  delendos  esse  duos  illos  versus,  quos 
nunc  Sedlmayerus  quoque  circumscribi  vult  (cf.  comment.  crit. 
ad  1.),  statuatur. 

§6. 

Aliud  interpolationum  genus  talibus  continetur  versibus, 
qui  celebrium  sive  Nasonis  sive  alius  poetae  locorum  aut  tri- 
tarum  sententiarum  e  recordatione  originem  ducunt. 

Saepius  formula  quadam  usus  est  Ovidius  in  effingendis 
obtestationibus  (cf.  II,  35;  III,  105;  VIII,  117;  XII,  77;  191 
al.  1.).     Hanc  secutus  addidit  aliquis  VII,  157 

Tu  modo  —  per  matrem  fratemaque  tela,  sagi^las, 
Perque  fugae  comites,  Dardana  sacra,  deos. 
Haec  enim  si  retinentur,  inde  a  v.  157  nova  incipit  carminis 
pars,  in  qua  prioribus  argumentis  Dido  preces  addit,  quibus  ex 
itinere  revocet  Aeneam.  Lehrsius  autem  eos  versus  omnino 
sensu  carere  dicit.  Atque  re  vera  cum  alienum  videatur  ab 
Ovidio  vocem,  'fraternaque  tela',  quam  nudam  saepe  usurpat, 
addito  vocabulo  'sagittas'  explicari  (cf.  ep.  II,  40)  atque  duobus 
enuntiatis  'fugae  comites'  enarrari,  quasi  non  statim  intellegi 
possint  'Dardana  sacra',  cumque  versus  159 — 162  melius  ad- 
nectantur  ad  priorem  cogitationem ,  videntur  versus  illi  esse 
interpolatoris. 

Alter  locus  est  XIII,  161,  162,  quos  versus  Palmerus  eiie- 
cit.  Amplificant  autem  enuntiatum  'per  reditum  corpusque 
tuum'  atque  id  interpositis  aliis  sententiis.  Praeterea  haeren- 
dum  est  in  v.  161,  quoniam  Ovidius  nunquam 'usurpavit  parti- 
culam  *ut'  in  sententiis  optativis  pro  'utinam'  et  *o  si'.  Nam 
Sedlmayeri  coniectura,  qui  poni  voluit  *o'  pro  'ut',  ea  de  causa 
non  videtur  accipi  posse,  quod  certe,  ut  interpretarentur  particulam 
'ut',  librarios  supra  scripisse  'o'  cogitari  potest,  contrarium  vix 
potest.  Atque  etiam  enuntiatum  'quod  tecum  possis  ipse  re- 
ferre  (caput)',  nescio  quid  ieiimi  atque  humilis  habet;  cogi- 
tationum  denique  ordo  satis  displicet,  ut,  quin  recte  circum- 
scribatur  distichon,  dubium  non  sit. 

E  gnomis  autem  admodura  tritis  esse  videntur  ep.  IV  v.  4,  5, 

qui  argumenta,  quibus  Phaedra  Hippolyto  persuadere  studet, 
ut  legat  epistulam,  augent.  Versus  enim  quartus  admodum 
languidis  verbis  repetit  sententiam  *quid  epistula  lecta  nocebit', 
atque  insuper  hoc  ofFendit,  quod  particula  'quoque'  non  cum 
illo  verbo  coniuncta  est,  ad  quod  erat  referenda.  —  Quintus 
autem  versus  omni  caret  acumine  atque  exilem  continet  humi- 
lemque  locum  communem.  An  Hippolyto  expositura  est  Phaedra, 
quam  utUe  ac  bonum  sit  scriptura?  Atque  adeo  non  modo 
'sine  ulla  specie  elegantiae'  (Burmann),  sed  etiam  vix  recte 
illa  res  expressa  esse  videtur  voce  'his  modis'.  Et  versui  3 
tam  apte  tantaque  cum  efficacia  adiungitur  v.  6,  quam  omni 
vi  caret,  si  post  v.  4,  5  sequitur. 

Itemque  quae  XIII,  155,  156  exprimitur  cogitatio  ea  est, 
quae  maxime  in  epigrammatis  graecis  saepius  usurpata  sit,  velut 
ab  Anacreonte,  quem  locum  affert  Loersius  in  editione.  Atque 
etiam  similis  invenitur  enuntiati  forma  in  Sapphus  epistula  v.  24. 
In  hoc  autem  carmine  (XIII)  illa  verba  omnino  non  quadrant  ad 
sententiam.  Dum  Protesilaus  abest,  Laodamia,  ne  amati  plane 
careat  aspectu,  ceream  intueri  se  eius  imaginem  narrat;  at(£ue 
tantum  esse  suum  amorem  addit,  ut  vel  hanc  imaginem,  quae 
referat  vultus  amatos,  blanditiis  et  amplexibus  colat.  Has  co- 
gitationes  Lehrsius  (l.c.p.  60)  vidit  plane  turbari  disticho  156, 167 : 

Crede  mihi,  plus  est,  quam  quod  videatur,  imago: 
Adde  soni»n  cerae,  ProtesUaus  erit. 

Etenim  imaginis  laudes  plane  absurdum  in  modum  au- 
gentur,  quasi  nihil  differat  cerea  statua  et  maritus,  nisi  quod 
loqui  non  possit  illa;  profecto  potius  insultat  ita  in  maritum 
et  quaecunque  antea  de  desiderio  suo  dixerat,  attenuat  abiicitque. 

Ter  in  fine  epistularum  novas  res  ab  interpolatoribus  ad- 
nexas  esse  videmus:  XI,  127,  128 

Tu,  rogo,  dUectae  nimium  mandata  sororis 
Perfer.  mandatis  perfruar  ipsa  patris. 

Simillimeque  augentur  ep.  XIV  et  XIX.    XIV,  131  sq.: 
Scribere  plura  libet.     sed  pondere  lapsa  catenae 
Est  manus,  et  vires  subtrahit  ipse  timor. 

XIX,  241  sq.: 

Longior  infirmum  ne  lasset  epistula  corpus, 
Clausaque  consueto  sit  tibi  fine,  vale! 

Illud  distichon,  quod  nunc  constat  esse  in  Puteapeo,  iam 
ab  Heinsio  deletum  est,  deinde  ab  aliis  (ut  a  Gruppio,  Minos 
p.  462),  haec  duo  a  DUtheyo  (de  Callim.  Cydippa  p.  147).  Atque 
cum  longe  plurimi  si  in  extremo  aliquo  carmine  afferuntur  ti- 
tuli,  qui  vel  in  sepulcro  inscribantur  vel  alibi,  in  ultimis  ex- 
tent  versibus  (cf.  her.  II,  VII;  am.  II,  6;  Tib.  I,  9;  III,  6;  Prop.  II, 
1 ;  anthol.  lat.  ed.  Riesius  p.  81),  cumque  aliae  causae  quae  aut 
ab  aliis  iam  commemoratae  sunt  aut  locos  vel  obiter  intuenti 
patent,  tria  illa  disticha  genuina  non  esse  testentur,  ea  optimo 
iure  eiici  puto.  Vahlenus^)  illud  ep.  XIX  ultimum  distichon 
de  ea  causa  non  esse  delendum  censet,  quod  simillima  sit  ep. 
XX  clausula,  quae  illi  sine  dubio  respondeat.  At  ita,  ut  fit  in 
ep.  XIX  fine,  vix  potest  scribere,  nisi  qui  ipse  infirmus  est.  An 
si  de  Cydippae  'corpore  infirmo'  diceretur,  nihil  amplius  adden- 
dum  erat?  Qui  vero  is,  qui  primum  amatae  feminae  litteras 
dat  'de  consueto  epistulae  fine'  loqui  possit,  certe  non  intellegitur. 
Itaque  exile  hoc  distichon  et  parum  facile  interpolatoris  esse 
videtur.  Nec  mirum  est,  quod  ep.  XX  clausulae  convenienter 
composita  est  haec,  quoniam  sine  dubio  ei,  qui  composuit  et 
XIV  et  XIX  ultimum  distichon,  illa  ad  imitandum  proposita  fuit. 

§7. 
Gruppius  (Minos  p.  476 — 485)  multos  ex  amoribus  Ovidii 
locos  circumscribi  vult,  quod  nimium  lascivas  contineant  cogi- 
tationes,  quae  non  Ovidio  sed  posterioris  aetatis  interpolatoribus 
tribuendae  sint.  Quod  quo  iure  in  illis  carminibus  fiat,  hoc 
loco  non  sum  diiudicaturus,  quamquam  in  delendo  longius  aequo 
eum  processisse  persuasum  habeo.  Atque  etiam  in  epistulis  hero- 
idum  nonnulla  illo  studio  addita  esse  videntur,  sed  non  omnia, 
quae  fortasse  ilia  de  causa  offendunt,  Ovidio  abiudicanda  sunt. 


1)  'Ueber  die  Anfange  der  Heroiden  des  Ovid',  qui  libellus  seor- 
Bum  editus  est  ex  commentariis  regiae  lit.  academiae  Berol.  1881. 

Interpolatoris  autem  sunt  V,  140  sq.,  qui  versus  inde  ab 
Heinsio  delentur*). 

Versuum  ipsorum  dictio,  praeterquam  quod  v.  140  profectus. 
esse  videtur  ex  ep.  IV,  100;  141  sq.,  ex  complurium  locorum 
memoria  velut  ep.  XI,  92;  a.  a.  II,  452;  am.  III,  6,  48;  143  e 
Tib.  I,  3,  90  sq.,  nihil  fere  oflFendit;  sedtamen  sententia  ipsa  prio- 
ribus  versibus  contraria  est  (cf.  Palmeri  edit.).  Paulo  antea  Oe- 
none  dixerat  sese  'fallenti  marito'  'manere  castam',  quamvis 
saepe  sibi  facultas  data  sit,  ut  eisdem  cum  Paride  'legibus' 
utatur  (133  sq.^)).  Hoc  loco  igitur  iactat  se  in  fide  sua  et  casti- 
tate,  quae  vel  deos  repudiaverit:  paulo  post  contrarium  ipsum 
eam  dixisse  putas?  Neque  autem  sese  castam  vocare  potuit, 
quod  non  sua  sponte,  sed  superata  dei  voluntati  paruerit,  cum 
ipsa  de  Helena  dicat: 

131.  Vim  licet  appelles  et  culpam  nomine  veles: 
Quae  totiens  rapta  est,  praebuit  ipsa  rapi. 

Tum  tribus  versibus  idem  fere  dicitur 

146.  Ipse,  ratus  dignam,  medicas  mihi  tradidit  artes 

146.       Admisitque  meas  ad  sua  dona  manus. 

Quaecumque  herba  potens  ad  opem  radixque  medendi 
Utilis  in  toto  nascitur  orbe,  mea  est. 

Atque  oratio  deletis  versibus  140 — 145  optime  fluit,  et  cogi- 
tatio  relicuae  epistulae  magis  convenit. 

Cum  autem  neque  in  epistulae  fontibus  haec  de  Oenone 
narrata  esse  videantur  neqiie  alio  loco,  statuendum  est  ea  anti- 
quissimis  temporibus  extitisse  et  illata  esse  in  hanc  fabulam, 
nisi  a  Cassandra  ad  illam  translata  esse  cum  Welckero  statuere 
malis  (cf.  griech.  Trag.  p.  1147.  n.  3). 

Eiusdem  interpolationum  generis  est  distichon  XII,  111, 112, 
in  quo  Lehrsium  (1.  c.  66)  iure  oflfendisse  puto. 


1)  Nnperrime  Vahlenus  (1.  c.  p.  40)  eos  versu^  retineri  voluit. 

2)  Probandnm  non  est,  quod  Riesius  v.  134  coniecit  'sed'  pro 
'et',  qnod  quidem  saepissime  idem  valet  atque  'et  tamen'  cf.  Cic. 
Tusc.  I,  38,  92;  Verg.  Ecl.  V,  80  aliique  multi  loci. 

§8. 

Restant  nobis  sex  ultimae  epistnlae  tractandae,  ad  quas 
cum  certe  non  sint  Ovidianae*),  spurios  investigaturis  versus 
eodem  modo  atque  ad  genuuios  aggredi  nobis  non  licet.  Scriptae 
esse  videntur  certe  non  multo  post  Ovidii  aetatem  atque  for- 
tasse  illo  ipso  tempore,  quo  epistulae  interpolationibus  inquinari 
coeptae  sunt.  Omnes  autem  tumore  superare  genuinas  elegias 
constat;  sed  vereor  ut  istius  loquacitatis  quidquam  resecari  possit, 
cum  plerumque  omnes  cogitationes  iuste  apteque  inter  se  co- 
haereant.  Quamquam  cum  omnino  hoc  epistularum  genus  tale 
esset,  ut  poeta  in  enarrandis  explicandisque  argumentis  certis 
non  circumscriberetur  finibus,  vel  maxima  verborum  luxuria 
etiam  augeri  et  amplificari  poterat.  —  Neque  multum  efficimus, 
si  hoc  vel  illud  non  Ovidii  more  dictum  esse  statuimus.  Nam 
etsi  eos,  qui  composuerunt  epistulas  illas  Ovidianum  sermo- 
nem  perbene  novisse  et  imbibisse  patet^),  tamen  si  quando 
ab  eo  aberrant,  hoc  non  satis  firmum  indicium  esse  censeo  inter- 
polationis.     His   de   causis   eas   a  relicuis  separavi.  —  Ceterum 


1)  Hoc  pro  explorato  nunc  habere  licet,  postquam  variae  de  hac 
re  ab  hominibus  doctis  institutae  sunt  quaestiones,  de  quibus  sin- 
gillatim  disceptare  in  animo  non  habeo. 

Quamquam  non  inter  infirmiora  illius  sententiae  argumenta  hoc 
numerandum  esse  equidem  censeo,  quod  Ovidius,  cum  se  heroidum 
epistulas  composuisse  testetur,  nuUo  loco  de  heroum  qnoque  aut  de 
mutuis  dicit  epistulis.  Neque  de  hac  re  traditur  quidquam  Ovidium 
etiam  respondisse  aut  Sabini  aut  alius  poetae  opusculis,  ut  altera 
quaeque  epistula  Ovidii  sit.  —  Mirifice  ii  faciunt,  qui,  cum  aetate  pro- 
vectum  Nasonem  illas  mntuas  epistulas  conscripsisse  statuant,  non 
dubitare  videntur  molestam  illam  et  exuberantem  orationis  abnn- 
dantiam,  qualis  apparet  in  illis,  ei  assignare  poetae,  qni  ipse  adu- 
lescens  carmina  mirum  qnantum  perpolita  et  aptissima  copia  et  uber- 
tate  insignia  composuit;  quasi  vero  non  progressus  faciat  homo  in- 
geniosus  sed  regressus. 

2)  W.  Zingerle  (zur  Echtheitsfrage  der  Heroiden),  cum  omnes 
XX  epistulas  genuinas  esse  demonstrare  studeat,  hoc  solum  docet 
accurate  in  VI  ultimis  episfulis  Ovidianum  dicendi  usum  imitando 
expressum  esse. 

eandem  adhibendam  esse  normam,  qua  usi  sumus  in  relicuis 
epistulis,  consentaneum  est.  Accedit  in  his  novum  interpola- 
tionum  indicium,  quod  cum  rarius  hucusque  apparuerit,  non- 
dum  premere  volui,  quod  ficticii  versus  plerumque  ita  comparati 
sunt,  ut  ab  aliquo  verbo  incipiant,  quod  idem  est  in  proximo 
versu  genuino.^) 

Atque  ordiamur  ab  Acontii  et  Cydippae  epistulis,  in  quibus 
quae  interpolata  esse  videantur,  in  Diltheyi  libro  de  Callimachi 
Cydippa  (p.  137  sq.)  circumscribuntur. 

Damnavit  ille  v.  23,  24.  Primo  statim  obtutu  apparet  in 
V.  21,  22  et  23,  24  eandem  sententiam  et  quidem  illis  elegantia 
quadam  et  concinnitate,  his  ineleganter  et  absurde  exprimi.  Nexus 
enim  sententiarum  hic  est:  Licet  fraude  te  dicas  esse  deceptam, 
dummodo  huius  causam  esse  amorem  meum  concedas  (21,  22); 
nam  non  sum  natura  tam  callidus  (25  sq.).  Turbari  haec  di- 
sticho  23,  24  patet;  quod  quidem  insertum  esse  videtur  ab  eo, 
qui  ep.  II,  27,  28  imitaturus  erat.  Cumque  nec  probe  latina  sit 
V.  24  dictio  nec  coniecturarum  machinis  effici  possit,  ut  relicuae 
epistulae  auctore  digna  fiat,  has  causas  sufficere  puto  ad  con- 
demnandos  versus. 

Nec  minore  iure  circumscribuntur  v.  43,  44,  quippe  quos 
tam  abhorrere  a  loci  consilio  quam  insulse  dici  perspicuum  sit. 
Nam  ut  non  ita  urgeam,  quam  ieiune  voces  *capi'  et  'captari' 
coacerventur  atque  vertatur  uterque  versus  in  eadem  cogitatione, 
tardi  certe  et  inculti  ingenii  fuit  interpolator,  qui  non  viderit 
se  in  uno  eodemque  disticho  ipsa  contraria  coniungere.  Nec 
cohaerent  verba  hoc  servato  disticho,  nam  'partem'  et  'omnia' 
(45)  adnectuntur  ad  *nil',  quod  in  v.  42  est. 

At  extitit  huius  distichi  defensor  Sedlmayerus  (prol.  crit. 
p.  78  n.  59),  qui  retinet  versus  putidos,  cum  eorum  structura 
similis  videatur  ei  quae  est  in  am.  I,  4,  13.  Quid  veroV  quae- 
cunque   Ovidianis    quibusvis   verbis   similia   sunt,    num   ea   assi- 


1)  Fuit  illud  in  v.  I,  37;  V,  45.  Atque  saepius  idem  observatur 
in  interpolamentis  velut  Horat.  carm.  I,  2,  5 ;  ep.  XVI,  65  (cf.  ed.  Hofm. 
Peerlkamp),  luv.  Sat.  VII,  15  cf.  Ribbeck,  'der  echte  und  der  unechte 
luvenal'  p.  128. 

gnanda  videntur  esse  Nasoni?  nonne  perbene  sectatores  imita- 
toresque  eius  noverunt  Ovidianum  sermonem?  At  ne  ullam 
quidem  similitudinis  speciem  inter  utrumque  esse  locum  luce 
clarius  patet.  —  Itemque  falsus  est  homo  doctus,  ut  hoc  statim 
addam,  cum  v.  XX,  135  sq.  miserrimos  retineat  ob  eam  causam, 
quod  profecti  esse  videantur  ex  Euripidis  aliquo  loco.  Neque 
enim  si  quidem  similitudo  est  inter  versus  illos  et  Eur.  Hippol. 
612,  hoc  impedit,  quominus  eos  postea  insertos  esse  statuatur; 
quasi  grammatici  ita  fuerint  expertes  litterarum,  ut  illum  Eu- 
ripidis  locum  famosissimum,  qui  certe  in  eis  fuit  versiculis,  quos 
vel  tirones  edidicerunt,  non  riossent! 

Non  sit  forsitan  haerendum  in  v.  69,  70  dictione,  at  exempla 
ipsa  parum  idonea  ratione  electa  sunt.  An  ea  quae,  ut  Hesione 
et  Briseis,  captiva  deducitur,  sua  sponte  viro  se  tradidit,  aut  ei 
victorem  non  sequi  licuit?  At  Cydippa  oratur  atque  obsecratur, 
ut  ultro  excipiat  Acontium.  Itaque  iure  distichon  in  suspicionem 
vocavit  Diltheyus. 

Itemque  quae  101 — 106  afferuntur  exempla,  quibus  Dianae 
ilftlstretur  ira,  aut  inepte  aut  certe  sine  uUa  causa  adhibentur.  Pri- 
mum  enim  distichon  non  Di9,nae  sed  Althaeae  enarrat  iram.  Atque 
si  hoc  deletur,  duo  quoque  quae  sequimtur  resecanda  sunt,  quoniam 
artissime  cum  illo  coniunguntur.  Neque  proxima  verba  ad  illa  re- 
feruntur,  immo  v.  107  Acontius  cogitationem,  quae  est  in  v.  99, 
100,   amplificare   pergit  et  in  Cydippae  transferre  condicionem. 

Tertius  locus,  ubi  false  exemplum  addi  recte  cognovit 
Diltheyus,  est  XX,  9, 10.  Alia  enim  causa  erat  Hippolyti,  alia 
est  Acontii.  Atque  sine  dubio  optimus  est  sententiarum  nexus 
deletis  illis  versibus,  quorum  prior  sententiae  non  videtur  aptus. 

Versus  XIX,  97  sq.  ut  cum  Diltheyo  circumscribantur,  ea 
sufficit  causa,  quod  repetunt  priora  verba  (v.  19  sq.).  Accedit, 
quod  haudquaquam  dicendum  erat  'vidit  cum  tu  decepta  rube- 
bas',  sed  de  ipso  iure  iurando  a  dea  audito  moneri  debuit. 
Neque  enim  omnino  causa  est,  cur  de  fraude  sua  verba  faceret 
Acontius.  ac  ne  vocem  quidem  Mecipiendi'  usurpari  licuit  ab 
ipso.  Praeterea  hoc  quoque  distichon  adnectitur  ad  genuimmi 
proximi  versus  vocabulum  'dea'. 

Deinde  quod  versus  147 — 154  delendos  esse  existimavit 
DiltheyuB,  verum  perspexit.  An  non  est  admodum  molestum, 
quod  hoc  loco  Acontius  tamquam  furibundus  clamorem  toUit, 
cum  in  proximis  versibus,  et  qui  antecedunt  et  qui  sequuntur, 
quibus  eundem  alloquitur,  multo  moderatiorem  se  praebeat? 
Atque  ipsa  verba  insani  hominis  esse  videntur.-  Dicit  158  'post- 
modo  si  facies  istud,  adulter  eris';  cur  igitur  tum  ipsum  desi- 
stat  facere,  quod  postmodo  demum  non  iam  liceat?  Et  graviter 
oflFendimus  in  ea  re,  quod  amatam  suam  nominat  rem,  quae 
suum  habeat  dominum,  quod  quidem  enuntiatum  a  iuris  con- 
sultorum  sermone  colorem  duxit.  Atque  frigidum  certe  acumen 
est,  quo  (151,  162),  ut  iterum  iuret,  araatam  commovere  studet. 

Denique  versus  163,  164  spurios  esse  censuit.  Et  re 
vera  plane  distorta  est  illa  cogitatio;  qui  enim  iam  de  eventu 
potest  dici,  cum  nondum  pater,  nondum  filia  promissa  aut  fre- 
gerint  aut  solverint? 

In  Herus  autem  epistula  cum  interpolatorum  additamenta 
extirpare  studerent,  et  Lehrsius  (1.  c.  p.  56  sq.)  et  Rohdius 
(griech.  Roman  p.  135  n.  2)  iustum  modum  transiisse  videntur. 
Neque  vero  immorandum  nobis  esse  censeo  in  eonim  scrupulis 
toUendis.  Videntur  in  ea  potissimum  re  haesisse,  quod  Hero 
veretur,  ne  alia  puella  ab  ipsa  abalienaverit  virum  amatum.  At 
nonne  hoc  usitatissimum  Ovidii  epistularum  argumentum  est, 
quod,  ubicunque  fieri  poterat,  longius  aut  brevius  explicavit? 
Haud  inculte  anxius  sollicitusque  Herus  amor  ita  describitur, 
cum  modo  ut  veniat  ille  quam  celerrime,  modo  ne  nimis  au- 
dacter  subeat  mortis  pericula,  optat,  atque  modo  audaciae  modo 
tarditatis  et  neglegentiae  eum  accusat,  Atque  tales  quoque 
locos  illi  de  medio  tolli  voluerunt. 

Sedtamen  Rohdio  concedendum  est  versus  3,  4  et  85,  86, 
illos,  quod  tenue  tantum  et  exile  continent  eorum  argumentum, 
quae  proximis  versibus  fusius  et  aptius  enarrantur,  hos,  quod 
non  modo  'nimis  quaesitam'  (ita  Loers.)  sed  alienam  a  proxima 
sententia  praebent  cogitationem,  quae  optimam  turbat  orationis 
perpetuitatem,  apertam  interpolamenti  speciem  prae  se  ferre. 

Deinde  v.  165 — 170  suspecti  habendi  sunt.  Luce  enim 
clarius  hanc  cogitationem  a  prozima,  quae  antecedit,  discrepare 
patet,  et  mea  quidem  sententia  iusto  artificiosius  ac  paene  pu- 
tide  est  inventa.    Versus  166  fluxisse  videtur  ex  III  e  P.  9,20. 

Porro,  quoniam  v.  91  *sis  tamen  hoc  potius  . .'  aperte  re- 
ferendus  est  ad  v.  83  'cur  sis  metuentior  undis  .  /,  omnis  quae 
interposita  est  oratio  85 — 90,  a  suspicione  non  est  remota. 
Cumque  insuper  v.  89,  90,  qui  maxime  prohibent  orationem, 
molestam  praebeant  prioris  enuntiati  (83,  84)  repetitionem,  hi 
quidem  versus  quin  ficticii  sint,  vix  dubito,  quattuor  illos  quam- 
vis  suspiciosos  tollere  non  ausim. 

Permulta  Leandri  quoque  epistulae  delet  Lehrsius.  Cum 
vero  nuUis  iustis  sententias  confirmarit  argumentis,  eis  non  ma- 
gnam  fidem  habendam  esse  puto.  Neque  re  vera  quidquam  ali- 
quo  iure  in  suspicionem  vocatur,  nisi  v.  131  — 134.  Qui  non 
solum  nimis  hyperbolice  dicti  sunt,  sed  etiam  qua  ratione  ad 
relicuam  sententiam  quadrent,  meo  quidem  animo  non  patet 
(cf.  Schraderi  observat.  miscell.  VII,  3,  462). 

Paridis  denique  et  Helenae  epistulas  Lehrsius  per  omnes 
partes  versibus  insiticiis  auctas  esse,  quae  adeo  cum  ceteris  sint 
coagmentati,  ut  iam  vix  secemi  possint,  censet.  Tantum  abest 
ut,  quod  doctissimus  et  sagacissimus  homo  suscipere  noluit, 
hoc  quidem  subire  coner,  ut  paucos  modo  aflferam  locos,  qui 
maxime  mihi  videantur  suspiciosi, 

Paridis  epistulae  duo  loci  propter  orationem  nimis  lasci- 
vam,  qualis  in  relicua  epistula  non  invenitur,  offendunt  157 
— 160  et  247  —  252.  Illi  versus  eorum,  quos  sequuntur  et 
quibus  excipiuntur,  vim  magnopere  attenuant.  Nam  cogitationis, 
qua  animum  suum  fortem  ac  tenacem  laudibus  effert  Paris  se- 
que  Theseo  opponit,  qui  Helenam  raptam  dimiserit,  summa  haec 
est:  sese  vivum  nunquam  dimissurum  fuisse  amatam,  atque  ea 
invenitur  et  in  v.  155,  156  et  in  161,  162.  Aliena  igitur  sen- 
tentia  est,  quae  exprimitur  v.  157 — 160,  atque  haud  scio  an  XVI, 
29  fuerit  causa,  cur  inserendos  hos  putaverit  aliquis.  —  Alter 
locus  abesse  mihi  videtur  a  proposito,  quoniam  Paris  v.  241 — 
256,  quomodo  saepius  clam  Menelao  amorem  suum  indicare  stu- 

duerit,  narrat.  Similia  atque  hoc  loco  TibuUus  I,  6,  17  et  Ov. 
e  P.  n,  5,  38  narrant,  e  quibue  fortasse  hausit  interpolator. 
Sed  etsi  versuum  247,  248  et  251,  252  dictio  nihil  offendit, 
tamen  249,  250  et  propter  constructionis  verborum  duritatem, 
et  quod  interpolatomm  more  unum  vocabulum  ('pectora')  ge- 
nuinum  arripitur,  et  de  hoc  latius  exponitur,  tantam  movent 
suspicionem,  ut  quin  hi  quidem  genuini  non  sint,  dubitari 
nequeat. 

Itemque  versus  255,256,  quorum  prior  repetit,  quod  multo 
melius  v.  241 — 246  explicatum  erat,  fortasse  delendi  sunt, 
praesertim  cum  satis  ieiune  uterque  versus  incipiat  a  verbis 
*et  modo'. 

Sedtamen  ut  de  his  non  nihil  dubitationis  relinquitur,  ita 
cur  in  Helenae  epistula  quidquam  in  suspicionem  vocetur,  nec 
causas  certissimas  esse  nec  si  quis  versus,  quos  otiosos  mole- 
stosve  dicat,  deleturus  est,  modum  servari  posse  patet. 

Itaque  etsi  vix  spei'o  me  omnia  recte  invenisse,  tamen  hoc 
apparere  puto  et  spiirios  per  omnes  heroidum  epistulas  dispersos 
versus  esse  et  plerumque  eos  esse  spurios  agnosci. 


Cap.  III.   De  genninis  aliqnot  versibns,  qni  omittnntnr 
plemmqne  in  codicibns. 

§1. 

IUa  grammaticorum  lectorumve  eruditorum  industria  ad- 
dendi  de  suo  versus,  cum  per  longius  temporis  intervallum  fere 
conquievisse  videatur,  medio  aevo  revixit.  Inveniri  enim  in 
saec.  XIII — XV  libris  non  pauca  disticha  supra  vidimus,  quae 
cum  maximam  partem  non  solum  pauperculorum  sed  etiam 
hominum  latino  sermone  non  iam  vemaculo  utentium,  immo  ex 
parte  barbaro  vel  semibarbaro,  certe  inficeto,  fetus  esse  appareat, 
optimo    iure  a  genuinis  versibus,    a  quibus  ipso  sono  longe  di- 

stant,  separantur.  Sunt  qui  hac  in  re  eam  normam  statuant, 
ut  ad  unnm  omnes  versus,  qui  non  sint  in  codicibus  melioris 
notae,'  omnino  deleantur.  Sedtamen  hanc  quidem  duorum  tri- 
umve  codicum  optimorum  fiduciam  ceterorumque  contemptionem 
nimiam  et  immeritam  esse  censemus.  Nam  cum  facillimo  errore 
et  proclivi  librariorum  incuria  versus  genuini  in  illis  omitti 
potuerint,  alii  foliorum  quonindam  iactui-a  aut  aliis  eiusmodi 
casibus  interire,  non  minus  fere  credibile  est  quosdam  extare 
libros,  qui,  per  seriem  codicnm  nobis  ignotorum  vel  non  iam 
superstitum  a  codice  integro  derivati,  ex  codicibus  vulgaribus 
asciverint  scripturas  interpolatas  eoque  modo  cum  ceteroquin 
degeneraverint  et  cum  illis  sensim  sint  aequati,  copiam  tamen 
versuum  uberiorem  servaverint.  Quodsi  nexus  sententiarum 
aliquo  loco  lacunam  esse  testatur,  et  in  deteriore  quodam 
libro  versus  extant,  qui  eam  lacunam  ita  expleant,  ut  et 
carminis  compagi  sententiarumque  ordini  perfecte  apti  et  dic- 
tionis  numerorumque  arte  digni  esse  totius  epistulae  auctore 
videantur,  hos  in  textum,  qui  dicitur,  recipiendos  esse  puto, 
atque  augetur  etiam,  ut  plane  confirmetur,  talis  accessionis 
fides,  si  vel  divinare  vel  cognoscere  licet,  quam  ab  causam  in 
relicuis  libris  exciderint. 

Atque  primum  quidem  eorum  versuum,  quos  omisit  Pute- 
aneus,  omnes  relicui  libri  unum  servaverunt  distichon,  quod  esse 
genuinum  certo  affirmare  licet,  XVII,  12: 

Mittit  Abydenus,  quam  mallet  ferre  salutem, 
Si  cadat  unda  maris,  Sesta  puella,  tibi. 

Neque  enim  solum  desideratur  eius  epistulae  tale  initium, 
atque  hi  versus,  quos  Guelferbytanus  quoque  codex  praebet, 
omnibus  numeris  probandi  sunt  (cf .  Vahlen  1.  c.  p.  2 1  sq.) ,  sed 
etiam  in  ipso  Puteaneo  spatium  relictum  est  a  prima  manu, 
quod  altera  deinde  illis  versibus  explevit. 

Versus  autem  eiusdem  epistulae  23, 24 

Aptior  iUa  quidem  placido  dare  verbera  ponto: 
Est  tamen  et  sensus  apta  ministra  mei, 
etsi,   quod   attinet   ad  rem  metricam  et  sermonem,   nuUam  ha- 
bent  ofifensionem  (cf.  Vahlen  1.  c.  p.  36),  ideo  utrum  sint  genuini 

necne  dabitandum  est,  quoniam  neque  necessarios  eos  esse  de- 
monstrari,  neque,  qui  factum  sit,  ut  exciderint,  satis  probabilem 
in  modum  coniici  potest.  Sedtamen  quoniam  codicem  Guelferby- 
tanum  ab  illis  versibus  insiticiis,  qui  ex  altera  Ula  recensione, 
quam  E.  repraesentat ,  fluxisse  videntur,  immunem  esse  constat, 
fortasse  hoc  quoque  loco  genuini  versus  servati  sunt;  atque  cum 
perbene  ante  v.  21  poni  possint,  vix  causa  est,  cur  non  reci- 
piantur. 

Itemque  duos  locos,  quos  omisit  Puteaneus,  servaverunt 
omnes  relicui  libri  IX,  147  sq.  et  XIV,  62,  1 13  sq. 

Neque  vero  de  versibus  IX,  147 — 152,  quos  incuria  libra- 
riorum  homoeoteleuto  deceptorum  in  Puteaneo  omissos  esse  patet, 
neque  de  XIV,  v.  62  et  113,  114,  de  quibus  praeclare  locutus 
est  Luc.  MtQlerus  (de  re  metrica  poet.  L.  p.  45  sq.),  ampliora 
nobis  addenda  sunt. 

§2. 

Sed  etiam  longius  progredi  nos  posse  puto  ita,  ut  vel  ex 
libris  deterioribus  et  recentioribus  atque  etiam  ex  ipsis  primis 
editionibus  versus  ut  genuinos  recipiamus. 

Et  hoc  loco  de  initiis  quoque  epistularum  disserendum 
nobis  est. 

Cum  enim  in  optimis  codicibus  nonnuUis  tantum  epistulis 
addantur  rnitia,  quibus  iadicatur,  a  quanam  femina  ad  quem 
heroem  dentur  litterae,  tales  versus  in  recentioribus  libris  om- 
nibus  epistulis  praefiguntur.  Atque  sunt,  qui  haec  disticha  aut 
omnia  aut  plurima  genuina  haberi  velint^)  aut  certe  in  una- 
quaque  epistula  necessaria  esse  initia  illa  dicant,  alii  codicum 
auctoritate  nisi  omnia,  quae  non  sint  in  codice  Puteaneo,  omitti 
volunt.  Primum  quidem  vix  intellegitur ,  qui  fieri  potuerit,  ut 
ipsa  epistularum  initia  a  librariis  omitterentur.  Neque  quae 
afifert  Vahlenus  (1.  c.  p.  35),  ut  illud  illustret  ('vermuthlich  weil 
der  Baum  zu  kalligraphiseher  AusfUhrung  der  Verse  freigelassen 
war'),  satis  probabilia  videntur,  non  quo  in  codicibus  vetustissimis 


1)  cf.  Lindemamii  editio  aliorumqne;  J.  Vablen,  iiber  die  Anfange 
der  Heroiden  des  Ovid  (Berol.  1881). 

illud  factum  non  sit  (cf.  Wattenbach,  das  Schriftwesen  im  Mittel- 
alter  (Leipzig  1871)  p.  143),  sed  quia  permiros  sane  casus  ex- 
perta  esse  haec  epistularum  initia  statuendum  esset,  si  illud 
cum  Vahleno  poneretur.  Neque  enim  in  omnibus,  aut  in  per- 
paucis  epistulis  duos  primos  versus  ita  interiisse,  sed  in  com- 
pluribus  deinceps  modo  adesse  modo  esse  omissos  illi  dicendum 
est,  cui  quidem  rei  vix  quisquatti  assentiat. 

lam  videamus,  num  omnino  opus  fuerit  distichis,  quibus 
et  qui  scriberent  et  qui  acciperent  singulas  epistulas,  nomina- 
rentur,  aut  num  omnibus  talia  addere  poeta  videatur  voluisse. 
Certe  ex  propria  epistulae  forma,  qua  usus  est  Ovidius,  a  sa- 
lute  et  eius  ad  quem  scribitur  allocutione  orditur  sermo,  simulque 
nominatur  is  initio,  qui  dat  epistulam.  Expressa  est  ita,  ut 
Vahlenus  perbene  dicit,  poetice  solita  illa  epistularum  soluta 
oratione  conceptarum  inscriptio,  quod  quidem  apud  alios  quoque 
eodem  modo  fit  poetas,  velut  Plautus  in  Pseudol.  v.  41  sq.  fictam 
epistulain  ita  orditur.  —  Nam  tituli,  quibus  insuper  heroides 
in  libris  manu  scriptis  instructi  sunt  (velut  'Penelope  Ulixi'), 
genuini  habendi  non  sunt  de  ea  causa,  quod,  cum  sine  dubio 
in  hac  vel  illa  epistula  illius  generis  inscriptiones  poeticas  usur- 
paverit  Naso,  supervacanei  in  his  quidem  sunt,  neque  eos  raros 
additos  esse  statui  potest. 

Adhiberi  solent  epistulae,  quas  ex  Ponto  dedit  Ovidius. 
Sedtamen  differre  inter  se  puto  has  et  heroidum  epistulas.  Hae 
enim  fictae  sunt  epistulae  simulque  omnes  fortasse  a  poeta 
editae;  quas  ex  Ponto  misit  Ovidius,  re  vera  epistulari  usui 
serviebant.  Itaque  cum  et  in  illis  epistulis  e  Ponto  datis  ne 
duo  quidem  initia  deprehendamus  similia,  et  vel  in  illarum  plus 
quarta  parte  inscriptionem  illam  adhibere  omnino  nohierit  Naso, 
multo  magis  in  epistularum  illa  serie  cavendum  ei  fuisse  pu- 
tandum  est,  ne  communis  structurae  aequabilitate  lectores  languore 
afficeret  ac  fastidio.  * 

Hoc  autem  statuendum  est,  eum  ita  epistulae  formam  ser- 
vasse,  ut  sive  scribentis  condicione  accuratius  depicta  sive  alia 
re  commemorata  lectores  Komanos  in  rebus  mythologicis  satis 
versatos  de  personis  statim  certiores  faceret. 

tnv6niantur  autem  indtae  inscriptiones  epistulares  ab  om- 
nibus  codicibus  traditae,  in  quibus  nullo  pacto  haerere  possimus, 
in  her.  I — IV,  XV,  XVIII,  neque  delenda  esse  prima  ep.  XIII, 
XIV,  XVII  disticha,  ut  voluit  Sedlmayerus  (proL  crit.  p.  67), 
Vahlenus  nuper  (1.  c.  p.  18  sq.)  satis  docuit,  ut  de  his  am- 
plius  loqui  supersedere  possim.  —  Sed  haec  quoque  inter  se 
diversa  sunt  initia,  neque  omnia  stilo  epistulari  plane  conveni- 
unt.  Duo  enim  nOmina  vel  afferunt  vel  satis  clare  significant 
ep.  I,.  II,  IV,  Xni,  XV,  XVII  inscriptiones,  unum  praebent 
III,  XIV,  XVIII.  Utriusque  generis  in  epistulis  ex  Ponto  exempla 
sunt,  huius  praeterea  Byblidis  epistula  est  (Met.  IX,  530  sq.). 

Aggrediamur  iam  ep.  V,  X,  XI,  quarum  initia  hoc  inter 
se  simUe  habent,  quod  aperte  in  altero  disticho  vel  in  tertio 
(XI)  dicitur,  a  quanam  missa  sit  epistula  atque  id  ita  indica- 
tur,  ut  timi  primum  nomina  afferri  apertum  sit.  Haec  igitur 
altera  forma  est  inscriptionis  aut  tertia,  quae  poetae  tribuenda 
est  varietatem  effecturo. 

Decessisse  igitur  poetam  de  forma  sollemnis  initii  videmus, 
atque  si  conferimus  e  P.  II,  1;  III,  1,  7;  IV,  3,  4,  6,  10,  12, 
14,  vel  ita  Naso  instituisse  videtur  epistulas,  ut  statim  ad  me- 
dias  res  accedat  atque  satis  habeat  nomen  eius,  ad  quem  dat 
litteras,  obiter  aliquo  loco  commemorasse.  Similiter  in  heroi- 
dum  epistulis  VI,  VII,  XII,  VIII,  IX,  XVI,  XIX,  XX  factum 
est;  nam  personae  ipsae  statim  cognoscuntur,  sive  quod  nonuna 
inserimtur,  sive  quod  earum  condicio  tam  accurate  describitur, 
ut  dubitari  de  iis  nequeat.  Itaque  sine  dubio  diligentissime 
'  non  observavit  Naso  stilum  epistularem. 

Sedtamen,  cum  reUcuae  epistulae,  etsi  statim  ad  medias 
]'es  abripiant  lectores,  tamen  ita  incipiantur,  ut  nulla  antea 
cogitatio  supplenda  sit,  extant,  ubi  de  initiis  deperditis  ut  cogi- 
tetur,  rationem  ipsam  suadere  censet  Vahlenus.  Neque  dubitat 
e  deterioribus  libris  recipere  versus,  qui  compleant  Ula  initia: 
dico  ep.  VII,  XI,  XII,  XVI,  VIII. 

Age  videamus,  quae  traditae  sint  inscriptiones  in  recentio- 
ribus  libris. 

Ep.  XI  initium,  quod  traditur  s.  XIII  libris,  ipsi  Vahleno 

4 


v-v?^ 


-     50     - 

suspiciosum  videtur;  atque  idem  sine  dubio  statuendum  erat 
de  ep.  XII,  quod  nulla  praeterea  auctoritate  nititur,  nisi  edi- 
tionis  Venetae  primae,  in  qua  meliorem  codicem  expressum  non 
esse  constat  (cf.  Sedlmayer  prol.  crit.  p.  95).  Tardi  certe  ingenii 
is  fuit,  qui  primimi  enuntiatum  complemento  augere  voluit, 
quippe  quod  neque  iusto  modo  cohaerere  cum  proximis  neque 
ad  totam  epistulam  quadrare  pateat. 

Ep.  Vn  initium  traditur  a  codice  Etonensi,  qui  aliis  quo- 
que  spuriis  initiis  nos  beavit,  neque,  ut  permultae  aliae  eius 
interpolationes,  hoc  distichon  in  relicuos  libros  irrepsit,  quoniam 
ut  supra  vidimus  non  fere  totus  perscriptus  est  liber,  sed  ad 
corrigendos  aUos  codices  adhibitus.  Atque  augetur  de  iUis  ver- 
sibus  scrupulus,  quod  n.on  apte  videtur  ea  cogitatio,  quae  in 
V.  1,  2  exemplo  illustratur  ac  deinde  per  totam  epistulam 
magis  velatur,  quam  clare  exprimitur  atque  in  fine  demum 
apertis  verbis  affertur  (183  sqq.),  in  ipso  initio  tam  nuda  poni, 
ut  fit  duobus  illis  versibus  suppletis.  Atque  qua  cum  re  com- 
poneretur  oloris  cantus,  certe  languidum  erat  explicatius  exponere, 
cum  in  duobus  quae  sequuntur  distichis  contineatur.  —  Item- 
que  XVI  ep.  cogitatio  quam  praefixit  nescio  quis  (cf.  Sedlmayer 
1.  c.  p.  67),  facillime  animo  suppletur.  Versus  ipsi  onmi  carent 
auctoritate  codicum.  —  In  VIII  et  IX  ep.,  praeterquam  quod 
in  hac  puerilem  in  modum  primimi  ipsa  epistula  loquens  indu- 
citur  atque  pergitur  in  eodem  enuntiato,  quasi  Deianira  allo- 
queretur  Herculem,  hoc  potissimum  offendit,  quod  heroina  dicit 
se  non  iam  esse  herois  amati  uxorem.  Quod  quidem  a  tota 
epistula  alienum  esse  apertum  est  (cf.  VIII,  28  sq.;  IX,  27  sq.). 

Itaque  singula^)  qiiae  adduntur  disticha  satis  suspicionis 
movent,  ut  ea  potius  illi  variorum  interpolatorum  studio  attri- 
buamus  ad  similem  complurium  epistularum  formam  relicuas 
pleniores   reddendi.  —  Atque   cum  viderimus  primum  haud  ita 


1)  De  relicuis  quae  in  recentioribus  libris  adduntur  distichis  accu- 
ratiua  mitto  quaerere,  cum  et  Vahlenus  necessaria  ea  esse  non  affir- 
met,  et  ea  ficticia  esse  primo  obtutu  appareat.  Unum,  a  quo  in  libris 
quibusdam  ep.  XIX  orditur,  cum  simillimum  sit  ep.  VII  inscriptioni, 
quam  praebet  Etonensis,  ex  hoc  libro  fluxisse  videtnr. 

facile  in  codicibus  omitti  potuisse  initia,  deinde  Nasonem  non 
onmino  severa  epistulari  forma  usum  esse  atque  saepius  heroi- 
nas  ad  medias  res  aggredientes  fecisse,  etiam  hoc  haud  scio  an 
statuere  possimus  consulto  vel  ita  epistularum  exordia  insti- 
tuisse  Nasonem,  ut  quam  summas  animi  perturbationes  declaret 
scribentium.  Ita  quidem  fieri  videmus  in  ep.  XII,  ubi  aperte 
in  V.  5  Medeae  cogitationes  ad  alias  res  devertunt,  ut  omittat 
priorem  sententiam  complere. 

§3. 

Luculentum  autem  eiemplum,  quo  appareat  etiam  solos 
deteriores  libros  genuinos  tradidisse  versus,  est  distichon  II,  18, 
19,  quod  invenitur  in  codice  Gissensi  (s.  XIV)  et  recentissimis 
quibusdam.  —  Primo  enim  obtutu  apparet  enuntiatum  'saepe 
deos  supplex'  (17)  illo  disticho  omisso  verbo  finito  non  con- 
iungi,  itemque  nuda  illa  verba  'saepe  mihi  dtxi'  (20)  omni  vi 
carere,  nisi  addatur,  qua  in  condicione  et  qua  causa  commota 
illa  dixerit  PhyUis.  Neque  enim  quandocunque  deos  oravit,  sed 
dum  per  ventos  secundos  re  vera  licet  Demophoonti  venire, 
talia  loquens   induci  potest.     Utrumque  vero  inest  in  disticho 

Cum  prece  turicremis  sum  venerata  focis^), 
Saepe  videns  ventos  caelo  pelagoque  faventes 

codicis  Gissensis,  quod  praeterea  neque  si  spectamus  metricas 
leges  neque  si  elocutionein,  uUum  movet  scrupulum.  Atque 
hoc  distichon  in  ipso  omnium  Ubrorum  archetypo  omissum  esse 
videtur  propter  simiUa  v.  17  et  19  initia.  Qui  factum  esse 
videatur,  ut  servaretur,  supra  exposuimus. 

Betinent  hos  versus  omnes  editores.  Sed  etiam  ep.  VIII, 
V.  20,  21  genuinos  esse  docet  Vahlenus  (1.  c.  p.  37).     Defen- 


1)  Ita  scribendam  est  e  codicis  Gissensis  vestigiis: 

'Cum  prece  turmoniis  sum  vene];p,ta  sacris'. 

Nam  et  copula,  quae  dicitur,  'sum'  necessaria  est,  neque  vocem  'de- 
venerari',  quam  Heinsins  receperat,  Ovidius  usurpat  ('venerari'  Tr. 
V,  1,  49;  III,  163;  Met.  V,  279  al.).  Vox  'turicremis'  defenditur  a. 
a.  III,  393. 

duntur  autem  Uiia  primarum  editionum  auctoritate.  Nam  Vin- 
dobonensem  codicem  s,  XV,  qui  eos  versus  habet,  nullius  auc- 
toritatis  esse  constat  et  fragmentum  Seidlerianum^),  plane  ut 
fragmentum  Paullinum,  codicis  alicuius  complementum  poste- 
riore  factum  aetate  fuisse  videtur.  Excidere  potuerunt  eandem 
ob  rem  atque  II,  18,  19  eademque  ratione  servari, 

Genuinos  vero  haberi  eos  versus,  qui  post  VII,  96  inserti 
sunt  in  cod.  Trevirano  (s.  XIII)  aliisque  ipsa  quae  ibi  adno- 
tantur  verba  'sed  non  sunt  de  libro',  vetant.  Neque  ibi  deest 
quidquam,  nisi  vox,  ad  quam  referendum  sit  *ad  quas  eo*. 
Cumque  totijis  loci  sententia  demonstret  de  eundo  ad  inferos 
sermonem  esse,  Merkeli  illud  inventum  'umbraeque  Sychaei'  satis 
probabilis  est  coniectura. 

§4. 

Quae  tractavi  disticha  utrum  genuina  sint  necne,  et  multum 
dubitationis  relinquitur  neque,  quoniam  singula  ac  perpauca  sunt, 
multum  interest:  agetur  nunc  de  causa  maiore.  Quaeritur, 
utrum  versus  CCCXL  (ep.  XX,  13—248  et  ep.  XV,  39—142) 
litteris  latinis  sint  eripiendi  an  vero  relinquendi  vel  restituendi. 
Et  siquidem  respicis  eos,  qui  de  hac  quaestione  nunc  data 
opera  et,  ut  credere  par  est,  re  perquisita  iudicant,  vel  si 
is  es,  cui  imponat  auctoritas  virorum  gravium,  Lachmanni 
dico  et  Merkeli,  facile  horum  versuum  perditam  ducas  causam. 
Etenim  ille  ineptam  superstitionem  vocat  et  inexcusabilem,  quod 
eos  versus  eiicere  nolint  editores,  hic  illos  primus  ne  inclinatis 
quidem  litteris  in  editione  sua  praebere  voluit,  quo  quidem  in 
honore  habuit  Sapphus  epistulam.  Conflatos  autem  eos  esse 
putant  Italorum  fraude  XV  demum  saeculo,  cuius  quidem  sen- 


1)  Hoc  qaidem  fragmentum  nunc  deperditum,  quod  ubi  olim 
fuerit,  ne  cOLncludi  qnidem  licet  e  Jahni  verbis  (edit.  I,  p.  XI),  tale 
fuisse  complementnm  inde  colligi  potest,  quod  et  dnas  tantnm  epistnlas, 
VIII  et  Sapphns,  complexum  est,  et  nihil  fere  scriptara  differt  ab 
ipsis  primis  editionibus  praeter  coniectnras  viles  pluraque  scribendi 
vitia.  —  De  fragmento  Paullino  infra  videbimus. 

tentiae  nnnc  acenimus  prdpiignator  Riesius^)  extitit  Itaque 
factum  est,  ut  pauci*)  eos  defendant  prae  eorum  numero,  qui 
eos  spemant.  Nemo  autem,  si  quidem  nihil  affert  praeiudicati, 
versus  illos  omnino  repudiandos  esse  animum  inducet. 

Atque  aggredior  ad  v.  XX,  12 — 248.  Subit  mirari  cur, 
cum  Diltheyus  in  libro  de  Callimachi  Cydippa  subtilis  eruditionis 
plenissimo  egregius  extiterit  versuum  illorum  defensor,  Biesius 
ne  ad  eam  quidem  redierit  rem,  ut  illius  sententiam  iufirmare 
studeret.  At  cum  Diltheyus  rationibus  sententiam  suam  con- 
firmasset,  ea  digna  profecto  erat,  quae  argumentis  refelleretur,  non 
sUentio  obtegeretur,  ut  paene  putandum  sit  Riesium  ne  cogno- 
visse  quidem  illius  disputationem.  Nec  minus  mirum  in  modum 
rem  gessit  Sedlmayerus.  Qui  cum  non  solum  noverit  illius 
sententiam,  sed  eam,  quia  persuaserint  sibi  argumenta,  probarit 
et  laudarit  (in  prol.  crit.  1.  c),  improviso^)  sententia  plane 
mutata  Riesii  cessit  auctoritati,  qui  interea  asseveraverat  versus 
illos  habendos  esse  pro  s.  XV  interpolatione.  Neque  vero  Dil- 
theyi  argumenta  nedum  quae  ipse  exposuerat  attenuare  sus- 
cipit,  ne  dicit  quidem,  cur  illa  subito  ut  debUia  atque  infirma 
relinquat,  eadem  videlicet  argumenta,  quae  brevi  ante  ut  sincera 
et  gravia  plane  suo  assensu  probaverat.  Tantum  repente  apud 
eum  Ula  valet  res,  quod  versus  illi  codicum  auctoritate  carere  vi- 
deantur,  quod  folia  quoque  Laurentiani  (XXXVI,  27),  in  quibus 
extant  versus,  addita  sint  s.  XVI.  At  ut  nulla  traditi  sint 
antiquiore  auctoritate,  num  ea  re  simul  relicua  indicia  intema, 
ob  quae  genuini  esse  videbantur,  irrita  facta  erant? 

Sedtamen  cura  accuratius  de  versibus  illis  quaesiturus  sum, 
quoniam  omnia  et  ea  gravissima  iam  ab  aliis  aUata  sunt  argu- 


1)  cf.  Bnrsiani  annal.  t.  X,  (1878)  p.  20  sq.,  Lit.  Centralbl.  1879 
p.  776. 

2)  Praeter  antiquiores  Lennep.  Loers.  in  edit.,  Werfer.  in  actis 
philol.  Monac.  I,  509,  hi  sunt:  Diltheyus  de  Call.  Cyd.  p.  42  n.  1; 
Luc.  Miiller  de  re  metrica  p.  L.  p.  43  sq. ;  Th.  Birt  in  Mus.  Rhen. 
n.  8.  XXXII,  389;  St.  Sedlmayer  in  prol.  crit.  ad  heroid.  Ovid.  p.  33; 
J.  Vahlen,  viber  die  Anf^nge  der  Heroiden  d.  Ovid.  Berl.  Acad.  1881  p.  35. 

2)  In  commentario  critico  superiore  iumo  edito. 

menta,  quibus  elucet  ultimam  epistulam  integram  ab  uno  eodem- 
que  profectam  esse  scriptore,  neque  multis  opus  est,  neque  nova 
proferre  possum. 

Argumenta  si  requiris  Riesii  sectatorumque,  i^ihil  apparet, 
nisi  quod  CCXXXVI  illos  versus  omni  codicum  nobis  certe 
notorum  auctoritate  carere  dicunt.  Quod  quidem  obiter  rem 
attingentibus  satis  grave  videri  potest.  Nam  cum  v.  illi  in 
omnibus  libris,  qui  cum  Puteaneo  fluxerunt  ex  eodem  archetypo, 
desint,  illum  et  ipsum  hac  in  parte  mutilum  fuisse  statuendum 
est.  Quid  vero  suspicionis  haec  habet  versuum  condicio? 
Nonne  ipsorum  Ovidianorum  carminum  Sapphus  epistulam, 
quamquam  nullis  traditur  codicibus  atque  s.  XV  demum  emer- 
git,  multo  ante  scriptam  esse  constat?  Neque  alia  ratio  est 
consolationis  ad  Liviam,  ei  quidem  re  vera,  quod  Hauptius^) 
dubitavit,  Huebnerus^)  tamen  rationibus  evicit,  Ovidianae,  non 
recentioris,  aetatis  illa  est. 

Sed,  quod  multo  maius  est,  mira  ipsa  ratio^),  qua  tradita 
est  illa  quam  disceptamus  epistulae  pars,  eam  non  demum 
s.  XV  esse  conflatam  luculenter  demonstrat.  Primo  innotuisse 
videmus  versus  tantum  CXXXII,  quos  receperunt  Parisinus  codex 
n.  7991,  Guelferbytanus  (Gud.  297),  editio  princeps  Bomana 
(a.  1471),  deinde  Veneta  (a.  1474).  Anno  1477  demum  integram 
epistulam  inventam  esse  intellegitur  ex  notissima  iUa  editoris 
Parmensis  adnotatione.  Nam  folia,  quae  in  codice  Laurentiano 
(plut.  XXXVI  27)  addita  sunt,  quaeque  antea  unum  omnium 
librorum  fontem  esse  statuerat  Sedlmayerus  (comm.  crit.)  nu- 
perrime*)  idem  homo  doctus  coniecit  a  XVI  saec.  manu  ex 
exemplari  aliquo  typis  expresso  transcripta  esse.  Quaenam  fuerit 
cod.  Lips.  (bibl.  civ.  47)  condicio,  cum  is  nunc  lateat  liber,  ne- 
scimus,  sed  vix  dubium  est,  quin  in  hoc  eodem  modo  versus 
illi  transcripti  fuerint.  —  Cur  autem  illi  editoris  Parmensis  ad- 


1)  Epicedion  Drusi  cnm  commentariis.  Lips.  1849  (Opusc.  I,p.  314). 

2)  Cf.  Hermes  XIII,  145;  Baehrens  poetae  lat.  min.  I,  p.  97. 

3)  Exposueront  hanc  DUtheyus  de  Gall.  Cyd.  p.  42  n.  1.  et  p.  136, 
deinde  Sedlmayerus  comment.  crit. 

4)  Cf.  Wiener  Studien,  3.  Jahrgang  1881  p.  158. 

notationi  ne  uno  quidem  axgumento  allato  fides  derogetur,  certe 
nulla  est  causa.  Sane  editores  nonnulli  Angeli  Sabini  Itali 
illius  saec.  XV  epistulas  tres  inter  Ovidianas  epistulas  recepe- 
runt  ut  Auli  Sabini  Ovidii  amici  carmina,  sed  eos  hoc  in  ge- 
nere  lectores  decipere  noluisse  inde  colligi  posse  puto,  quod  non 
dicitur,  ubi  epistulae  illae  sint  inventae;  nimirum  quod  non 
extant  in  codicibus^). 

Neque  aliud  quidquam  statui  potest  nisi  hoc:  redire  omnes 
libros  ad  ezemplar  sat  antiquum,  quod  'et  cum  integrum  esset 
et  duorum  foliorum  iactura  in  fine  mutilum',  descriptum  sit 
(Dilthey  de  Call.  Cyd.  p.  135).  An  tu  putas  Italum  versi- 
ficatorem  primum  acquievisse  in  CXLIV  (vel  CXXXII)  solis 
versibus  describendis  V  an  vero  credibile  ducis  operam  ab  alio 
inceptam  ab  alio  pei-textam  esse?  Neque  saeculo  XIV  vel  XIII 
eos  confiari  potuisse  patet.  Continuare  certe  quondam  voluit 
epistulam  mutilam  homo  quidam  saeculi  ut  videtur  XIII,  qui, 
quam  pravos  atque  insulsos  versiculos  ei  adnexuerit,  vide,  si 
placet,  apud  Sedhnayerum  (prol.  crit.  p.  77). 

Atque  versus  illos  non  ex  Itali  alicuius  officina  profectos, 
sed  genuinos  esse  compluria  confirmaut  argumenta. 

Cum  sine  dubio  ultimam  hanc  epistulam,  cum  primum 
ederetur,  versibus  duodecim,  in  quibus  nihil  sane  inest  nisi  pro- 
oemium,  absolutam  fuisse  nemo  sibi  persuasurus  sit,  epistula 
paene  tota  deperdita  ceteros  versus  suppletos  esse  renascentium 
litterarum  tempore  putandum  est.*  At  qui  homini  illius  aetatis 
litterato  contigisset,  ut  Ovidiani  epistulam  ita  continuaret  ac 
perficeret,  ut  fit  illa  parte,  quam  exhibent  editiones  primae? 
Si  repeterentur  et  amplificarentur  maximam  partem  ea,  quae  in 
priore  epistula  narrata  erant,  aut  tales  adnecterentur  cogi- 
tationes,  quales  facillime  fingere  poterat  vel  is,  qui  fabulae,' 
quam  tractaturus   erat,  notitiam  uni  epistulae  Ov.  XIX  deberet, 


1)  0.  Jahn  in  Zeitschr.  f.  Alt.-  W.  a.  1837  p.  63. 

2)  Sunt  illi  versua  in  codice  Gissensi  atque  4nveniuntur  in  recen- 
tissimis  quoque  quibusdam,  velut  in  cod.  Ambros.  0  138  Sup.  saec. 
XV  paullo  mutati  a  recentiore  manu  ut  e  codice  aliquo  antiquiore 
sumpti  additi  sunt. 

libenter  de  tali,  qualem  Biesius  alii  statutint,  fonte  cogitari 
posse  concederem.  At  ipsa  fabula  pertexitur  et  expletur  ep. 
XX:  narratur  iter  Cydippae,  explicatur  primus  utriusque  con- 
gressus,  dicitur  de  repetito  morbo  Cydippae,  et  omnia  expo- 
nuntur  tam  recte  apteque  et  tam  plene,  ut  haec  scribere  jion 
nisi  eum  potuisse  appareat,  qui  cognoverit  fabulam  totam  atque 
eam  fabulam,  quam  saeculo  XY  nisi  ipsa  epistula  Acontii  latina 
vix  cuiquam  notam  faisse  statuendum  est.  Nam  auctor  eius 
non  extitit  alter  praeter  unum  Aristaenetum  (ep:  I,  10),  cuius 
fictae  epistulae  servatae  sunt  uno  exemplari  Vindobonensi,  ex  quo 
eos  primus  edidit  Vindobonae  Sambucus  anno  MDLXV.'  Per- 
miro  igitur  profecto  casu  factum  esset,  si  ille  ipse  codex  tunc 
ex  tenebris  bibliothecae  alicuius  Apulicae,  unde  anno  MDLXI 
ab  ipso  Sambuco  comparatus  est^),  erutus  ei  esset  oblatus,  qui 
Ovidianam  epistulam  continuare  in  animo  haberet. 

Sed  hoc  etiam  si  fieri  potuisse  vellemus  largiri,  hinc  non- 
dum  credibUis  evaderet  causa  Riesii.  Neque  enim  serviliter  pendet 
ab  Aristaeneti  epistula  is  qui  composuit  ultimam  ep.  Ovid.:  immo 
habet  fabulam  ampliorem,  addit  quaedam  rerum  momenta  ab 
Aristaeneto  omissa^),  nonnuUa  narrat  explicatius,  omnia  apta 
ac  docta  rerum  copia,  neque  uUo  modo  peccat  aut  in  rebus  anti- 
quis  aut  in  colore  eo,  quem  merito  expectamus  in  epistula  ex 
auctore  Alexandrino  ducta^).    Admirabilis  sane  et  doctrinae  sub- 

1)  In  codicis  illius  Vindobonensis  (cod.  ms.  phil.  gr.  CCCX)  prima 
pagina  adnotatar  librum  anno  MDLXXVIII  de  Johanne  Sambuco  red- 
emtum  esse,  qui  ipse  eum  in  Apulia  anno  MDLXI  comparaverit.  At- 
que  Lambecius  (in  appendice  1.  VI.  primae  commentariorum  editionis) 
Sambucum  sua  manu  haec  inscripsisse  testatur  et  praeter  illum  Sam- 
buci  librum  alium  Aristaeneti  codicem  tum  non  fuisse.     Debeo   has 

■  notitias  Birkio,  humanissimo  imperialis  bibliothecae  Vindobonenais  ad- 
ministratori. 

2)  Unum  huius  rei  afiPero  exemplum  facile  gravissimum,  quod 
significatur  iter  Cydippae  ita,  ut  Ath^nas  patriam  eius  urbem  agno- 
scamus,  quae  eaedem  apud  Callimachum  eius  patria  fuerunt,  cum 
Aristaenetus  et  ep.*  Acontii  nuUam  locorum  significationem  habeant 
(cf.  Dilthey,  de  Call.  Cyd.  p.  48  sq.). 

3)  Cf.  e.  g.  veriloquium  vere  Alexandrinum  Acontii  nominis  v.  209  sq. 
(1.  c.  p.  41  sq.).  Ceterum  omnia  quae  adumbravi  vides  exponi  a  Diltheyo  1. 1, 

tilitas  et  ingenii  elegantia  fuisset  viri  Itali,  immo  vis  divinandi 
plane  digna  vate  aliqno  vel  augure!  Quis  enim  in  illius  aevi 
homine  quamvis  docto  tam  accuratam  et  perfectam  fuisse  exi- 
stimet  peritiam  rationis  illius,  quam  in  Alexandrina  poesi  fuisse 
nostro  tandem  saeculo  studia  continuata  docuerunt? 

Accedit,  quod  vel  ante  Neronis  aetatem  haec  ipsa  epistula 
XX  nonnullis  poetis  ad  imitandum  proposita  fuisse  videtur.  Ita 
'Nucis  elegiae'  scriptor  itemque  deinde  Maximianus  eam  no- 
verunt.  ^) 

Ut  aliis  quoque  locis  Seneca  Ovidium  expressit,  velut  Troad. 
.  48  sq.  et  Ov.  Met.  XIII,  408,  Oed.  709  et  Ov.  Met.  HI,  6  sq.  'et 
in  epistula  Medeae  Ovid.  multa  sunt,  quorum  apud  Senecam  tam 
similia  reperiuntur,  ut  imitatio  aperta  sit',  aliique  loci,  quos 
passim  adnotat  Friedericus  Leo  (Senecae  tragoediae,  vol.  I,  p. 
116  sq.  157,  166  sq.,  168),  ita  Herc.  fur.  29: 

et  saevus  dolor 
aetema  bella  pace  sublata  gexet 
fluxisse  videtur  ex  XX,  54: 

vos  pace  movetis 
aspera  summota  proelia. 

Augent  et  plane  ca^rmant  fidem  alia.  Cum  in  iUorum 
poetarum  minorum  operibus,  quae  in  anthologia.  collecta  sunt, 
haud  pauci  inveniantur  loci,  qui  Ovidiani  alicuius  versus  de- 
bentur  imitationi  —  velut  e  Priapeiis,  quae  vocantur  complures 
versus  similes  sunt  Ovidianis,  (quos  quidem  citat  Buechelerus  in 
Mus.  Rhen.  XVIII  p.  381  sq.),  itemque  ex  anthologia  latina,  quos 
Burmannus  Secundus  in  editione  anthologiae  latinae  adnotat, 
(velut  I  p.  134  sq,  et  ep.  her.  VII;  —  p.  179  et.  her.  XI,  7;  — 
p.  269  (v.  77)  et  Met.  XV,  230;  —  p.  505  et  am.  II,  18,  29;  — 
p.  531  et  ep.  her.  VI,  28;  —  II  p.  16  et  ep.  her.  III,  2;  —  p.  17 
et  am.  II,  10,  33;  —  p.  51  et  am.  II,  14,  23  sq.;  —  p.  200  et  ep. 
her.  IV,  7;  —  p.  243  et  ep.  XII,  6;  —  p.  412  et  ep.  IV,  104  et 
alios  locos  permultos)  —  ita  etiam  epistulam  Cjdippae  cogno- 

-9 

1)  Cf.  de  hac  imitatione  Sedlmayer.  prol.  crit.  p.  36  et  quae  ibi 
citantur  scripta. 

visse  videntur;  nam  similes  sunt:  v.  99  et  Mart.  lib.  spect.  I,  4; 

—  V.  115  et  anth.  (Meyer)  U,  1292.  —  v.  123  et  Claud.  29,  170. 

An  putas  versificatorem  Italum  ad  hos  descendisse  cogi- 
tationum  aut  enuntiatorum  fontes?  Mehercle  non  aunt  ex 
illis,  quos  doctiores  illius  temporis  Itali  et  lectitarunt  studiose 
et  saepe  imitati  sunt.  Itaque  miilto  magis  rationi  convenit 
varios  illos  scriptores  in  suum  usum  vocasse  hanc  epistulam 
Cydippae  non  secus  atque  alios  Ovidii  Ovidianorumque  versus 
crebro  expresserunt. 

Denique  etiam  extema  versuum  condicio,  corruptelae  et 
interpolationes  haud  paucae,  eos  antiquiores  saec.  XV  esse  te- 
stantur.  Profecto  si  quae  hucusque  emendata  sunt,  respicis, 
menda  adesse  vides,  quae  nuUo  pacto  ex  errore  typographorum 
nasci  potuerint,  sed  ex  una  grammaticorum  interpolatione.  Cuius 
argumenti  vim  ea  auget  res,  quod  in  Angeli  Sabini  opusculis, 
quae  illo  ipso  tempore  conscripta  sunt,  quo  illos  versus  Ovdianos 
elucubratos  esse  Riesius  sectatoresque  suspicantur,  nisi  errores 
typographicos  nulla  deprehendis  vitia;  nam  si  quae  alia  coi're- 
xerunt  homines  docti,  falsa  versuum  antiquitatis  fide  ducti  ser- 
monem  non  aperte  falsum  elegantiorem  reddere  studuerunt. 

Ceterum  ep.  XX  totius  auctor  non  secus  atque  XIX  'dili- 
genter  se  insinuavit  in  Ovidii  dictionem  atque  artem'  (Diltheyi 
verba),  nec  solum  generatim  eum  imitatus  est,  sed  versuum 
etiam  particulas  in  suum  carmen  transtulit  plane  eodem  modo, 
quo  id  factum  videmns  in  ceteris  epistulis  antiquo  aevo  ad 
Ovidii  exemplar  scriptis.  Conferantur  qui  plus  minusve  similes 
sunt  loci  hi: 

Ep.  Cydippae  v.  13  et  Met.  III,  395;  ep.  her.  IV,  70.  —  16  et  Met. 
VII,  343.  —  18  et  e  P.  11,  10,  35.  —  22  et  F.  11,  170;  Tr.  I,  1,  124;  IV, 
6,  32.  —  25  et  Met.  I,  526;  Tr.  I,  3,  69.  —  27  et  Met.  VIII,  212.  —  28 
et  ep.  X,  140.  —  29  sq.  et  ep.  VII,  45.  —  31  et  her.  XIX,  199.  —  32  et 
Tr.  V,  12,  48.  —  36  et  ep.  XIII,  45;  Met.  XI,  .322.  —  46  et  Met.  V,  448. 

—  48  et  F.  I,  482;  Tr.  I,  10,  42.  —  50  et  Met.  XII,  153;  XIII,  467;  Tr. 
II,  121.  —  51  et  ep.  XV,  71.  —  71—74  et  ep.  V,  50.  —  76  et  ep.  XVII, 
130;  Met.  I,  18.  —  80  et  ep.  II,  126.  —  81  sq.  et  Met.  VIll,  220.  —  83 
et  am.  III,  5,  27;  Met.  IV,  99;  XII,  320;  366;  Tr.  III,  9,  11.  ~  86  et 
Met.  VII,  325;   F.  IV,  688.  —  89  et  Met.  V,  52;  X,  263.  —  92  et  ep. 


i'  '  —     59     — 

XIII,  114;  Met.  XIII,  66.  —  93  et  ep,  XIX.  236;  Ib.  397  sq.  —  94  et  ep. 
VII,  24;  am.  II,  13,  33;  F.  IV,  638.  —  96  et  a.  a.  I,  616.  —  97  et  Met. 

II,  573;  e  P.  IV,  4, 11.  —  104  et  ep.  11,  63  sq.  —  110  et  Tr.  I,  1,  81.  — 
112  et  ep.  XI,  35.  —  113  et  ep.  XVII,  24.  —  114  sq.  et  Met.  III,  654; 
ep.  II,  63;  am.  I,  738.  —  122  et.  Tr.  II,  544;  e  P.  II,  10,  15;  a.  a.  II, 
562;  ep.  II,  74.  —  124  et  am.  11,  1,  30;  ep.  VII,  17.  —  131  et  ep.  XVI, 
85.  —  154  et  ep.  II,  54.  —  155  et  ep.  XII,  139;  IV,  17.  —  156  et  e  P. 

III,  3,  8.  —  157  sq.  et  ep.  XIV,  27.  —  160  et  ep.  II,  120;  F,  II,  524.  — 
161  et  ep.  VI,  44;  XII,  156.  —  173  et  Met.  II,  421.  —  174  et  ep.  V, 
145  sq.  —  176  et  ep.  VII,  76.  —  183  et  am.  II,  19,  11.  —  194  et  ep.  VI, 
63.  —  212  et  ep.  XV,  40.  —  215  et  ep.  XI,  27;  Tr.  UI,  1,  55.  —  229  et 
Met.  XIV,  712.  —  233  et  Met.  VIII,  267.  —  240  et  ep.  IV,  14;  F.  III, 
688.  —  242  et  Met.  XIII,  641;  Tr.IV,  2,  29;  ep.  VI,  26,  —  244  et  ep. 
XVII,  20.  —  245,  et  ep.  XI,  3.  —  246  et  Met.  II,  385. 

Neque  solum  ex  mediocritate  altius  emergunt  versus,  sed 
maximam  partem  sunt  faciles,  rotundi,  venusti,  quales  saec. 
XV  Italus  certe  exsudare  non  potuit.  Perlegas  quaeso  Sabini 
carmina.  Ut  omittam  inania  ea  esse  rerumque  iuopia,  quam 
ieiuna  in  illis  omnis  tractandi  ratio  atque  exsanguis  sit,  quam- 
que  non  elegans  ac  ne  latinus  quidem  ubique  orationis  color, 
tam  manifesto  primos  qnosque  legenti  versus  apparet,  ut  accu- 
ratius  de  hac  re  exponere  non  sit  opus.  Itemque  cum  iam  in 
Sapphus  epistula,  quod  ad  rem  metricam  attinet,  compluria  sint 
vituperanda  (cf.  Eschenburg,  1.  c.  p.  30)  et  legentes  Sabini  epi- 
stulas  etiam  in  pluribus  ac  gravioribus  offendamus  (velut:  in 

I,  3,  9,  11,  13,  23,  25,  27,  41,  45  etc.  II,  76;  I,  104;  II,  66,  68; 
III,  52,  78):  huius,  Cydippae,  epistulae  rationem  metricam  nullum 
movere  scrupulum  Eschenburgius  docet  onmesque  homines  docti 
consentiunt. 

Quae  vero  de  sermonis  duritate  nuper  protulit  Sedlmayerus 
(comm.  crit.)  vana  sunt  omnique  carent  fide.  Haesit  quidem  in 
V.  58  Velle  velis';  quamquam  saepissime  'velle'  addi,  ubi  super- 
vacaneum  nobis  esse  videatur,  a  latinis  constat,     Cf.  Ov.  fast. 

II,  262;  Tib.  IV,  3,  8;  Ov.  am.  I,  4,  38  atque  ab  ipso  Cicerone 
sic  ponitur  ad  'nolle'  cf.  Balb.  26;  Cael.  32;  Phil.  7.  9,  quin 
etiam  ipse  Ovidius  similiter  am.  III,  11,  50  praebet: 

Me  quoque  velle  velis,  anne  coactus  amem. 
(Cf.  praeterea  quae  Lennepius  ad  ep.  locum  adnotavit.)  —  Quid 

vero  languidi  ('schwerfillliges')  inest  in'Hymen  fugit  et  terga  dedit'? 
immo  prorsum  Ovidianum  est,  neque  Sedlmayerum  hoc  vitupera- 
turum  fuisse  puto,  si  legisset,  quae  disputat  Diltheyus  in  Annal. 
dell'  Instit.  arch.  1869  p.  24  sq.  Neque  cetera  quae  vituperavit, 
quidquam  valent,  ut  appareat  Italorum  fraude  versus  esse  ad- 
ditos:  immo  si  quidem  in  hoc  vel  illo  versu  haeremus,  monen- 
dum  est  et  inferiorem  Ovidio  poetam  totam  epistulam  compo- 
suisse  et,  quoniam  hucusque  parum  in  ea  emendanda  operae 
posuerunt  homines  docti,  multa  in  illa  emendatione  egere. 

His  igitur  quas  adumbravi  de  causis  adducor,  ut  epistulam 
ultimam  non  Italorum  continuandi  poetae  verba  studio  deberi 
statuam,  sed  ipsi  illi,  qui  primos  XII  versus  composuit,  hoc  est 
eiusdem  fere  aetatis  poetae,  qua  ceteri  Ovidii  sectatores  floruerunt. 

§5. 

Non  par  sad  similis  est  versuum  XV,  39 — 142  causa,  ut, 
si  illam  vicerimus,  hanc  non  simus  perditurL 

Atque  primum  eadem  atque  iUi  ep.  XX  versus  fide  hi  CIV 
versus  traditi  esse  videntur.  Desunt  in  omnibus  codicibus  et 
melioribus  et  deterioribus  et  in  Planudis  versione  graeca  atque 
primum  eduntur  in  editione  Parmensi  a.  1477.  Quod  praeterea 
inveniuntur  in  codice  quodam  Palafino  nihil  valere  puto,  quo- 
niam  eum,  cum  nihil  scripturis  ab  illis  differat,  s.  XV  exeunte 
vel  XVI  ex  ipso  exemplari  aliquo  typis  expresso  transcriptum 
esse  hominibus  doctis  verisimile  est.  —  In  editionibus  primis 
versus  iUos  'recens  repertos  esse  in  codice  antiquissimo'  adnota- 
tur.  Tali  antiquitatis  laudi,  cum  ita  plerumque  saec.  XIV  vel 
XV  libri  nitide  scripti  honorentur,  non  multum  tribuendum  est; 
quamquam  non  aliter  atque  ep.  XX  paene  totam  eos  re  vera 
in  codice  esse  repertos,  cur  diffidamus,  causam  non  video,  prae- 
sertim  cum  Aldus  ipse  eos  spurios  esse  indicet.  —  Quod  in 
nonnuUis  heroidum  itemque  in  totius  Ovidii  editionibus  primis 
non  leguntur  versus,  non  est  urgendum.  Veri  enim  simillrmuni 
est  in  eis  unum  codicem  integrum  typis  expressum  esse,  qui 
CIV  Paridis  epistulae  versus  non  praebuerit,  in  illis  heroidum 
editionibus,  quae  eos  receperunt,  alios  quoque  libros  et  e*0B  rariores . 

adhibitos  esse.  —  Extant  praeterea  folia  iiolivaga,  quae  illos 
solos  versuB  complectuntur.  Est  fragmentum  Paullinum,  quod 
dicitur,  quod  olim  fuit  in  bibliotheca  academiae  Lipsiensis,  nunc 
autem  inveniri  iam  non  potuit  (cf.  Sedlmayer  proL  crit. 
p.  24  sq.).  Id  quando  exaratum  sit,  nescimus  atque  ne  Jabnius 
quidem,  qui  solus  contulit,  quidquam  de  ea  re  dicit  (cf.  Jahni 
edit.  vol.  n  p.  XVI  et  p.  127  not.). 

At  reapse  folia  iUa  ne  pars  quidem  codicis  alicuius  fuisse 
videntur.  Nam  lectionum  discrepantiae,  quae  sunt  inter  hoc 
fragmentum  et  editiones  primas,  non  eae  sunt,  quae  non  con- 
iecturis  aut  facili  scriptoris  errore  ortae  esse  potuerint  ^).  Maiorem 
ergo  veritatis  speciem  praebet,  transcriptos  esse  versus  Ulos  vel 
ex  alio  codice  vel  fortasse  ex  editione  aliqua  a  docto  quodam 
homine,  qui  suum  ipsius  exemplar,  in  quo  deerant,  vellet  complere. 

Atque  cum  editiones  quoque  et  codex  Palatinus  nihil  fere 
scriptura  differant,  unus  codex  fuisse  videtur,  e  quo  omnes  libri 
illi  fluxerunt,  idem,  quem  adhibuit  editor  Parmensis^). 

In  codice  Puteaneo  teste  Merkelo  (cf.  edit.  p.  IX)  post  ver- 
sum  SV,  38  indicium  aliquod  comparet.  Sed  cum  non  constet 
illud  ab  eadem  manu  esse,  quae  relicua  scripsit,  ne  huic  quidem 
rei  nimium  tribuamus. 

Codicum  igitur  auctoritas  nulla  est.  —  Sed  videamus,  utrum 
intema  indicia  versus  illos  CIV  spurios  esse  testentur  an  genuinos. 

Qui  eos  spurios  et  medio  demum  aevo  vel  s.  XV  insertos 
esse  sumpserunt,  eis  hoc  primum  demonstrandum  erat,  cur  tan- 
dem  doctus  aliquis  homo  inciderit  in  iUam  interpolationem,  cuius 
simiUs  in  ceteris  epistuUs  Ovidianis  non  invenitur.  Ex  Riesu 
eorumque  qui  delent  versus  sententia,  quaecunque  iUis  dicuntur. 


1)  Svmt  hae  maxime  discrepantiae :  70  edit.  vet.  una  duas;  fragm. 
PauU.  ipse.  91  edit.  recepto;  fragm.  PauU.  recepta  est;  93  edit.  me 
cupiere;  fr.  PauU.  me  petiere;  99  edit.  at  mihi;  fr.  PauU.  sed  mihi; 
118  edit.  iubebar;  fr.  PauU.  iubebat  (cum  glossa  'Venus');  132  edit. 
cowspicuumque ;  fr.  PauU.  jpersp. ;  134  edit.  caperentur;  fr.  PauU.  rape- 
rentur ;  136  edit.  intonuisse ;  fr.  P.  incaZuisse. 

2)  Defuenmt  igitur  versus  Eonradi  Wirceburgensis  aetate,  neque 
probanda  sunt  quae  dicit  Bartsch:  Albr.  v.  Halberstadt  u.  Ovid  im 
Mittelalter  p.  XXVII. 

supervacanea  sunt,  eisque  resectis  nullus  comparet  hiatus.  Unde 
elucet  de  ea  causa,  quod  desideraverint  aliquid  Itali,  ab  illis 
eos  compositos  esse  statui  omnino  non  posse.  Atque  si  re  vera 
desiderata  esset  talis  narratio,  qualis  ibi  continetur,  cur  tandem 
adeo  tracta  est  illa?  Neque  minor  oritur  dubitatio,  num  illo 
ipso  loco,  quippe  quo  optime  omnia  cohaerere  dicant  illi,  versus 
supplere  potuerint  Itali  docti  atque  num  inserta  fabula  illa  tam 
sincerum  ac  facilem  invenerint  transitum,  quo  deducerent  ora- 
tionem  ad  versum  143,  quam  qui  est  in  parte  iUa  falso  su- 
specta.  Nimirum  quantum  qualiaque  omnino  illi  medii  aevi 
librarii  addere  valuerint,  luculenter  quattuor  vel  duo  versus 
docent,  quos  post  v.  166  vel  168  in  codicibus  nonnullis  saec. 
Xni  et  XIV  insertos  invenimus. 

At  re  vera  si  omittimtur  versue  illi  CIV,  lacuna  efficitur 
in  epistula^).  Nam  quomodo  Eiesius  aliique  nexum  senten- 
tiarum  explicare  student,  hoc  quidem  pravum  interpretationis 
artificium  est.  Formulam  ^credis  et  hoc  nobis'  vel  similem  ali- 
quam  ubi  Ovidius  usurpat,  enuntiato  aUcui  constanter  simile 
ita  addit,  ut  et  confirmetur  et  augeatur  sententia  («cf.  ep.' 
XVII,  121;  Tr.  V,  4,  23;  e  P.  I,.  5,  9).  De  taU  formulae  usu 
non  posse  cogitari  hoc  loco  vel  librarius  is  quidam  videtur  in- 
tellexisse  qui  correxit  'crede  sed  hoc  nobis.'  Venim  tamen  ne 
ita  quidem  nexus  sanus  est,  immo  haec  loci  est  ratio.  Eis,  quae 
antecedunt  (36 — 38),  hoc  unum  dicitur  Paridem,  antequam  He- 
lenam  oculis  vidisset,  de  ea  nuntium  accepisse  fdma;  itaque 
nihil  omnino  de  pulcritudine  Helenae  exponitur,  sed  fama  mrntia 
fuit  eius  enuntiati  summa  est.  Quae  cum  ita  sint,  nullo  pacto 
pergere  potest  poeta  de  gloria  narrare,  praesertim  cum  ne  ad- 
datur  quidem,  cuius  rei  gloria  sit  inteUegenda. 

Nam  neque  vultus  neque  formae  gloriam  significari  lucu- 
lenter  ex  ea  re  cognoscitur,  quod  ilU  notioni  subiungitur  fama- 
que  de  forma.  Maxime  igitur  necessaria  sunt  ad  enuntiatum 
minor  est  tua  gloria  vero  bene  intellegendum  verba,  quae  insunt 
in  V.  139  sq.,  quippe  in  quibus  re  vera  Helenae  gloria  fusius 


1)  Egit  de  hac  re  Birtius  in  Mus.  Rhen.  XXXII  p.  389  n,  2. 

explicetur.  Neque  in  hac  re  haerendum  est,  quod  postquam 
narrarit  Paris,  quanta  cum-  admiratione  primum  vidisset  He- 
lenam,  iterum  commemorat  iam  antea  se  de  eius  pulcritudine 
audiisse.  Nam  hoc  ipsum  additamentum  illius  enuntiati  (135) 
vim  magnopere  auget.  —  Itemque  bene  excipit  versum  38 
versus  S9  sq. 

Sed  quod  maiorem  vim  habet,  ut  relicua  Paridis  et  He- 
lenae  epistulae  recte  intellegantur,  CIV  illi  versus  adeo  sunt 
necessarii,  ut  omissis  illis  sine  dubio  lacuna  statuenda  sit^). 

Summa  eorum,  quae  continentur  illis  versibus,  spectat  ad 
Paridis  iudicium  maxime  eaque  quae  et  praecessenmt  et  illud 
secuta  sunt.  Quis  vero  cum  poetarum  latinorum  tum  heroidum 
Ovidianarum  gnarus  animum  inducet  huius  epistulae  auctorem 
tam  bellam  illud  describendi  occasionem  potius  praetermittere 
et  breviter  tantum  modo  hoc  modo  illo  loco  rem  obiter  com- 
memorare  maluisse,  quam  aptissimum  hoc  et  gratissimum  arri- 
pere  argumentum?  Hoc  enim  in  omnibus  fere  epistulis  fieri 
videmus,  ut  poeta  ante  omnia  narrantem  inducat  heroinam  aut 
heroem,  qui  factum  sit,  ut  amare  inciperet.  Atque  eo  processit 
hoc  ipsam  fabulam  delineandi  studium,  ut  nonnullae  epistulae 
maximam  partem  talibus  fabulis  conficiantur.  Neque  enim  verae 
sunt  epistulae,  sed  lectores  potissimum  Eomanos  delectare  poeta 
elegiis  voluit  suis. 

Ad  complures  autem  res  respicit  Helenae  responsum,  quae 
omnino  non  commemorantur  a  Paride  nisi  in  CIV  illis  versibus; 
atque  etiam  aperte  Helena  se  a  Paride  ipso  res  illas  compe- 
risse  dicit.  Id  iam  demonstraturi,  ne  bis  idem  nobis  dicendum 
sit,  locos  et  Helenae  epistulae  et  illius  partis  suspectae  sibi  re- 
spondentes  componamus,  quo  efficiamus  et  desiderari  quaedam 
•in  Paridis  epistula  et  CIV  illos  versus  ad  lacimam  explendam 
perfecte  quadrare. 


1)  De  hac  re  ut  de  summa  argamentomm  saepius  dispntatnm 
est  a  Lennepio,  Loersio  aliia  in  editionibus,  a  Werfero  in  actis  philol. 
Monac.  I.  p.  612,  a  Sedlmayero  proU.  crit.  p.  34.  Hoc  loco  liceat  hos 
afferre,  ne  in  singnlis,  quae  illi  iam  exposuerunt,  nomina  opns  sit 
repetere. 

Cf.  XVI,  115         .  .  .  et  in  altae  vallibus  Idae  '      i 

Tres  tibi  se  nudas  exhibuere  deae.  .  ! 

et  XV,  53        Est  locus  in  mediis  nemorosae  vallibus  Idae        i. 

65        Tresque  simul  divae  ... 
Quod  hoc  loco  nudas  sese  exhibuisse  Paridi  deas  dicit  Helena,  Paris 
non  item,  hoc  ideo  non  ita  urgendum  est,  quod  poeta  certe  non 
unam  Paridis  epistulam,  sed  Ovidii  quoque  hunc  locum  ep.  V,  36 

Venit    in    arbitrium   nuda   Minerva    tuum 
aliosque  similes  poetarum  locos  in  animo  habuit^). 

Deinde  versus  XVI,  117  sq.  spectare  ad  XV,  81  sq.  non  ad 

XV,  163sq.  apparet: 

XVI,  117  sq.  Unaque  cum  regnum,  belli  daret  altera  laudem, 

'Tyndaridis  coniux',  tertia  dixit  'eris', 
et  XV,  81  sq.  Regna  lovis  coniux  virtutem  filia  iactat. 
.  .  .  et  pulchrae  filia  Ledae 
Ibit  in  amplexus  pulchrior  ipsa  tuos. 
Maxime  premendum  est  versum  XVI,  126 

Laudatrix  Venus  est  invidiosa  mihi 
pertinere   ad  verba  ep.  XV,    quae    modo   citavimus.   —   Confe- 
rantur  deinde: 

XVI,  120      Arbitrio  formam  supposuisse  jiuo 
et  XV,  69     Arbiter  es  formae. 
Tum  versus  XVI,  134  comparetur  cvmi  v.  XV,  87. 
Deinde  cf.  XVI,  237: 

Pax  quoque  me  terret,  quam  se  peperisse  cruentam 

Ante  diem  partus  est  tua  visa  parens: 
Et  vatum  timeo  monitus,  quos  igne  Pelasgo 
Ilion  arsurum  praemonuisse  ferunt, 
et,  in  quibus  solis  narrantur  haec  a  Paride: 
XV,  45    Illa  sibi  ingentem  visa  est  sub  imagine  somni  • 

Flammiferam  pleno  reddere  ventre  facem  ...» 


1)  Latius  enim  evulgatum  faisse  hoc  fabulis,  deas  nudas  sese  ex- 
hibnisse  Paridi,  docent  Prop.  II,  2,  14  et  non  paucae  vasorum  num- 
morumque  imagines.  Cf.  Overbeck,  Gallerie  heroischer  Bild- 
werke  p.  249  sq.  Welcker,  alte  Denkmaler  V  p.  368.  Frdnkel  in 
Archaeol.  Zeitung.  1874  p.  38,  11. 


r',  «^r.  .*•; 

irr  48  Arsurum  Paridis  vates  canit  Ilion  igni. 
:rr  Quamquam  non  est  reticendum  hoc  loco  de  ea  causa  hae- 
reri  posse,.  quod  dicit  Helena  (XVI,  240)  ferunt  (urgetur  hoc 
quidem  a  Riesio),  ut  putandum  sit  eam  ab  aliis  haec  compe- 
risse,  Sed  si  quidem  res  adeo  premenda  est,  nisi  hoc  loco  paulo 
neglegentiorem  fuisse  poetam  statuere  vis,  reapse  illam  potissi- 
mum  fabulam  tum  in  omnium  ore  fuisse  dici  videtjir,  —  Atque 
etiam  Cassandrae  vaticinationem  (XV,  122)  commemorari  ab 
Helena  illo  loco  puto  et  quod  dicit  (XVI,  239)  vatum  timeo 
monitus  et  quod  addit  igne  Pelasgo  Him  arsurum,  cum  qua  voce 
conferas  verba  XV,  123: 

referes  incendia  tecum, 
'  Quanta  per  has  nescis  flamma  petatur  aquas. 

Denique  etiam  de  Oenonae  amore  Paridis  epistulam  egisse 
docent  haec^Helenae  verba  XVI,  195: 

Tu  quoque  dilectam  multos  infide  per  annos 

Diceris  Oenonen  destituisse  tuam. 
Nec  tamen  ipse  negas  .  .  . 
Dicitur  autem  de  hoc  amore  v.  XV,  96  sq.  Atque  ibi  non 
nisi  Oenonae  nomen  fama  acceptum  generali  'nympharum'  men- 
tioni,  quam  unam  Oenonen  respiciens  Paris  ex  sermonis  con- 
suetudine  usitatissima  fecerat,  Helena  substituit:  nisi  forte  praeter 
Oenonen  etiam  Arisben  significari  putamus  (cf.  Unger,  Sinis  p.  91). 
Praeterea  Helena  ipsa  claris  verbis  dicit  de  hoc  amore  se  accu- 
ratiora  inquirendo  comperisse.  Alio  autem  loco  alterum  earum 
rerum,  quas  de  Paride  scribit,  fontem  Helenae  fuisse  poeta  cum 
addere  noluerit,  hoc  uno  eum  consulto  phira  dixisse  quam  in 
priore  epistula  erant,  statuendum  est, 

At  faciamns  illos  CIV  versus  non  esse  profectos  a  poeta 
eodem,  qui  cetera  composuit.  Tum  quoniam  obiter  illa  fabula 
hic  atque  illic  significatur  ut  notissima,  tacito  fingi,  iam  antea 
a  Paride  Helenae  omnia  esse  narrata  cogitari  possit.  At  hoc 
statuere  verbis  ipsius  Paridis  vetamur: 

17  Namque  ego  divino  monitu,  ne  nescia  pecces 
Advehor ,  , . 
Itemque  versus  29  sq.  atque  XVI,  3 — 6  luculenter  demon- 

strant  Paridem  in  ipsa  epistula  primum  itineris  cangam  a;)erire 
et  alii  loci  eum  cum  Helena  antea  de  ea  re  loqui  non  potu- 
isse  confirmant  (XY,  215  sq.  257  sq.).  Insciam  igitur  totius 
rei  a  poeta  cogitari  Helenam,  cum  detur  Paridis  epistula,  «ppa,- 
ret.  Atque  hanc  eius  inscitiam  remotam  esse  putat  Biesins 
(Lii.  Centralbl  1879  p.  777)  versibus  20  sq.  36  sq.  163  sq.,  ita 
ut  in  responso  omnes  res  ei  sint  notissimae!  —  Verum  enim- 
vero  ex  illis  locis  nihil  apparet  nisi  Helenam  a  Venere  Paridis 
thalamo  esse  promissam  (v.  20,  35,  296)  et  a  Paride  eam  aliis 
lunonis  et  Minervae  promissis  esse  praepositam  (163  sq.).  Ne 
verbum  quidem  de  dearum  lite,  de  congressu  earum  cum  Paride, 
de  causa  ipsa,  cur  tandem  deae  illas  res  pollicitae  sint  Paridi,  de 
iudicio  ipso.  Atxjui  Helenam,  quam  e  Paridis  epistula  totius  rei 
insciam  esse  putares,  de  on;nibus  his  sua  sponte  loqui  posse  audio ! 
Atque  illi  Paridis  epistulae  versus,  quibus  nititur  Riesius,  am- 
pliorem  fabulae  narrationem  adfuisse  testantur.  Priores  enim 
versus  rem  ita  significant,  quasi  ad  accuratiorem  narrationem 
attentos  facere  velint:  v.  163  sq.  tamquam  rem  notam  obiter 
stringunt.  —  Etiam  magis  absurde  ac  multo  minus  conveni- 
enter  Helenae  verbis  statueretur  hoc  poni  a  poeta,  postquam 
Paris  epistulam  dedisset,  eum  amatae  puellae  accuratiora  nar- 
rasse.  Neque  hercle  poetae  ipsius  neglegentiae  et  incuriae  tri- 
bui  potest,  quod  illae  fabulae  omissae  sint;  talis  certe  levitas, 
eo  minus  esset  excusabilis,  quoniam  agitur  et  de  rebus  quae 
summi  momenti  sunt,  et  de  carmine  haud  ita  longo,  in  quo 
poeta  fuisset  tam  obliviosus.  Itaque  has  de  quibus  locuti  sumus 
res   a  Paride  narratas    fuisse   ratio  ipsa   suadet   ut   statuamus. 

lam  vero  illos  ipsos  CIV  versus,  qui  in  primis  editionibus 
emergimt,  inserendos  esse  in  Paridis  epistulam,  haec  quidem 
sententia  aliis  quoque  argumentis  confirmatur. 

Atque  si  saec.  XV  essent  versus,  incorruptos  eos  tradi  ap- 
teque  inter  se  cohaerere  putares.  At  multa  inveniuntur,  quae 
aperte  corruptelis  depravata  sunt;  neque  intei-polationes  et  la- 
cunae  manifestae  desunt. 

Primum  ipsum  distichon,  ut  nunc  se  habet,  Ruhnkenius 
(dictata  ad  Ovid.  her.  p.  92)  recte  ineptum  ac  vix  latinum  esse 

dicit.  Scriptum  enim  videmus  v.  39  'sicut  oporteat  arcu',  cuius 
enuntiati  vox  *arcu'  maxime  propter  proximum  'missilibus  telis', 
quocum  non  coniimgitur,  suspicionem  movet.  Neque  coniunctivus 
bene  intellegitur.  Cumque  ne  ipsa  quidem  notio  'oportere',  quo 
iure  ponatur,  manifestum  sit,  ab  interpolatore  aliquo  tractatum  ver- 
sum  esse  puto.   Quid  antea  scriptum  fuerit,  certo  coniici  vix  potest. 

In  V.  53  fortasse  accipienda  est  Francii  coniectura  'in  me- 
diis  nemorosae  vallibus  Idae',  quod  magis  poetico  sermoni  ap- 
tum  esse  videtur  (cf.  a.  a.  I,  289).  Neque  dubito,  quin  in 
v.  60  collatis  am.  II,  2,  20;  Fas.t.  III,  662  al.  1.  vera  lectio  ab 
Heinsio  inventa  sit  Veri  vix  habitura  fidem'  pro  particula  certe 
falsa  Vero',  quam  praebent  libri.  Itemque  in  v.  76  unum 
quod  Heinsius  correxit  ^querebar'  (cf.  ep.  XIV,  82;  XVIII,  135; 
rem.  am.  644)  ex  tota  loci  sententia  sanum  praebet  sensum, 
non  quo  verendi  verbum  cum  accusativo  et  infinitivo  coniungi 
negem  (cf.  Tr.  I,  1,  124;  F.  I,  267),  sed  quia  Paris  quoniam 
certo  sciebat  non  posse  omnes  vincere  hoc  non  vereiur,  sed  dolet. 
Orta  est  fortasse  corruptela  inde,  quod  in-codice  quodatn  aut  una 
littera  evanuit  vel  omissa  est  aut  scriptum  erat  iudexquerebar  syl- 
laba  que  semel  tantum  scripta,  ut  facile  legi  posset  iudexq.  uerehar. 

In  V.  118  scribendum  esse  lubehat  docent  proxima  verba 
mea  vota.  Corruptela  igitur  est  iuhehat,  quod  habet  fragm. 
PaulL,  et  coniectura  editionum  lectio  iuhehar.  Atque  etiam 
quod  in  v.  136  praebent  editiones  primae  intonuisse  mendum 
videtur  esse,  cum  fragm.  PauU.  coniecturam  habeat  incaluisse, 
quae  quidem  dubito  an  Micylli  invento  intumuisse  praeferenda 
sit.  Augeri  sane  possunt  hi  loci:  velut  non  dubito,  quin  Heinsius 
recte  restituerit  in  v.  86  pulchrior  ipsa  (pro  illd),  120  pia  voce 
(viae  voce),  et  v.  50  scribendum  sit  utcunquc  est  (pro  ut  nunc 
est),  sed  ne  versus  pravos  elegantiores  reddere  videar  studuisse, 
hos  quos  inter  omnes  constat  locos  corruptos  esse  satis  habeo 
attuUsse.     Audies  plura  atque  etiam  graviora. 

Post  V.  50  excidisse  nonnullos  versus,  quibus  Paris  se  ex- 
positum  et  a  pastoribus  educatum  esse  narraverit,  inde  a  Sca- 
ligero  ab  hominibus  doctis  pro  certo  habetur.  Neque  enim 
statui  posse  puto  poetam,  quod  nihil  nisi  capita  rerum  conuue- 

5* 

morantem  fingat  Paridem,  consulto  illud  omisisse.  An  hoc  ip- 
sum  grave  ac  magnum  fuisse  latet?  immo  accusandus  esset 
poeta  neglegentiae  et  levitatis,  si  fabulam  silentio  praetermi- 
sisset,  quam  insuper  v.  51  sq.  et  89  sq.  ab  eo  narratam  esse 
efficitur.     In   lacuna   aiitem   statuenda  nobis  acquiescendum  est. 

Num  autem  hi  versiis  quos  excidisse  putandum  est,  excipi 
potuerint  a  v.  51  et  52,  diiudicari  sane  nequit,  hoc  certe  appa- 
rere  puto  neque  v.  50  et  51  nec  52  et  53  tam  arcte  co- 
haerere  quam  in  tam  simplici  narratione  putares.  Contra 
post  V.  90  desideratur  enuntiatum,  quo  accuratius  significentur 
rata  signa,  quae  vox  sola  posita  recte  intellegi  nequit.  Talis 
autem  explicatio,  cum  insit  in  versibus  51,  52^),  hos  Heinsiana 
usus  coniectura  post  versum  90  ponere  non  dubitem. 

Denique  duo  versus  extant,  qui,  ut  traduntur,  omnino  sensu 
carent,  hi: 
98  Quas  super  Oenonem  facies  mutarer  (f.  P.:  imitarer)  in  orbem 

Nec  Priamo  est  ad  (a)  te  dignior  ulla  nurus. 
Nonne   apparet   hoc  distichon  ab  editoribus  primis,   cura  sanari 
posse   desperarent,   emissum   esse   quale   inventum   est   in  libris 
manu    scriptis?      Neque    enim    nisi   librariorum   proclivi   errore 
adeo  depravari  potuerunt. 

Medelam  autem  hanc  unam  esse  puto,  ut  eiiciantur  versus. 
Nam  etsi  singula  verba  qualia  fuerunt,  fortasse  vix  ut  resti- 
tuantur  continget,  tamen  cogitationem  apertam  esse  puto,  quae 
cum  putida  et  minime  apta  sit,  talis  comparet,  qualem  lector 
non  satis  doctus,  cum  desideraret  Oenonae  nomen,  addere  potuerit. 

Permulta  autem  alia  sine  dubio  a  prirais  editoribus,  qua 
erant  doctrina  et  Ovidii  peritia,  recensita  et  correcta  sunt.  Ita- 
que  mirum  non  videtur,  quod  corruptelarum  numerum  in  his 
versibus  non  fere  tantum  esse  videmus,  quantus  in  libris  manu 
scriptis  deterioribus  esse  solet.  Denique  corruptelis  inquinati 
et   sunt   et,    non   aliter   atque   carmina   codicibus   tradita,    olim 


1)  Postea  enim  v.  359  poeta  eandem  fabulam  significare  mihi 
videtur.  Neque  igitur  ea  dicuntur  hoc  loco  signa,  de  quibus  Serv. 
ad  V-erg.  Aen.  V,  370  tradidit.  Cf.  0.  Jahn,  archaol.  Beitrage 
p.  340  n. 

■  magis  etiam  fuerunt  hi  versus.  Quare  eos  ^omTo  antequam 
editi  sunt  conflatos  esse  credi  non  potest.  Atque  adeo  tales 
intercurrunt  corruptelae,  quae  per  saeculi  unius  spatium  pau- 
latim  enasci  potuisse  non  videantur.  Nam  cum  uno  tantum 
libro  versus  pervenisse  videantur  ad  saec.  XV,  rarissime  sine 
dubio  libri,  in  quo  aderant,  deinceps  perscripti  sunt.  Itaque 
haec  quoque  versuum  CIV  condicio  eos  non  ab  Italis  demum 
confectos  esse  testari  mihi  videtur. 

Accedit  quod  nusquam  nec  metrum  nec  dictio  aut  inele- 
gans  est  aut  ab  Ovidii  arte  abhorrens  laedit,  quod  quidem  ne 
ei  quidem  negaverunt,  qui  hos  versus  deleri  maluerunt*).  De- 
inde  ut  leviora  omittam,  per  illos  CIV  verus  eadem  Ovidiani 
sermonis  deprehenditur  imitatio  atque  in  relicuis  Ovidianorum 
epistulis.  Cf.  XV,  45  et  Met.  XIII,  216;  F.  III,  27.-47  et 
Met.  II,  274.  —'50  et  e.  P.  III,  2,  104.  —  53  sq.  et  ep. 
XII,  67.  —  56  et  Met.  II,  792.  —  58  et  F.  III,  26.  —  61 
et  Met.  IV,  723.  —  63  et  F.  VI,  7.  —  62  et  Met.  II,  742 
sq.  —  74  et  a.  a.  I,  109;  F.  UI,  378.  —  102  et  F.  I,  422; 
rem.  am.  500.  —  121  et  am.  I,  7,  39.  —  126  et  am.  I,  2,  8; 
III,  1,  20;  a.  a.  I,  9;  F.  IV,  4.  —  127  et  am.  UI,  11,  51; 
Tr.  I,  2,  73.  —  135  et  Met.  IV,  506.  —  141  et  am.  UI,  12, 
9;  a.  a.  III,  535.  —  143  et  Tr.  V,  8,  25;  e.  P.  III,  1,  127; 
I,  4,  29.  —  144  et  am.  I,  15,  20;  III,  1,  29;  a.  a.  I,  73. 

Atque  adeo  Ovidii  more  insolentius  dictum  est  v.  71: 
'neve',  incuriosius  v.  57:  'Dardaniae'  cf.  Ov.  Tr.  I,  10,  25; 
in  construendo  versu  78,  cui  similis  est  XV,  278,  ante  oculos 
versata  est  proprietas  aliqua  Ovidiana  cf.  Met.  I,  162;  VF,  23; 
Fast.  V,  419,  itemque  in  v.   138  cf.  ep.  X,  112. 

In  universum  non  minus  omati  sunt  versus  atque  expoliti 
quam  in  ep.  XV  et  XVI,  et  haud  pauci  loci  extant,  ubi  locutio 
vel  exquisitae  cuiusdam  sit  elegantiae  cf.  122,  132  al.  1.^). 


1)  cf.  Lachmann,  ind.  lect.  Berol.  aest.  1848,  (kleinere  Schriften  z. 
klass.  Phil.  p.  58) ;  Eschenburg,  metrische  Untersuchungen  uber  die  Echt- 
heit  der  Heroides  des  Ovid.  Progr.  Liib.  1874.  Sedlmayer,  comment.  crit. 

2)  Statuerunt  hoc  editores  (Loers.  Nauger.  Lennep.)  et  Werfer.  \.  c. 
p.  509,  cf.  p.  511. 

Sed  iam  de  Riesii  quibusdam  argumentis,  quibus  suam 
fulcit  sententiam,  pauca  dicenda  simt.  —  Quod  primum  haesit 
in  enuntiato  v.  101 

Te  vigilans  oculis,  animo  te  nocte  videbam, 
miro  modo  errare  mihi  videtur.  Nam  profecto  eiiam  vigilanti 
potest  res  quasi  extrinsecus  obiecta,  quae  tamen  nulla  sit,  ob 
oculos  versari,  praesertim  si  multa  de  illa  acceperit  semperque  de 
ea  cogitet^).  Itaque  ne  de  ea  quidem  fabula  antiqua  cogitandum 
est,  qua  iam  ante  iter  Paridis  Troiam  Helenae  imaginem  missam 
esse  narratur.  Neque  quod  'Petronio'  (Anthol.  Lat.  v.  702)  si- 
milis  est  ille  versus  (101),  ut  ab  eo  fluxerit,  efficitur;  multo 
maiore  iure  Loersius  e  contrario  'Petronii'  'Ovidium'  fontem 
esse  dicit,  ut  eadem  ratio  huius  sit  atque  aliaiiim  imitationum, 
de  quibus  supra  egimus.  —  Tum  versus  115 — 118  fastidiosum 
in  modum  repetere  putat,  quae  iam  (21 — 24)  dicta  sint.  At 
his  versibus  narrat  Paris,  quam  caute  dea  ipsum  in  itinere 
tuita  sit,  illo  loco,  quam  studiosus  fuerit  ipse  itineris,  descri- 
bit.  Versus  103  sane  paene  eandem  praebet  sententiam  atque 
V.  37.  Sedtamen  hanc  ipsam  cogitationem  per  totum  carmen 
saepissime  repetitam  invenimus,  quoniam  eo  ut  gravissimo  uti- 
tur  argumento.  —  Minime  igitur  alieni  esse  videntur  versus  a 
sermonis  elegantia  et  concinnitate,  qualis  in  relicua  Paridis  epi- 
stula  apparet. 

Denique  est  in  eis  eadem  imitandi  alios  ratio  atque  in  reli- 
cuis  epistularum  partibus.  Etenim  haec  quoque  carminis  pars  ex 
antiqiiioribus  fontibus  atque  maximam  partem  e  tragicis  graecis 
fluxit.  De  ipsarum  Paridis  et  Helenae  epistularum  fonte  accuratius 
agi  ne  opus  quidem  videtur  esse;  nam  fabulae,  in  quibus  po- 
tissimum  vertuntur,  explicatius  in  CIV  illis  versibus  sojis  insunt, 
et  in  relicua  epistula  et  ab  Helena  leviter  tantum  attinguntur. 
Quas  autem  obiter  tantum,  ul  exemplo  utatur,  tangit  poeta, 
fabulae  vulgatissimae  fuerunt  ac  mythologicum  poetae  appa- 
ratum  nominare   possis.     Natura   moresque   Helenae   et  Paridis 


1)  cf.  Met.  IX,  468  sq.;  ep.  VII,  26;  a.  a.  II,  348;  ep.  XVII,  31; 
II,  11,  91;  X,  31.    cf.  anth.  lat.  ed.  Burmann  I,  643;  II,  110,  686. 

accjirate  secundum  homerica  carmina  finguntur^),  nisi  quod  apud 
Ovidium  pro  aliquanto  petulantiores  libidinosioresque  apparent. 
Atque  in  universum  de  fontibus  duarum  epistularum  hoc  dicen- 
dum  est:  non  unimi  aliquod,  quod  quidem  nobis  notum  sit,  ad 
imitandum  propositum  fuisse  carmen,  sed  poetae  in  memoria 
fuisse  fabularum  antiquissimas  formas,  quales  apud  Homerum 
tragicosque  graecos  extant^).  Age  de  iis,  quoad  nobis  patent, 
accnratius  quaeramus! 

Antequam  Paris  natus  est,  Hecuba  in  somnis  vidisse  nar- 
ratur  (XV,  43  sq.;  121;  XVI,  237)  se  flammiferam  facem 
parturam  esse.  Qua  specie  vaticinati  sunt  augures  hoc  signi- 
ficari:  a  puero,  quo  esset  gravis  illa,  Troiam  urbem  in  perni- 
ciem  vocatum  iri.  Itaque  Paris  natus  in  Ida  monte  expositus 
et  inter  pastores  educatus  est  (hoc  in  lacuna  post  versum  XV, 
50  fuisse  statuimus).  Haec  quidem,  quae  apud  Homerum  non 
inveniuntur,  narrantur  apud  tragicos  graecos  maximeque  ai)ud 
Euripidem  (cf.  Androm.  294  sq.,  576,  1290;  Welcker,  griech. 
Trag.  p.  462—476). 

Ab  eisdem  pendent  Eomani  quoque  poetae  tragici,  velut 
Ennius  (cf.  Eibbeck  rom.  Trag.  p.  81  sq.)  itemque  Hyginus; 
cum  Dracontius  quidem  nonnulla  fabulae  lineamenta  diverso 
modo  adumbret  (cf.  Mus.  Ehen.  XXVII,  p.  477). 

Quod  in  Idae  montibus  (XV,  95)  'Nymphis  curaque  amor- 
que  fuif,  cum  dilexerit  Oenonen  (XVI,  195),  poeta  certe  non 
e  poetis  Alexandrinis  hausit,  quoniam  Ovidius  ipse  de  hoc  amore 
large  loquitur  (her.  V).  Quod  deinde  narrat  tres  deas  Paridi, 
cum  pastor  in  Idae  montibus  versaretur,  Mercurio  duce  appa- 
ruisse  (cf.  XV,  53 — 89;  XVI,  242)  orantes  ut,  quaenam  esset 
pulcerrima,  diiudicaret,  certe  ex  antiquioribus  fabulis  fluxit. 
Nulla  enim  alia  causa  iudicii  affertur,  nisi  ut  iussu  lovis  cer- 
tamina '  sistat  dearum  (XV,  69).     Nondum  sermo  est  de  pomo 


1)  De  Helena  cf.  Hom.  Od.  IV,  145,  260;  U.  III,  180,  400;  VI, 
344;  XXIV,  764;  II,  356,  590;  III,  174;  de  Paride  ep.  XV,  93  et  II. 
III,  39,  54;  ep.  XV,  352  et  XVI,  251  cum  II.  III,  430  sq. 

2)  Similes  sunt  velut  ep.  XV,  16,  27,  35  et  Eur.  Hel.  29;  ep. 
XV,  297;  XVI,  154  sq.,  163  sq.  et  Eur.  Troad.  943. 

aureo  Eridis,  quod  deae  victrici  dandum  fuisse  inde  ex  Alexsn- 
drinorum  tempore  atque  deinde  medio  aevo  et  recentiore  aetate 
nunquam  non  fabulis  celebratur ').  Hoc  luculenter  docere  mihi 
videtur  etiam  CIV  versus  illos  e  tragoediis  graecis  potissimum 
fluxisse,  quippe  quae  illam  fabulam  non  praebeant  (cf.  Eur. 
Androm.  274  sq.,  Troad.  918,  Iph.  Aul.  1284,  Hel.  25,  675). 

Tum  commemorandum  est  .  sicut  apud  Euripidem  (Iph. 
Aul.  1291  sq.)  ita  hic  quoque  (XV,  53 — 60)  primo  paucis 
verbis  describi,  qua  in  regione  actum  sit  iudicium.  —  Mercurius 
dearum  dux  est  ut  Eur.  Androm.  275  ita  ep.  XV,  61  sq. 

Deinde  conferendi  sunt  her.  XV,  81  sq.,  163  sq.,  XVI,  117,  131 
cum  Eurip.  Troad.  925  sq.,  quibus  locis  similiter  deanim  enu- 
merantur  promissa.  Atque  etiam  quod  dicit  poeta  (XV,  67  sq.), 
Paridem  primo  Mercurii  aspectu  perterritum  esse,  in  tragoediis 
erat;  docent  hoc  et  Coluthi  rapt.  Hel.  121,  neque  minus  va- 
sorum  picturae  (cf.  Overbeck  1.  c.  p.  213).  —  Denique  quomodo 
agnitus  sit  a  Priamo,  hoc  quidem  eadem  ratione  narratur  atque  iam 
in  tragoediis  fuisse  ex  Hygini  fab.  91  concludi  potest  (cf.  Welcker 
griech.  Trag.  p.  100).  Agnitus  enim  est  per  *rata  signa'  (90), 
qua  voce,  ut  fertur  in  tragoediis  (Eur.  fragm.  47,  59,  Hygin. 
f.  273,  Ribbeck  1.  c.  p.  84  sq.,  89,  92),  imprimis  certamina 
cum  fratibus  feliciter  gesta  indicantur^)  (XV,  51,  52,  359  sq.). 
Aliter  posteriore  aetate  res  fabulis  ferebatur  (cf.  Dracont. 
de  rapt.  Hel.  v.  68 — 102,  cf.  Ribbeck  1.  c.  p.  91).  —  Atque 
quod  Menelaus  Paridi  monstrans  fingitur  Spartes  memorabilia, 
haec  quidem  cogitatio  ab  antiquis  poetis  profecta  videtur  esse; 
similia  Ovidius  quidem  narrat  (Met.  XIII,  635  sq.). 

Itaque    mirifice    eruditus    et    perspicax    sane   fuisset   homo 


1)  cf.  Luckenbach  in  iinnal.  philol.  Suppl.  XI,  p.  592  sq. ;  Welcker 
alte  D.  V,  p.  380;  Frdnkel  in  annal.  archaeol.  1873  p.  37,  ubi  locis 
citatis  addas  mythograph.  Vatic.  I,  208;  II,  206;  Liban.  narr.  64; 
Westermann  mythogr.  p.  379;  Schol.  Eur.  Hec.  643. 

2)  cf.  0.  Jdhn  archaeol.  Beitrage  p.  338.  Commemoro  hoc  loco 
errare  Ftichsium,  qui  hanc  Ovidianam  fabulam  diversam  esse  ab 
Hygini  nan-ationc  dicit,  cf.  eius  disi).  de  varietate  fabularum  troi- 
carum  p.  38. 

iste  Italas  doctus,  qui  tam  accurate  poetae  consuetudinem  in- 
vestigasset  et  vestigia  pressisset,  ut  fabulas  ex  eisdem  atque  ille 
fontibus  sumeret  et  plane  ad  eius  consuetudinem  exomaret. 

Probavjmus  igitur  argumentis  haece:  et  necessariam  esse 
illam  narrationem,  quae  continetur  v.  CIV  illis,  et  omnem  ho- 
rum  condicionem,  dictionem  artemque  metricam,  imitandi  alios 
poetas  rationem  eam  esse,  ut  eidem  tribuendi  sint  versus  poetae, 
qui  Paridis  epistulam  scripsit. 

Eestat,  ut  illustretur,  qui  factum  esse  videatur,  ut  versus 
e  relicua  epistula  exciderint.  Negari  non  potest  cum  loqua- 
citate  atque  verborum  luxuria  horum  versuum  argumentum 
descriptum  esse;  quamquam  in  hac  re  nihil  diifert  a  tota  epi- 
stula.  Hanc  autem  fuisse  causam,  cur  doctus  aliquis  homo,  cum 
recensionem  faceret  epistularum  videretque  aliquo  modo  excipi 
posse  versum  38  a  v.  143,  totam^  illam  partem  ex  epistula 
segregaret,  ^e  hac  quidem  re  certe  vix  cogitandum  est').  — 
Magis  arridet  haec  coniectura.  Codicis  Puteanei  archetypum, 
unde  omnes  codices  fluxisse  recte  statuitur,  in  unaquaque  pa- 
gina*XXV — XXVI  versus  exhibuisse  veri  est  sLmile  (cf.  L.  Miiller 
de  re  metrica  p.  L.  p.  43).  Itaque  statui  potest  duorum  fo- 
liorum  iactura  versus  CIV  esse  deperditos,  et  indicium,  quod 
est  in  Puteaneo  post  v.  38,  si  quidem  profectum  est  ab  illius 
libri  scriba,  lacunae  signum  agnoscendum  esse. 


Manaverunt  igitur  omnes  heroidum  epistularum,  quos  nunc 
quidem  novimus,  codices  ex  archetypo,  in  quo  et  singula  for- 
tasse  disticha  librai'iorum  errore  interciderant  et  nonnuUa  folia 
tam  in  fine  quam  in  medio  libro  abscissa  perierant.  Perpauca  autem 
exemplaria,  quae  quidem  aut  perierunt  aut  nunc  latent,  ex  inte- 
griore  aliquo  codice  archetypo  fluxisse  et  raro  esse  transcripta 
statuendum  est.  Atque  quaesitae  et  inventae  in  his  sunt  particulae 
illae  amissae  tum  demum,  cum  renascente  veterum  scriptorum  studio 
ubicunque  libri  manu  scripti  pervestigarentur.     Neque  vero  illi 


1)  Statuit  simile  aliquid  Naugerius  in  edit. 

libri,  qui  partes  illas  epistularum  aliis  locis  omissas  oblivioni  eri- 
puerunt,  omnes  omnia  poetarum  Ovidianorum  disticha  una  serva- 
veioint:  unum  illud  exemplar,  in  quo  Parmensis  editor  epistulae 
XX,  versus  inde  a  144  invenit,  etiam  Paridis  epistulae  versus 
illos  CIV  complexum  esse  videtur,  quippe  qui  a  prioribus  edito- 
ribus,  quoad  equidem  videre  potui,  omittantur.  Quoniam  autem  edi- 
tores  primi  nihil  amplius  de  illorum  codicum  condicione  dicunt 
neque  plus  quam  illos  ipsos  versus  in  aliis  codicibus  omissos 
ex  eis  recepisse  videntur,  quaenam  illoram  fuerit  ratio,  nescimus. 


Addeiidum. 


Duiii  typographi  specimina  corrigo,  cognovi  Birtium  et  de  libri 
Ovidiani  inscriptione  dispntavisse  (das  antike  Bachwesen,  Berlin 
1882,  p.  378  sq.),  et  quae  antea  de  partitione  stataerat,  retractasse  et 
correxisse.  Cum  eis,  quae  de  hac  re  exposait,  nihil  habeam  quod 
addam,  illa  eias  coniectara,  qua  primam  quidem  titulam  'heroides' 
fuisse,  sed  eum  adiectis  virorum  litteris  mutatum  esse  in  'epi^ulae' 
censet  (quam  quidem  vocem  'geschlechtslos'  appellat),  num  vera  sit, 
satis  dabitationis  reliuqaitur. 

Sed  de  mca  ipsius,  qaam  p.  2  exposui,  sententia  iterata  cogita-- 
tione  aliquam  mihi  dabitationem  sabortam  esse  profiteor.  Adiectivum 
enim  'herois'  coniunctam  cam  'epistala'  qnaesiti  quiddam  atque  arti- 
ficiosi  habet,  cum  talis  conianctio  non  tam  inscriptioni  prosariae 
quam  poeticae  orationi  conveniat.  Praeterea  'epistulae  heroides'  po- 
tius  heroum  qaam  heroinarum  epistulae  intellegendae  sunt.  Cum 
autem  constet  a  scriptoribus  antiquis  libros  licentius  citatos  atque 
eorum  titulos  haud  raro  decurtatos  afferri,  hunc  Ovidianum  librum, 
cum  'epistulae  heroidum'  inscriptus  esset,  a  Prisciano  nominatum  esse 
'heroides'  verisimile  est.  Itaque  haud  scio  an  rectius  statuatur  'epi- 
stulae  heroidam'  fuisse  inscriptionem  plenam  et  antiquam. 

Yita. 


Natus  Bum  Guilelmus  Peters  anno  h.  s.  LIX  Heiligenstadii, 
quod  est  oppidum  Saxo-Borussiae,  patre  Laurentio,  j 
lelmina  e  gente  Pessler.  Pidem  profiteor  catholic 
litterarum  elementis  imbutus  adii  regium  gymnasii 
stadiense.  Anno  h.  s.  LXXIV  vemo  tempore,  cum  '| 
gymnasii  Hadamariensis  director  dictus  esset,  patriaT 
in  hanc  Nassoviae  urbem  permigravimus.  Cumque  huius  oppidi 
gymnasium  regium  per  septem  semestria  frequentassem,  anno 
h.  s.  LXXVII  auctumnali  tempore  maturitatis,  quod  vocatur,  te- 
stimonio  instructus  sum.  .  Philologiae  operam  daturus  primum 
almam  litterarum  universitatem  Ludovico-Maximilianeam  Mona- 
censem  petii,  ubi  per  anni  spatium  scholas  frequentavi  philo- 
logicas  Bursiani^  Christii,  Halmi.  Tum  Gottingam  me  contuli 
ibique  per  semestria  sex  viri  et  doctrinae  et  humanitatis  lau- 
dibus  ornati  me  docuerunt:  Baumann,  Dilthey,  Fick,  Goedekc, 
Korte,  Guilelmus  Miiller,  Sauppe,  Volquardsen.  Ut  in  regium 
seminarium  philologicum  reciperer  Diltheyi,  de  Leutschii,  Sauppii 
benevolentia  factum  est. 

His  viris  omnibus,  qui  mihi  duces  fuerunt  optimi,  imprimis 
Diltheyo,  qui  insigni  cum  benevolentia  studia  mea  Ovidiana  et 
con.siliis  et  auxiliis  omnibus  adiuvit,  gratiam  et  habeo  et  ha- 
bebo  maximam. 


